Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
26c86b4f-ed5a-4817-b2b2-02df7c362d28	BREAKING: សហរដ្ឋអាមេរិក៖ មនុស្ស ៤.៧ម៉ឺននាក់ទៀតឆ្លងកូវីដ-១៩ និងអ្នកជំងឺ ៨៦០នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៧,៨១៩នាក់ទៀតបានឆ្លងជំងឺ COVID-19 ខណៈអ្នកជំងឺ ៨៦០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី០៧ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,៣៦៩,១៩២ករណី ក្នុងនោះមានអ្នកស្លាប់សរុបចំនួន ៥៩៤,០០៦នាក់ និងជាសះស្បើយឡើងសរុប ២៦,១០៥,៤១១នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ បើតាមអ្នកជំនាញអាមេរិក ពេលនេះអត្រាឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក កំពុងតែបន្តធ្លាក់ចុះ ហើយនៅអំឡុងរដូវក្តៅខាងមុននេះ ត្រូវបានគេរំពឹងទុកថា សហរដ្ឋអាមេរិកនឹងអាចមើលឃើញអត្រាធ្លាក់ចុះបន្ថែមទៀត ខណៈអត្រានៃអ្នកដែលបានចាក់វ៉ាក់សាំង ក៏នឹងកើនឡើងខ្ពស់ផងដែរ។ គួរបញ្ជាក់ថា គិតត្រឹមថ្ងៃទី០៦ ខែសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប ២៥០លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤៨.៥លាននាក់ (៤៥.៣%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១០៧.៣៤លាននាក់ (៣២.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-05-07T17:48:00+07:00	freshnewsasia.com	https://m.freshnewsasia.com/index.php/en/internationalnews/196850-2021-05-07-03-48-42.html
e451288c-3100-4d4e-a105-ca6daf7878b6	រដ្ឋបាលខេត្តកំពង់ចាម ចេញសេចក្តីណែនាំពីការពង្រឹងវិធានការរដ្ឋបាលដើម្បីទប់ស្កាត់ជំងឺកូវីដ១៩ ចាប់ពីថ្ងៃទី៧ ដល់ថ្ងៃទី១៣ ខែឧសភា និងការបិទខ្ទប់ភូមិ នៅពេលរកឃើញមានអ្នកវិជ្ជមាន	រដ្ឋបាលកំពង់ចាម នៅថ្ងៃទី៧ ខែឧសភា ឆ្នាំ២០២១នេះ បានចេញសេចក្តីណែនាំស្តីពី ការបន្តពង្រឹងការអនុវត្តនូវវិធានការរដ្ឋបាល ចាប់ពីថ្ងៃទី៧ ដល់ថ្ងៃទី១៣ ខែឧសភា ឆ្នាំ២០២១ ដើម្បីទប់ស្កាត់ការឆ្លងរាលដាល នៃជំងឺកូវីដ១៩ និងការពង្រឹងការអនុវត្តវិធានការបិទខ្ទប់ភូមិ ក្នុងករណីរកឃើញមានអ្នកវិជ្ជមាន។ នេះបើយោងតាមសេចក្តីណែនាំរបស់រដ្ឋបាលខេត្តដែលបណ្តាញព័ត៌មាន Fresh News ទទួលបាន៕	2021-05-07T17:05:00+07:00	freshnewsasia.com	https://m.freshnewsasia.com/index.php/en/localnews/196844-2021-05-07-03-05-31.html
056d08b3-ba9a-462f-888a-20140b341db1	អាជ្ញាធរខេត្តបន្ទាយមានជ័យ ប្រកាសរកឃើញអ្នកឆ្លងកូវីដ១៩ថ្មី ៥នាក់ នៅស្រុកម៉ាឡៃ	តាមរយៈសេចក្ដីជូនដំណឹង នៅថ្ងៃទី៦ ឧសភា រដ្ឋបាលខេត្តបានអំពាវនាវ ឲ្យប្រជាពលរដ្ឋ និងសាធារជន ដែលបានប៉ះពាល់ដោយផ្ទាល់ ត្រូវរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាក ទៅពិនិត្យរកកូវីដ ។ ដោយឡែកអ្នកប៉ះពាល់ដោយប្រយោល ជាមួយអ្នកវិជ្ជមានទាំង៥នាក់នេះ ក៏ត្រូវរួសរាន់ធ្វើចត្តាឡីស័ក តាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ៕	2021-05-07T16:55:00+07:00	dap-news.com	https://dap-news.com/national/2021/05/07/143868/
00be71ca-369a-44f4-bc3e-f7ea2db6f84d	គុកស្តែងៗ ! លទ្ធផលខ្លួនកើតជំងឺកូវីដ ហើយទៅចម្លងគេ៥នាក់ និងអ្នកពាក់ព័ន្ធជាង១០០នាក់	បុរសឈ្មោះ ពេជ កុសល ត្រូវបានតុលាការ ចេញដីកាសម្រេចឲ្យឃុំខ្លួនជាបណ្ដោះអាសន្ន ពីបទមិនអនុវត្តតាមវិធានសុខាភិបាល ចំពោះការធ្វើចត្តាឡីស័ក ដែលបណ្ដាលឲ្យមនុស្សចំនួន៥នាក់ បានឆ្លងមេរោគកូវីដ១៩ និងអ្នកពាក់ព័ន្ធផ្ទាល់និងប្រយោលជាង ១០០នាក់ ត្រូវធ្វើចត្តាឡីស័ក។ ការស្រាវជ្រាវរបស់អាជ្ញាធរ និងក្រុមគ្រូពេទ្យបញ្ជាក់ថា ថ្ងៃទី២១ ខែមីនា ឆ្នាំ២០២១ ឈ្មោះ ពេជ កុសល បានជួបមិត្តភក្ដិម្នាក់នៅអូរឫស្សី ដោយឈប់ម៉ូតូបើករបាំងមួកសុវត្ថិភាពនិយាយគ្នា។ ថ្ងៃទី២២ ខែមីនា ឆ្នាំ២០២១ ឈ្មោះ ពេជ កុសល បានដឹងថាមិត្តភក្ដិដែលបានជួបខាងលើ វិជ្ជមានកូវីដ១៩ ក៏សម្រេចចិត្តទៅធ្វើតេស្ដនៅមន្ទីរពេទ្យមិត្តភាពខ្មែរ-សូវៀត ទទួលបានលទ្ធិផលអវិជ្ជមាន និងបន្តធ្វើចត្តាឡីស័កនៅផ្ទះរបស់ខ្លួន។ ថ្ងៃទី២៧ ខែមីនា ឆ្នាំ២០២១ ឈ្មោះ ពេជ កុសល បានទៅធ្វើតេស្ដជាលើកទី២ នៅវិទ្យាល័យបឹងត្របែក ទទួលបានលិទ្ធផលអវិជ្ជមាន និងបន្តធ្វើចត្តាឡីស័កនៅផ្ទះរបស់ខ្លួន។ ថ្ងៃទី២ ខែមេសា ឆ្នាំ២០២១ ឈ្មោះ ពេជ កុសល បានទៅធ្វើតេស្ដជាលើកទី៣ (មូលហេតុប្រពន្ធជាអ្នកលក់ខោអាវនៅផ្សារអូរឫស្សី) នៅវិទ្យាល័យបឹងត្របែក និងត្រូវធ្វើចត្តាឡីស័ក ដើម្បីរងចាំលទ្ធផលធ្វើតេស្ដរបស់ខ្លួនក្នុងរយៈពេល៣ថ្ងៃ។ ថ្ងៃទី៤ ខែមេសា ឆ្នាំ២០២១ (បិទផ្សារអូរឫស្សី) ឈ្មោះ ពេជ កុសល និងប្រពន្ធ បានចាក់ចេញពីផ្ទះដែលជាកន្លែងធ្វើចត្តាឡីស័ក នៅម៉ោង១៣៖៣០នាទី ធ្វើដំណើរទៅដល់ផ្ទះម្ដាយនៅស្រុកព្រៃកប្បាស ខេត្តតាកែវ នៅម៉ោង ១៥៖៣០នាទី តាមរយៈម៉ូតូ។ ពេលទៅដល់ បានទៅបង់សំណាញ់ចាប់ត្រីជាមួយប្អូនប្រុស ២នាក់, ពេលល្ងាចទៅលេងបាល់ទះជាមួយអ្នកភូមិ ៨នាក់ និងថ្ងៃទី៥ ខែមេសា ឆ្នាំ២០២១ នៅម៉ោង ១០៖៣០នាទី គ្រូពេទ្យបានទាក់ទងទៅឈ្មោះ ពេជ កុសល ប្រាប់ពីលទ្ធផលធ្វើតេស្ដ វិជ្ជមាន និងត្រូវយកទៅព្យាបាល តែសាម៉ីខ្លួនបែរជានៅខេត្តតាកែវទៅវិញ។ សកម្មភាពរបស់ ឈ្មោះ ពេជ កុសល គឺមានចេតនាមិនអនុវត្តតាមវិធានសុខាភិបាល ចំពោះការធ្វើចត្តាឡីស័ក និងបានចម្លងមេរោគកូវីដ១៩ ទៅមនុស្សចំនួន ៥នាក់ និងអ្នកពាក់ព័ន្ធផ្ទាល់និងប្រយោលជាង ១០០នាក់។ មាត្រា៩ នៃច្បាប់៖ បទចម្លងដោយចេតនានូវជំងឺកូវីដ១៩ ដល់អ្នកដទៃ ត្រូវផ្ដន្ទាទោសដាក់ពន្ធធនាគារពី ៥ឆ្នាំ ទៅ១០ឆ្នាំ និងមាត្រា១៣ និងកថាខណ្ឌ ៣ មាត្រា ២២ នៃអនុក្រឹត្យ៖ បុគ្គលដែលមិនអនុវត្តកាតព្វកិច្ចក្នុងពេលធ្វើចត្តាឡីស័កត្រូវផ្តន្ទាទោសជាពិន័យអន្តរការណ៍ពី ៥ សែនរៀល ទៅ២លានរៀល៕	2021-05-07T16:48:56+07:00	kbnnews.com	https://kbn.news/archives/220838
1765ec4a-9706-4dec-9d90-a9cf500bf3fd	នេះហើយជីវិតអ្នកក្រ ! ពលរដ្ឋខ្មែរ១៧នាក់នេះ នាំគ្នាឆ្លងដែនទៅថៃ ទោះដឹងថាថៃ កំពុងផ្ទុះកូវីដខ្លាំង	កម្លាំងនគរបាលស្រុកស្វាយចេក សហការជាមួយកម្លាំងយោធាធ្វើការល្បាតស្ទាក់ឃាត់រថយន្តចំនួន០២គ្រឿង ដែលមានដឹកមនុស្សចំនួន១៧នាក់ (កុមារ០២នាក់) ដើម្បីឆ្លងដែនចូលទៅប្រទេសថៃ កាលពីវេលាម៉ោង០៣ និង២៥នាទីរសៀលថ្ងៃទី០៦ ខែឧសភា ឆ្នាំ២០២១ ចំណុចចំការស្វាយច័ន្ទីនៅខាងជើងឈៀងខាងកើតភូមិតេជោភ្នំឆ័ត្រ ស្ថិតនៅភូមិតេជោភ្នំឆ័ត្រ ឃុំស្វាយចេក ស្រុកស្វាយចេក ។ លោក ជា ស្លូញ អធិការនគរបាលស្រុកស្វាយចេក បានឲ្យដឹងថា រថយន្តទាំង០២គ្រឿងត្រូវបានកម្លាំង កម្លាំអធិការដ្ឋាននគរបាលស្រុកស្វាយចេកដែលឈរជើងនៅខ្លោងទ្វារភូមិតេជោភ្នំឆ័ត្រ សហការជាមួយកម្លាំងយោធា បានធ្វើការស្ទាក់ឃាត់ ដែលមានដឹកមនុស្សបម្រុងឆ្លងដែនចូលទៅប្រទេសថៃ ចំនួន១៧នាក់ (កុមារី០២នាក់) ។ អ្នកបើករថយន្តទី១-ឈ្មោះ រ៉ម ហុង ភេទប្រុស អាយុ២៣ឆ្នាំ នៅភូមិណាំតៅ ឃុំណាំតៅ ស្រុកភ្នំស្រុក ខេត្តបន្ទាយមានជ័យ បើកបររថយន្តម៉ាកកាមរី ពណ៌បៃតងចាស់ ពាក់ផ្លាកលេខ 2B-1130 ដឹកមនុស្ស០៥នាក់ ស្រី០១នាក់ ។ និងទី២-ឈ្មោះ គង់ ណោក ភេទប្រុស អាយុ៥០ឆ្នាំ នៅភូមិណាំតៅ ឃុំណាំតៅ ស្រុកភ្នំស្រុក ខេត្តបន្ទាយមានជ័យ បើកបររថយន្តម៉ាកសាំយ៉ុង ពណ៌សរ ពាក់ផ្លាកលេខ 2B-5662 ដឹកមនុស្សចំនួន១២នាក់ ស្រី១០នាក់ កុមារ០២នាក់ (ស្រី០១នាក់) ។ ក្នុងនោះ មកពីកំពង់ចាម០៦នាក់ បាត់ដំបង១០នាក់ បន្ទាយមានជ័យ០១នាក់ ។ លោកអធិការនគរបាល បានបញ្ជាក់ថា តាមចម្លើយសារភាពរបស់អ្នកបើកបររថយន្តទាំង០២នាក់ មនុស្សដែលគេដឹកដើម្បីឆ្លងដែនទៅថៃទាំង១៧នាក់នោះគឺតាមមេខ្យល់បានកំណត់ ដោយគេយកតម្លៃតាមជិត តាមឆ្ងាយ មាន២៥០បាត ,៣០០បាត, ៤០០បាត ។ ចំពោះអ្នកបើកបររថយន្តទាំង០២នាក់ កម្លាំងនគរបាលជំនាញ អធិការដ្ឋាននគរបាលស្រុកស្វាយចេក កំពុងរៀបចំសំណុំរឿងបញ្ជូនខ្លួទៅសា្នងការដ្ឋាននគរបាលខេត្តបន្ទាយមានជ័យ ដើម្បីចាត់ការបន្តតាមនីតិវិធីច្បាប់។ ដោយឡែកពលករទាំង១៧នាក់ កុមារ០២នាក់ បញ្ជូនទៅមណ្ឌលចត្តាឡីស័កនៅវិទ្យាល័យស្វាយចេក ៕	2021-05-07T16:03:09+07:00	kbnnews.com	https://kbn.news/archives/220784
6e86570d-418a-4f3f-8cfc-1adf6b6ee6e8	លោកស្រី ឱ វណ្ណឌីន៖ ការផ្ទុះឡើងវិញនូវមេរោគកូវីដ-១៩ នឹងអាចកើតឡើង ប្រសិនយើងធ្វេសប្រហែស (Video)	លោកស្រី ឱ វណ្ណឌីន បានបញ្ជាក់ទៀតថា នៅពេលយើងបញ្ចប់ការបិទខ្ទប់នេះ ប្រជាពលរដ្ឋច្បាស់ ជាចេញទៅខាងក្រៅ ហើយការចម្លងវីរុសកូវីដ-១៩ វានឹងអាចលោតហក់ឡើងវិញ ហើយវាខ្លាំងជាងយើងបិទខ្ទប់ លើកទី១ទៀត ។ លោកស្រីជឿថា បងប្អូនមិនចង់រស់នៅបិទខ្ទប់ដូចមុនទេ ប៉ុន្តែបងប្អូនត្រូវចូលរួម អនុវត្តវិធានការណែនាំ របស់រាជរដ្ឋាភិបាល និងវិធានការសុខាភិបាល ពិសេស បុគ្គលគ្រប់រូប ត្រូវរៀនរស់ជាមួយ វីរុសកូវីដ-១៩ ដោយមិនត្រូវឲ្យវីរុសកូវីដ-១៩ ឆ្លងមកខ្លួនឯងទេ តាមរយៈវិធានការ ៣កុំ ៣ ការពារ និង ២ចូលរួម កុំទៅទីតាំងណាដែលមានការប្រមូលផ្ដុំមនុស្សច្រើន ពិសេសទៅទៀតនោះមានតែបុគ្គលគ្រប់ៗរូបប៉ុណ្ណោះ ដែលអាចការពារ មិនឲ្យឆ្លងពីមនុស្សម្នាក់ ទៅមនុស្សម្នាក់ទៀតបាន ហើយនឹងឈានទៅកាត់ផ្តាច់ ការចម្លង ក្នុងសហគមន៍ ៕	2021-05-07T15:51:00+07:00	dap-news.com	https://dap-news.com/national/2021/05/07/143833/
56f1dfbe-9c7c-4843-a868-01c6925692cd	រដ្ឋបាលខេត្តបន្ទាយមានជ័យ បិទផ្សារម៉ាឡៃ១៤ថ្ងៃ ក្រោយរកឃើញពាក់ព័ន្ធ អ្នកវិជ្ជមានកូវីដ១៩	No Content	2021-05-07T15:41:00+07:00	dap-news.com	https://dap-news.com/national/2021/05/07/143827/
d60423d5-5148-426e-88c1-2cada6564fcd	អាជ្ញាធរខេត្តត្បូងឃ្មុំ រកឃើញអ្នកឆ្លងជំងឺកូវីដ១៩ថ្មី ចំនួន២នាក់ នៅស្រុកក្រូចឆ្មារ	No Content	2021-05-07T15:40:00+07:00	dap-news.com	https://dap-news.com/national/2021/05/07/143822/
a112b315-e4a9-4387-8204-686587157bac	រដ្ឋបាលខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ២នាក់បន្ថែមទៀត	រដ្ឋបាលខេត្តសៀមរាប បានប្រកាសរកឃើញអ្នកជំងឺកូវីដ១៩ ចំនួន២នាក់បន្ថែមទៀត នៅថ្ងៃទី០៦ ខែឧសភា ឆ្នាំ២០២១ម្សិលមិញនេះ។ ក្នុងសេចក្តីប្រកាសព័ត៌មានរបស់រដ្ឋបាលខេត្តសៀមរាប ដែល Fresh News ទទួលបាននៅថ្ងៃទី០៧ ខែឧសភា ឆ្នាំ២០២១នេះ អ្នកវិជ្ជមានជំងឺកូវីដ១៩ ទាំងពីរនាក់នេះរួមមាន៖ ឈ្មោះ ថោង សុជាតិ ភេទប្រុស អាយុ៣៨ឆ្នាំ មានអាសយដ្ឋាននៅភូមិកសិកម្ម សង្កាត់ស្រង៉ៃ ក្រុងសៀមរាប បានធ្វើដំណើរមកពីខេត្តព្រះសីហនុ ត្រូវជាឪពុករបស់ សុជាតិ សុជាតា អាយុ២ឆ្នាំ ដែលវិជ្ជមានជំងឺកូវីដ-១៩ កាលពីថ្ងៃទី២៩ ខែមេសា ឆ្នាំ២០២១។ ម្នាក់ទៀត ឈ្មោះ នឿន ម៉ាប់ ភេទស្រី អាយុ២០ឆ្នាំ មានអាសយដ្ឋាននៅភូមិគោកវាល ឃុំរើល ស្រុកពួក បានធ្វើដំណើរមកពីខេត្តព្រះសីហនុជាមួយស្វាមី ត្រូវជាម្ដាយរបស់ ជាន រដ្ឋា អាយុ ១១ខែ ដែលវិជ្ជមានជំងឺកូវីដ-១៩ កាលពីថ្ងៃទី២៩ ខែមេសា ឆ្នាំ២០២១។ រដ្ឋបាលខេត្ត បានបញ្ជាក់ថាក្រុមគ្រួសារទាំង២ករណីនេះ គឺក្រុមការងារបានយកសំណាក និងណែនាំឱ្យធ្វើចត្តាឡីស័ករយៈពេល១៤ថ្ងៃ ពេលដែលមកដល់ខេត្តសៀមរាប។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន ៦៣នាក់ បានព្យាបាលជាសះស្បើយចំនួន១៧នាក់ ស្លាប់១នាក់ និង៤៥នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត អំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាដែលប្រព្រឹត្តល្មើសនឹងវិធានការនេះ នឹងប្រឈមការពិន័យអន្តការណ៍ ឬផ្តន្ទាទោសតាមច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះ រដ្ឋបាលខេត្តសៀមរាប បានជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕	2021-05-07T15:32:00+07:00	freshnewsasia.com	https://m.freshnewsasia.com/index.php/en/localnews/196831-2021-05-07-01-32-04.html
0a1b23ce-3c3f-4c22-b32a-126ab001e213	វីវរហើយ! សាលាបឋមសិក្សា មួយនេះ ធ្លាប់មានអ្នកជំងឺកូវីដ១៩ ទៅចាក់វ៉ាក់សាំង	នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ បានប្រកាសថា សូមពាក់ម៉ាស់ រក្សារគម្លាត ឧស្សាហ៍លាងដៃ ពេលចេញក្រៅ និងសូមអំពាវនាវដល់ ប្រជាពលរដ្ឋ ដែលបានទៅចាក់វ៉ាក់សាំងនៅ សាលាបឋមសិក្សា ស្ទឹងមានជ័យ ដែលមានទីតាំងស្ថិតនៅផ្លូវលេខ ២១៧ សង្កាត់ស្ទឹងមានជ័យ៣ ខណ្ឌមានជ័យ នៅថ្ងៃទី៦ ខែឧសភា ឆ្នាំ២០២១ ពេលព្រឹក ដោយសារ អ្នកជំងឺកូវីដ១៩ បានទៅចាក់វ៉ាកសាំងនៅទីតាំងខាងលើនេះ សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងមានហានិភ័យនេះ។	2021-05-07T15:09:47+07:00	kbnnews.com	https://kbn.news/archives/220804
a6006ec7-f510-4c03-9900-b9b09e23822c	ក្រសួងការពារជាតិ បើកយុទ្ធនាការចាក់វ៉ាក់សាំងការពារជំងឺកូវីដ ជូនពលរដ្ឋនៅតំបន់ក្រហម ក្នុងខណ្ឌឫស្សីកែវ	នៅព្រឹកថ្ងៃទី០៧ ខែឧសភា ឆ្នាំ២០២១ នេះ ក្រុមគ្រូពេទ្យរបស់កងពលតូចអន្តរាគមន៍លេខ១ បើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម ក្នុងសង្កាត់ទួលសង្កែទី១ ខណ្ឌឫស្សីកែវ រាជធានីភ្នំពេញ។ សម្រាប់ប្រតិបត្តិការបើកយុទ្ធនាការចាក់វ៉ាក់សាំងនេះ ដឹកនាំដោយនាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះនៃកងយោធពលខេមរភូមិន្ទ និងជាប្រធានប្រតិបត្តិការយុទ្ធនាការចាក់វ៉ាក់សាំង។ បើយោងតាមរបាយការណ៍ក្រសួងការពារជាតិ ចេញផ្សាយថ្ងៃទី០៦ ខែឧសភា ឆ្នាំ២០២១ ម្សិលមិញ ការចាក់វ៉ាក់សាំងការពារជំងឺកូវីដ១៩ លើកទី១ ជូនកងទ័ព, គ្រួសារកងទ័ព និងប្រជាពលរដ្ឋ បានចំនួនសរុប ៥៤៤,៥៨៣នាក់ ក្នុងនោះចាក់នៅតំបន់ក្រហមបានចំនួន ២៤៦,៧០២នាក់ ខណៈចាក់លើកទី២ បានចំនួន២៧៣,៤០០នាក់។ គិតត្រឹមយប់ថ្ងៃទី០៦ ខែឧសភា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១,៦០៦,០០៧នាក់។ រាជរដ្ឋាភិបាលកម្ពុជា នៅថ្ងៃទី០១ ខែឧសភា បានចាប់ផ្តើមយុទ្ធនាការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ក្នុងសង្កាត់ចំនួន៣៣ នៃខណ្ឌមានជ័យ ខណ្ឌដង្កោ ខណ្ឌកំពូល និងខណ្ឌពោធិ៍សែនជ័យ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី៥ ខែឧសភា បានចេញមកបញ្ជាក់ថា ប្រតិបត្តិការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ដែលជាតំបន់ប្រឈមការរីករាលដាលជំងឺកូវីដ១៩នោះ គឺចាក់រហូតអស់ប្រជាពលរដ្ឋ។ សម្តេចតេជោនាយករដ្ឋមន្ត្រី បានសង្កត់ធ្ងន់ថា បើចាក់មិនអស់ គឺមិនដកថយជាដាច់ខាត៕	2021-05-07T15:03:00+07:00	freshnewsasia.com	https://m.freshnewsasia.com/index.php/en/localnews/196830-2021-05-07-01-03-18.html
9c3dc3a4-ddf0-441c-a3c3-995568785b2d	រាជធានីភ្នំពេញ ទីក្រុងហូជីមិញ និងរដ្ឋធានីវៀងចន្ទន៍ បើកកិច្ចប្រជុំត្រីភាគី ចែករំលែកបទពិសោធន៍ ដើម្បីយកឈ្នះ លើសមរភូមិប្រយុទ្ធនឹងជំងឺកូវីដ-១៩	ភ្នំពេញ ៖ រាជធានីភ្នំពេញ នៃព្រះរាជាណាចក្រកម្ពុជា ទីក្រុងហូជីមិញ នៃសាធារណរដ្ឋសង្គមនិយមវៀតណាម និងរដ្ឋធានីវៀងចន្ទន៍ នៃសាធារណរដ្ឋប្រជាធិបតេយ្យប្រជាមានិតឡាវ នាព្រឹកថ្ងៃទី៧ ខែឧសភា ឆ្នាំ២០២១នេះ បានបើកកិច្ចប្រជុំត្រីភាគី មួយ តាមរយៈ video conference ដើម្បីចែករំលែកបទពិសោធន៍ ពិសេសយកឈ្នះឱ្យបានលើសមរភូមិប្រយុទ្ធនឹងជំងឺកូវីដ-១៩ ដែលបាននិងកំពុងកើតមាន នៅទីក្រុងទាំង៣និងនៅលើពិភពលោក។ កិច្ចប្រជុំមានការចូលរួមពីលោកឃួង ស្រេង អភិបាល នៃគណៈអភិបាលរាជធានីភ្នំពេញ លោក ង្វៀន ថាញ់ផុង (NGUYEN THANH PHONG) ប្រធានគណៈកម្មាធិការប្រជាជនទីក្រុងហូជីមិញ លោក អាតសាផាងថង ស៊ីផាជន (ATHSAPHANGTHONG SIPHADONE) អភិបាលរដ្ឋធានីវៀងចន្ទន៍ លោក វ៉ូក្លាងមិញ (VU QUANG MINH) ឯកអគ្គរដ្ឋទូតវៀតណាមប្រចាំកម្ពុជា ប្រធានមន្ទីរការបរទេសទីក្រុងហូជីមិញ, អគ្គកុងស៊ុលកម្ពុជា និងអគ្គកុងស៊ុលឡាវប្រចាំនៅទីក្រុងហូជីមិញ ។ លោកឃួង ស្រេង អភិបាល បានលើកឡើងថា៖ នេះគឺជាព្រឹត្តិការណ៍ប្រវត្តិសាស្រ្ត សម្រាប់ទីក្រុងទាំងបី “ភ្នំពេញ ហូជីមិញ និងវៀងចន្ទន៍” ក្នុងការប្រមូលផ្តុំនូវកម្លាំងសរុប មធ្យោបាយសរុប និងវិធានការសរុប ដើម្បីយកឈ្នះលើសមរភូមិប្រយុទ្ធនឹងជំងឺកូវី៥-១៩ ដ៏កាចសាហាវនេះ។ទំនាក់ទំនងមិត្តភាពដ៏រឹងមាំ ក្នុងភាពជាអ្នកជិតខាងល្អ និងសាមគ្គីភាពជាបងប្អូន ទីក្រុងទាំងបី នឹងបង្កើនកិច្ចសហប្រតិបត្តិការកាន់តែជិតស្និទ្ធ ដើម្បីផលប្រយោជន៍រួមរបស់ប្រជាជនយើងទាំងក្នុងក្របខ័ណ្ឌត្រីភាគី អាស៊ាន និងពិភពលោក។ លោកឃួង ស្រេង ក្នុងកិច្ចប្រជុំនោះ ក៏បានលើកឡើងពីស្ថានភាពជំងឺកូវីដ-១៩ នៅក្នុងប្រទេសកម្ពុជា និងរាជធានីភ្នំពេញ វិធានការរបស់រាជរដ្ឋាភិបាលកម្ពុជា និងចំណាត់ការរបស់រដ្ឋបាលរាជធានីភ្នំពេញ ក្នុងការបង្ការ-ទប់ស្កាត់ជំងឺកូវីដ-១៩ ដោយលោកបញ្ជាក់ថា កម្ពុជាបានរកឃើញជំងឺកូវីដ-១៩ដំបូង កាលពីថ្ងៃទី២៧ ខែមករា ឆ្នាំ២០២០ ហើយក្នុងរយៈពេលស្ទើរតែពេញមួយឆ្នាំ២០២០ ជំងឺនេះ មិនបានឆ្លងចូលក្នុងសហគមន៍ឡើយ គឺមានតែការនាំចូលពីក្រៅតិចតួច។ ក្នុងអំឡុងខែវិច្ឆិកា ឆ្នាំ២០២០ រហូតមកដល់ដើមខែឧសភា ឆ្នាំ២០២១នេះ ជំងឺកូវីដ-១៩បានផ្ទុះរាលដាល ចូលក្នុងសហគមន៍ជាបន្តបន្ទាប់ នោះគឺ “ព្រឹត្តិការណ៍សហគមន៍ ៣ វិច្ឆិកា ២០២០” និង “ព្រឹត្តិការណ៍សហគមន៍ ២៨ វិច្ឆិកា ២០២០” ដែលយើងបានបិទបញ្ចប់ដោយជោគជ័យ។ ដោយឡែក ព្រឹត្តិការណ៍សហគមន៍ ២០ កុម្ភៈ ២០២១” គឺជាដំណាក់កាលដ៏ស្រួចស្រាលប្រៀបដូចជារលកទី៣ នៃការផ្ទុះរាលដាលជំងឺកូវីដ-១៩ ដែលជាប្រភេទវីរុសបំប្លែងថ្មី។ ស្ថានភាពនៃការរីករាលជំងឺកូវីដ-១៩ ក្នុង “ព្រឹត្តិការណ៍សហគមន៍ ២០ កុម្ភៈ ២០២១” ផ្តើមចេញដំបូងពីការឆ្លងនៅក្នុងចំណោមអ្នករស់នៅតាមអគារខុនដូរក្នុងរាជធានីភ្នំពេញ ហើយក្រោយមកបានឆ្លងចូលទៅក្នុងក្រុមប្រជាពលរដ្ឋប្រកបមុខរបរសេដ្ឋកិច្ចក្រៅប្រព័ន្ធ ដូចជាអ្នករត់ម៉ូតូឌុប អ្នកបើកបររថយន្តតាក់ស៊ី អ្នកលក់ដូរចល័ត ។ល។ និងបានឆ្លងបន្តចូលទៅក្នុងតំបន់រោងចក្រ និងផ្សារ ដែលជាហេតុធ្វើឱ្យស្ថានភាពជំងឺកូវីដ-១៩ កាន់តែមានភាពស្មុគស្មាញ និងពិបាកកំណត់ប្រភពចម្លង។ បើគិតពីពេលផ្ទុះការឆ្លងរាលដាល ក្នុង “ព្រឹត្តិការណ៍សហគមន៍ ២០ កុម្ភៈ ២០២១ រហូតមកដល់ថ្ងៃទី៦ខែឧសភា ឆ្នាំ២០២១ នេះ ស្ថានភាពជំងឺកូវីដ ១៩ នៅប្រទេសកម្ពុជា យើងបានរកឃើញករណឺវិជ្ជមានចំនួន១៧.៦២១ នាក់ ក្នុងនោះ នៅរាជធានីភ្នំពេញ មានអ្នកវិជ្ជមានចំនួន ១១.៨៦៦ នាក់ ស្មើនឹង ៦៧% នៃចំនួនអ្នកឆ្លងទូទាំងប្រទេស រួមមានជនជាតិខ្មែរ ១១.៤០១ នាក់ និងជនបរទេស ៤៦៥ នាក់ ស្មើនឹង ១១ សញ្ជាតិ។ លោកឃួង ស្រេងបន្តថា ចំពោះវិធានការរបស់រាជរដ្ឋាភិបាលកម្ពុជា និងចំណាត់ការរបស់រដ្ឋបាលរាជធានីភ្នំពេញ ក្នុងព្រឹត្តិការណ៍សហគមន៍២០ កុម្ភៈ ២០២១ គឺយើងអនុវត្ត ការងារចំនួន៣សំខាន់ទី១ វិធានការរដ្ឋបាល ២) វិធានការសុខាភិបាល និង ទី៣វិធានការគាំពារសង្គម។ ចំពោះ វិធានការរដ្ឋបាលយើងបានទប់ស្កាត់ ការធ្វើដំណើរឆ្លងកាត់រាជធានី-ខេត្ត វិធានការបម្រាមគោចរ វិធានការរឹតត្បិត ចំពោះសកម្មភាពជួបជុំប្រមូលផ្តុំ និងអាជីវកម្មដ្ឋាន វិធានការបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅខេត្តកណ្តាល។ បច្ចុប្បន្ន រាជរដ្ឋាភិបាលកម្ពុជា បានសម្រេចបញ្ចប់ការបិទខ្ទប់ភូមិសាស្រ្តរាជធានីភ្នំពេញ និងក្រុងតាខ្មៅនៃខេត្តកណ្តាល ប៉ុន្តែ រដ្ឋបាលរាជធានីភ្នំពេញ បានសម្រេចបន្តការបិទខ្ទប់ផ្នែកខ្លះនៃភូមិសាស្ត្ររាជធានីភ្នំពេញ រយៈពេល ០១ សប្តាហ៍ទៀត ដោយបែងចែកជា ៣តំបន់ គឺតំបន់ក្រហមតំបន់លឿងទុំ និងតំបន់លឿង ។ចំពោះវិធានការគាំពារសង្គមវិញ យើងបានផ្តល់ជំនួយសង្គ្រោះបន្ទាន់ចាំបាច់នានា ជូនប្រជាពលរដ្ឋក្រីក្រ និងមានការលំបាកក្នុងជីវភាព នៅក្នុងភូមិសាស្ត្របិទខ្ទប់ ជាពិសេសនៅក្នុង “តំបន់ក្រហម” បានចំនួនជាង ២៨ម៉ឺនគ្រួសារ និងកំពុងផ្តល់ជូនបន្ថែមទៀត។ ក្នុងនោះលោកឃួង ស្រេង បានសំណូមពរថា ក្រោយពេលដែលវិបត្តិនេះត្រូវបានបញ្ចប់ លោកសូម=jយប្រធានគណៈកម្មាធិការ ប្រជាជនទីក្រុងហូជីមិញ និងលោក អភិបាលរដ្ឋធានីវៀងចន្ទន៍ ពង្រឹង និងពង្រីកកិច្ចសហប្រតិបត្តិការ ឱ្យបានកាន់តែស៊ីជម្រៅលើគ្រប់វិស័យដើម្បីជួយគាំទ្រគ្នាទៅវិញទៅមក ក្នុងការស្តារវិស័យសេដ្ឋកិច្ច និងសង្គមកិច្ច ជាពិសេសពិនិត្យលទ្ធភាពពង្រីកកិច្ចសហប្រតិបត្តិការ ទៅក្នុងវិស័យសុខាភិបាល និងការលើកកម្ពស់សុខុមាលភាពសាធារណៈ ឱ្យកាន់តែទូលំទូលាយ សំដៅរួមគ្នាទប់ស្កាត់បញ្ហាសកល ដែលអាចកើតមាននាពេលអនាគត ដូចក្នុងករណីដែលយើង កំពុងប្រឈមមុខសព្វថ្ងៃនេះ៕ រក្សាសិទ្ធិដោយ៖បញ្ញាស័ក្តិ	2021-05-07T14:59:15+07:00	cen.com.kh	https://cen.com.kh/archives/331304.html
bfbe32dc-551c-4f38-bcf5-8fadb1b1e43e	សូមប្រុងប្រយ័ត្នបងប្អូន! ទាំងនេះជាភូមិដែលមានអ្នកឆ្លងជំងឺកូវីដ១៩ ច្រើនជាងគេ	យោងតាម អនុគណៈកម្មការស្រាវជ្រាវជំងឺកូវីដ១៩ បានប្រកាសថា សូមបងប្អូនប្រជាពលរដ្ឋ ដែលរស់នៅក្នុងភូមិខាងក្រោមនេះ សូមពាក់ម៉ាស់ រក្សាគម្លាត និងឧស្សាហ៍លាងដៃប្រសិនបើមិនចាំបាច់ សូមកុំចេញពីផ្ទះ! -ភូមិដើមគរ សង្កាត់ជ្រោយចង្វារ ខណ្ឌ ជ្រោយចង្វារ -ភូមិត្រពាំងថ្លឹង១/២/៣/៤ សង្កាត់ចោមចៅទី១ ខណ្ឌ ពោធិ៍សែនជ័យ -ភូមិដំណាកធំ សង្កាត់ស្ទឹងមានជ័យទី២ ខណ្ឌ មានជ័យ -ភូមិដំណាក់ធំ៣ សង្កាត់ស្ទឹងមានជ័យទី៣ ខណ្ឌ មានជ័យ -ភូមិទួលសង្កែ សង្កាត់ទួលសង្កែទី១ ខណ្ឌ ឫស្សីកែវ -ភូមិដំណាក់ធំ២ សង្កាត់ស្ទឹងមានជ័យទី៣ ខណ្ឌ មានជ័យ -ភូមិចុងថ្នល់ខាងលិច សង្កាត់ទឹកថ្លា ខណ្ឌ សែនសុខ -ភូមិបាក់ទូក សង្កាត់ទួលសង្កែទី១ ខណ្ឌ ឫស្សីកែវ -ភូមិចុងខ្សាច់ សង្កាត់ទួលសង្កែទី១ ខណ្ឌ ឫស្សីកែវ -ភូមិទួលពង្រ សង្កាត់ចោមចៅទី១ ខណ្ឌ ពោធិ៍សែនជ័យ សូមបងប្អូននៅក្នុងភូមិខាងលើនេះ យកចិត្តទុកដាក់ តាមដានសុខភាពរបស់ខ្លួន ប្រសិនបើ មានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទាក់ទងទៅលេខ ១១៥!	2021-05-07T14:03:14+07:00	kbnnews.com	https://kbn.news/archives/220783
5cef1fcf-05ea-42c7-8fba-2519453ba754	រកឃេីញករណីជំងឺកូវីដ-១៩ សរុបចំនួន ៥៥៨នាក់ និងមានជាសះស្បេីយ ៤១នាក់	ភ្នំពេញ ៖ ក្រសួងសុខាភិបាល បានចេញប្រកាសព័ត៌មានថា រហូតដល់ ថ្ងៃទី ៧ ឧសភា ២០២១ យេីងរកឃេីញករណីជំងឺកូវីដ-១៩ សរុបចំនួន ៥៥៨នាក់ (ឆ្លងសហគមន៌: ៥៥៧ នាំចូល: ១) និងមានជាសះស្បេីយ ៤១នាក់ ។ ដូច្នេះចំនួនករណីជំងឺកូវីដ-១៩សរុបកេីន ១៨១៧៩នាក់ និងចំនួនជាសះស្បេីយសរុបកេីន ៦៨៨៤នាក់ និង ស្លាប់ថ្មី ០នាក់ សរុបស្លាប់ ១១៤នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររង់ចាំគម្លាតពីគ្នា ឈរជជែកគ្នាគម្លាតពីគ្នា ។ ល។យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ៕ រក្សាសិទ្ធិដោយ៖បញ្ញាស័ក្តិ	2021-05-07T13:42:30+07:00	cen.com.kh	https://cen.com.kh/archives/331262.html
61ea8ce9-e828-4b03-9baa-10c6cb085cd2	អនុប្រធានទី ២ នៃរដ្ឋសភា ប្រគល់ជូនឃុំចំនួន៤ ក្នុងស្រុកលើកដែក ដើម្បីរួមចំណែកជាមួយ រាជរដ្ឋាភិបាលក្នុងការប្រយុទ្ធប្រឆាំងជំងឺកូវីដ-១៩	ភ្នំពេញ ៖ លោកជំទាវ កិត្តិសង្គហបណិ្ឌត ឃួន សុដារី អនុប្រធានទី ២ នៃរដ្ឋសភា និងជាអនុប្រធានទី ១ គណៈអចិន្រ្តៃយ៍ក្រុមការងារថ្នាក់កណ្តាលចុះជួយខេត្តកណ្តាល និងជាប្រធានគណៈអចិន្រ្តៃយ៍ក្រុមការងារថ្នាក់កណ្តាល ចុះជួយស្រុកលើកដែក នៅព្រឹកថ្ងៃទី ៧ ខែឧសភា ឆ្នាំ ២០២១ បានចាត់អោយក្រុមការងារថ្នាក់កណ្ដាល ចុះជួយស្រុកលើកដែក តំណាងដ៏ខ្ពង់ខ្ពស់របស់លោកជំទាវ នាំយកអំណោយដ៏ថ្លៃថ្លា ប្រគល់ជូនឃុំចំនួន ៤ ដើម្បីបន្តយកទៅចែកជូនប្រជាពលរដ្ឋក្រីក្រកំពុងជួបការលំបាកខ្វះខាត និងសម្រាប់ប្រើប្រាស់បន្តរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងជំងឺកូវីដ១៩ ជាពិសេសព្រឹត្តិការណ៍សហគមន៍ ២០កុម្ភៈ ក្នុងឃុំព្រែកដាច់ ឃុំខ្ពបអាទាវ ឃុំពាមរាំង និងឃុំសណ្តារ ស្រុកលើកដែក ខេត្តកណ្តាល។ សូមបញ្ជាក់ផងដែរថា អំណោយនាំមកជូនដល់ប្រជាពលរដ្ឋចំនួន ១៨៦០ គ្រួសារ ក្នុងឃុំទាំង ៤ នាពេលនេះ ជាស្បៀងបរិភោគ និងថ្នាំពេទ្យ រួមមាន អង្ករ ១៨តោន មី ១៨៦០ កេស ត្រីខកំប៉ុង ១៨៦០ យួរ និងកញ្ចប់ថ្នាំសម្រាប់គ្រួសារ ចំនួន ១០០០កញ្ចប់ រួមមាន ថ្នាំឈឺចុកពោះ ថ្នាំរាគរុស ថ្នាំអាលែហ្សី និងផ្តាសាយ សម្រាប់ប្រើប្រាស់ និងចែកជូនប្រជាជនពលរដ្ឋនៅក្នុងស្រុកលើកដែក សរុបជាទឹកប្រាក់ប្រមាណ ១៥៣,៨៣៥,០០០ រៀល។ ក្នុងឱកាសនៃពិធីប្រគល់-ទទួលនោះដែរ ក្រុមការងារថ្នាក់កណ្តាលចុះជួយស្រុកលើកដែក បានពាំនាំការផ្តាំផ្ញើសាកសួរសុខទុក្ខពី លោកជំទាវ កិត្តិសង្គហបណិ្ឌត ឃួន សុដារី ជូនចំពោះក្រុមការងារ និងបងប្អូនប្រជាពលរដ្ឋទាំងអស់ ព្រមទាំងកោតសរសើរអាជ្ញាធរមូលដ្ឋាន រួមទាំងកងកម្លាំងចម្រុះទាំងអស់ដែលបានខិតខំបំពេញតួនាទីយកចិត្តទុកដាក់ចំពោះសេចក្តីសុខ ជីវភាព និងសុខមាលភាព របស់ប្រជាពលរដ្ឋក្នុងឃុំទាំង ៤ ខាងលើ ក៏ដូចជាក្នុងដំណាក់កាលដ៏លំបាកនៃការរាតត្បាតមេរោគកូវីដ ១៩ នេះ ប្រកបដោយស្មារតីទទួលខុសត្រូវខ្ពស់ ហើយជាពិសេសសូមបងប្អូនត្រូវចូលរួម អនុវត្តវិធានការរបស់រាជរដ្ឋាភិបាលឲ្យមានប្រសិទ្ធភាពខ្ពស់បំផុត និងបន្តប្រកាន់នូវវិធានសុខាភិបាលឲ្យបានខ្ជាប់ខ្ជួន។ គូសបញ្ជាក់ផងដែរថា លោកជំទាវ កិត្តិសង្គហបណិ្ឌត ឃួន សុដារី តែងតែគិតគូរយកចិត្តទុកដាក់រាល់ការលំបាក របស់បងប្អូនក្នុងស្រុកលើកដែក ទោះស្ថិតនៅក្នុងស្ថានភាពណាក៏ដោយ ក៏លោកជំទាវ រួមទាំងថ្នាក់ដឹកនាំដទៃទៀតនៅរួមសុខរួមទុក្ខជាមួយបងប្អូនគ្រប់ពេលវេលា។ ជាមួយគ្នានេះដែរ ក្រុមការងារក៏បានពាំនាំប្រសាសន៍របស់លោកជំទាវ ធ្វើការក្រើនរំលឹក និងអប់រំ ណែនាំបងប្អូនប្រជាពលរដ្ឋ ក៏ដូចជា វិធានការ ៣ កុំ ៣ ការពារ របស់រាជរដ្ឋាភិបាល ដើម្បីចូលរួមទប់ស្កាត់ការរីករាលដាលនៃជំងឺកូវីត ១៩ និងកាត់ផ្តាច់អោយអស់នូវការឆ្លងជំងឺនេះ ពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ។ សូមជម្រាបជូនដែរថា ចំពោះស្ថានការណ៍កូវីត ១៩ ក្នុងស្រុកលើកដែក ករណីអ្នកឆ្លងសរុប ៥ នាក់ ក្នុងនោះជាសះស្បើយ ៤ នាក់ និង ៦៥ នាក់ផ្សេងទៀតកំពុងបន្តធ្វើចត្តាឡីស័ក។ ជាចុងក្រោយ អភិបាលស្រុក និងឃុំទាំង ៤ តំណាងប្រជាពលរដ្ឋទាំងអស់ដែលបានទទួលអំណោយ បានថ្លែងអំណរគុណដល់ លោកជំទាវ កិត្តិសង្គហបណ្ឌិត ឃួន សុដារី ក្រុមការងារថ្នាក់កណ្តាលចុះជួយស្រុកលើកដែក ខេត្តកណ្តាល សប្បុរសជន ព្រមទាំងក្រុមការងារក្នុងស្រុកទាំងអស់ ដែលជានិច្ចកាលបានរួមសុខ រួមទុក្ខជាមួយប្រជាពលរដ្ឋ មិនថាគ្រាលំបាក ឬមានគ្រោះអាសន្ន យ៉ាងណាក្តី តែងតែចុះមកជួយបានទាន់ពេលវេលារហូតមក៕ រក្សាសិទ្ធិ ដោយៈ ចេស្តារ	2021-05-07T12:47:54+07:00	cen.com.kh	https://cen.com.kh/archives/331254.html
3e81dad4-b1b5-4566-8f19-d483ef214f23	ខ្ទង់រយដដែល! ថ្ងៃនេះក្រសួងប្រកាសរកឃើញករណីឆ្លងកូវីដ-១៩ រហូតដល់៥៥៨នាក់	ក្រសួងសុខាភិបាល នៅព្រឹកថ្ងៃទី០៧ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មី ចំនួន ៥៥៨នាក់ ខណៈអ្នកជំងឺ៤១នាក់ជាសះស្បើយ។ សូមជម្រាបថា គិតត្រឹមព្រឹកថ្ងៃទី០៧ ខែឧសភា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១៨,១៧៩នាក់ ក្នុងនោះអ្នកជាសះស្បើយ ៤១នាក់ និងស្លាប់សរុបចំនួ១១៤នាក់៕	2021-05-07T11:40:08+07:00	kbnnews.com	https://kbn.news/archives/220776
b15b3f78-4c2b-4054-9502-a428c602508f	រាលដាលគ្នាលឿនណាស់! រកឃើញជាងសំណង់ ជិត ៣០នាក់ឆ្លងកូវីដ ដោយរស់នៅក្នុងសង្កាត់តែមួយ	សេចក្ដីជូនដំណឹងរបស់រដ្ឋបាលរាជធានីភ្នំពេញ នៅថ្ងៃទី០៥ ខែឧសភា ឆ្នាំ២០២១ បានឲ្យដឹងថា រកឃើញករណីវិជ្ជមានកូវីដ-១៩ ចំនួន ៥៧៨នាក់ ដែលជាករណីឆ្លងក្នុងសហគមន៍ ក្នុងនោះមានកម្មករជាជាងសំណង់ ២៦នាក់ដែលបម្រើការងារនៅ សង្កាត់ទន្លេបាសាក់ ខណ្ឌចំការមន បានឆ្លងជំងឺកូវីដ-១៩។ រដ្ឋបាលរាជធានីភ្នំពេញ បានអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានជំងឺកូវីដ-១៩ទាំងនេះ ត្រូវរាយការណ៍ទៅអាជ្ញាធរមូលដ្ឋានជាបន្ទាន់ និងរួសរាន់យកសំណាកទៅពិនិត្យ នៅតាមទីតាំងដែលបានកំណត់ ហើយត្រូវដាក់ខ្លួនដាច់ដោយឡែកផងដែរ ដើម្បីទប់ស្កាត់ការឆ្លងរាលដាលបន្តទៀត៕	2021-05-07T11:18:15+07:00	kbnnews.com	https://kbn.news/archives/220739
7943c6f2-07a8-45a3-bb63-07553aef0d0e	ក្តៅៗលទ្ធផលចេញមិញ ! ខេត្តកណ្តាលឆ្លងកូវីដច្រើនជាងគេ បន្ទាប់ពីភ្នំពេញ រីឯខេត្តព្រះសីហនុ តែ១ករណីទេ	នៅមុនបន្តិចផេកផ្លូវការរបស់ អនុគណៈកម្មការស្រាវជ្រាវជំងឺកូវីដ-១៩ បានបង្ហោះថា « បន្ទាប់ពីរាជធានីភ្នំពេញ ខេត្តកណ្ដាល រកឃើញអ្នកឆ្លង មេរោគកូវីដ-១៩ ច្រើនជាងគេ ក្នុងរយៈពេល ២៤ ម៉ោង! ខេត្តព្រះសីហនុ មានតែមួយ ១ ករណីគត់!»៕	2021-05-07T10:53:00+07:00	kbnnews.com	https://kbn.news/archives/220747
ab10de48-2044-41fd-8977-2cb3577965cc	ពលរដ្ឋចំនួន ៣០០គ្រួសារ នៅតំបន់ក្រហមក្រុងភ្នំពេញទទួលអំណោយពីពលរដ្ឋខ្មែរនៅសហរដ្ឋអាមេរិក	ប្រជាពលរដ្ឋចំនួន ៣០០គ្រួសារ ដែលកំពុងប្រឈម នឹងកង្វះស្បៀងអាហារ នៅក្នុងតំបន់ក្រហម ក្នុងទីក្រុងភ្នំពេញ នៅថ្ងៃទី៧ ឧសភានេះ នឹងទទួលអំណោយជាអង្ករ និងគ្រឿងឧបភោគ បរិភោគ មួយចំនួនទៀតពីពលរដ្ឋខ្មែរ រស់នៅសហរដ្ឋអាមេរិក។ គម្រោងចែកស្បៀងនេះ ធ្វើឡើងក្រោយពីមានពលរដ្ឋជាច្រើននាក់បានផ្ទុះការតវ៉ាទាមទារឱ្យអាជ្ញាធរចែកស្បៀងអាហារដល់ពួកគេ ដោយសារតែរដ្ឋាភិបាលបានបិទខ្ទប់ទីក្រុងកន្លងទៅ ក្នុងវិធានការទប់ស្កាត់ជំងឺកូវីដ១៩ ចូលទៅក្នុងសហគមន៍។ ពលរដ្ឋរស់នៅក្នុងតំបន់ក្រហមនៅក្នុងទីក្រុងភ្នំពេញ កាលពីសប្ដាហ៍មុន បាននាំគ្នាចេញមកខាងក្រៅផ្ទះដើម្បីតវ៉ាទាមទារឱ្យអាជ្ញាធរផ្ដល់ស្បៀងអាហារដល់ពួកគេ បន្ទាប់ពីរដ្ឋាភិបាលបិទខ្ទប់ទីក្រុងភ្នំពេញ និងខេត្តកណ្ដាល មិនឱ្យពួកគេចេញក្រៅផ្ទះជាច្រើនថ្ងៃមក។ បើទោះរស់នៅឆ្ងាយពីស្រុកកំណើតរបស់ខ្លួនក្ដី ក៏ប្រជាពលរដ្ឋខ្មែរ ដែលកំពុងរស់សហរដ្ឋអាមេរិក នឹករលឹក និងចង់ជួយដល់ពលរដ្ឋខ្មែរគ្នាឯង ដែលកំពុងជួបបញ្ហាខ្វះខាតស្បៀង នៅឯកម្ពុជា។ ឧបាសក ឆាយ អ៊ីវសៀង និងឧបាសិកា ហុង គឹមសែ រស់នៅរដ្ឋម៉ារីលែនដ៍ (Maryland) បានរួមគ្នាជាមួយនឹងពលរដ្ឋខ្មែរមួយចំនួនទៀត ទិញស្បៀងអាហារចែកជូនពលរដ្ឋដែលកំពុងប្រឈមបញ្ហាខ្វះខាត។ ឧបាសិកា ឆាយ អ៊ីវសៀង បញ្ជាក់ថា មកដល់ពេលនេះលោកស្រីប្រមូលបានថវិកា សរុបចំនួន ១៦.២៧០ដុល្លារ ហើយលោកស្រីបានឱ្យអ្នកតំណាងនៅក្នុងប្រទេសកម្ពុជាទិញអង្ករ ទឹកត្រី មីកញ្ចប់ ត្រីខកំប៉ុង និងទឹកស៊ីអ៊ីវ ដើម្បីចែកជូនពលរដ្ឋក្រីក្រ ដែលកំពុងជួបការលំបាកនេះ។ ឧបាសិកាបន្តថា ការចែកស្បៀងនេះ គឺកើតចេញពីទឹកចិត្តស្រឡាញ់ពលរដ្ឋខ្មែរ ក្នុងនាមជាខ្មែរដូចគ្នា មិនជាប់ពាក់ព័ន្ធនឹងសកម្មភាពនយោបាយទេ៖ « »។ លោកស្រី អ៊ូ សៀងផុង តំណាងអ្នកចែកចាយមួយរូបនៅក្នុងទីក្រុងភ្នំពេញ បញ្ជាក់ថា ប្រជាពលរដ្ឋនៅក្នុងតំបន់ក្រហម ក្នុងសង្កាត់ស្ទឹងមានជ័យ នៅថ្ងៃទី៧ ឧសភានេះ ចំនួន ៣០០ គ្រួសារ ហើយក្នុងមួយគ្រួសារទទួលបានអង្ករចំនួន ២៦គីឡូក្រាម មី ២៥កញ្ចប់ ត្រីខ ទឹកត្រី និងទឹកស៊ីអ៊ីវ ១យួរ។ ការផ្ដួចផ្ដើមចែកស្បៀងជូនពលរដ្ឋនៅកម្ពុជានេះ មិនមែនមានតែពលរដ្ឋខ្មែររស់នៅក្នុងសហរដ្ឋអាមេរិកនោះទេ។ សម្រាប់ពលរដ្ឋខ្មែរក្រោម និង ពលរដ្ឋខ្មែរមួយចំនួនទៀត នៅរដ្ឋកាលីហ្វ័រញ៉ា (California) ក៏បានប្រមូលថវិកាចែកជូនពលរដ្ឋដែលកំពុងខ្វះស្បៀងអាហារនៅតាមបណ្ដាខេត្ត ផងដែរ។ ប្រធានសាខាសហព័ន្ធខ្មែរកម្ពុជាក្រោម ប្រចាំប្រទេសកម្ពុជា លោក តាំង សារៈ មានប្រសាសន៍ថា សហព័ន្ធខ្មែរក្រោម នៅសហរដ្ឋអាមេរិក បានប្រមូលថវិកាប្រមាណ ៥.០០០ដុល្លារ ដើម្បីចែកជួនពលរដ្ឋចំនួន ៤០០គ្រួសារ នៅក្នុងទីក្រុងភ្នំពេញ សៀមរាប និងនៅក្នុងខេត្តស្វាយរៀង ក្នុងមួយគ្រួសារគិតជាទឹកប្រាក់បានចំនួន ១០ដុល្លារ៖ « »។ លោក តាំង សារៈ បានបញ្ជាក់ថា មានពលរដ្ឋខ្មែរក្រោមប្រមាណ ៥០ គ្រួសារមានជំងឺកូវីដ ១៩ ប៉ុន្តែអំណោយដែលសហព័ន្ធខ្មែរក្រោមចែកនេះ គឺផ្ដល់ជូនដល់ពលរដ្ឋខ្មែរទាំងអស់ ដែលខ្វះស្បៀងអាហារ មិនថាពលរដ្ឋខ្មែរកណ្ដាល ឬខ្មែរក្រោមនោះទេ។ ដោយឡែកពលរដ្ឋខ្មែរ ម្នាក់ទៀតរស់នៅរដ្ឋកាលីហ្វ័រញ៉ា (California) សហរដ្ឋអាមេរិក លោក ភូ រស្មី មានប្រសាសន៍ថា លោកបានប្រមូលថវិកាចំនួន ៥ពាន់ដុល្លារ សម្រាប់ចែកជូនពលរដ្ឋខ្មែរ នៅក្នុងខេត្តបាត់ដំបង នៅខេត្តត្បូងឃ្មុំ ខេត្តមណ្ឌលគិរី និងនៅក្នុងទីក្រុងភ្នំពេញ ចំនួន ៦០០គ្រួសារ។ លោកថា ក្នុងមួយគ្រួសារទទួលបានអង្ករ មី និងទឹកស៊ីអ៊ីវ ក្នុងពេលដែលពួកគេកំពុងប្រឈម នឹងកង្វះស្បៀងអាហារសម្រាប់ទទួលទាន។ សំឡេង« »។ ប្រជាពលរដ្ឋប្រមាណជាង ១០០នាក់ រស់នៅសង្កាត់ស្ទឹងមានជ័យ ក្រុងភ្នំពេញ កាលពីសប្ដាហ៍មុនបាននាំគ្នាចេញមកតវ៉ាជាលើកដំបូងទាមទារ ឱ្យរដ្ឋាភិបាលផ្ដល់ស្បៀងអាហារដល់ពួកគេ ក្រោយពេលរដ្ឋាភិបាលរាំងខ្ទប់មិនឱ្យពលរដ្ឋចេញក្រៅផ្ទះនៅក្នុងតំបន់ក្រហមអស់ជាច្រើន បណ្ដាលឱ្យពួកគេមិនជួបបញ្ហាខ្វះស្បៀង។ បច្ចុប្បន្ន បានបន្ធូរបន្ថយការបិទខ្ទប់តំបន់ពណ៌លឿង និងពណ៌លឿងទុំ តែនៅបន្តឃាំងខ្ទប់តំបន់ក្រហម ដែលមានចំនួនអ្នកឆ្លងជំងឺកូដវីដ១៩ ច្រើន៕	2021-05-07T10:01:00+07:00	rfa.org	https://www.rfa.org/khmer/news/health/some-300-families-living-in-red-zone-in-phnom-penh-to-received-foodstuff-from-maryland-cambodian-americans-05062021230133.html
23ca646c-cd2e-4c81-9819-0088717b27c5	ឥណ្ឌាបន្តមានអ្នកឆ្លងនិងស្លាប់ថ្មីលើសពីថ្ងៃមុនៗ ខណៈអ្នកជំនាញព្រមានពីរលកកូវីដរាតត្បាតទី៣ទៀត	ក្រសួងសុខាភិបាលឥណ្ឌា កាលពីថ្ងៃព្រហស្បតិ៍ បានប្រកាសរកឃើញអ្នកឆ្លងជំងឺកូវីដ១៩ ក្នុងចំនួនខ្ពស់ប្រចាំថ្ងៃមិនធ្លាប់មាន ដោយរកឃើញអ្នកឆ្លងចំនួនជាង៤១២.០០០នាក់ និងមានអ្នកស្លាប់ដល់៣.៩៨០នាក់ ដែលធ្វើឲ្យចំនួនអ្នកឆ្លងសរុបនៅក្នុងប្រទេសឥណ្ឌារហូតមកដល់ពេលនេះ កើនដល់ជាង២១លាននាក់ និងមានអ្នកស្លាប់សរុបជាង២៣០.០០០នាក់។ ព្រមជាមួយគ្នានេះ មន្ត្រីឥណ្ឌាមួយចំនួនព្រមានថា រលកទី៣នៃការឆ្លងរាតត្បាតជំងឺកូវីដ១៩នេះ នឹងកើតមាននៅទូទាំងប្រទេសទៀត។ លោក K. Vijay Raghavan ទីប្រឹក្សាជាន់ខ្ពស់ផ្នែកវិទ្យាសាស្ត្ររបស់រដ្ឋាភិបាលឥណ្ឌា បានព្រមាននៅថ្ងៃពុធកន្លងទៅថា រលកទី៣នៃការឆ្លងរាតត្បាតនេះ នឹងកើតមានឡើងពាសពេញផ្ទៃប្រទេស ស្របពេលដែលប្រទេសនេះ កំពុងប្រយុទ្ធប្រឆាំងនឹងរលកទី២នៃការឆ្លងនេះនៅឡើយ។ ទីភ្នាក់ងារព័ត៌មាន Reuters ក៏បានរាយការណ៍កាលពីថ្ងៃព្រហ្បតិ៍ថា ជំងឺកូវីដ១៩នៅឥណ្ឌា កំពុងរាតត្បាតឆ្លងពីតំបន់ទីក្រុងទៅកាន់តំបន់ជនបទនានា។ ទីភ្នាក់ងារព័ត៌មាននេះ បានស្រង់សម្តីអង្គការក្រៅរដ្ឋាភិបាលមួយ ក្នុងរដ្ឋ Uttar Pradesh ភាគខាងជើងឥណ្ឌា ដែលមានប្រជាជនរស់នៅប្រមាន២០០លាននាក់នោះថា មានអ្នកភូមិមួយចំនួន បានស្លាប់ដោយអាការៈគ្រុនក្តៅនិងក្អក ដែលជារោគសញ្ញានៃជំងឺកូវីដ១៩នោះ ប៉ុន្តែដោយពុំមានព័ត៌មានច្បាស់លាស់និងមិនមានការធ្វើតេស្តគ្រប់គ្រាន់នោះ អ្នកភូមិជាច្រើននាំគ្នាគិតថា វាជាជំងឺផ្តាសាយធម្មតាតែប៉ុណ្ណោះ។ វិបត្តិជំងឺកូវីដ១៩នៅឥណ្ឌា កំពុងធ្លាក់ក្នុងស្ថានភាពធ្ងន់ធ្ងរ ដោយសារការខ្វះខាតជាខ្លាំងនូវម៉ាស៊ីនអ៊ុកស៊ីហ្សែនសម្រាប់អ្នកជំងឺដែលត្រូវការជាចាំបាច់នោះ ក៏ដូចជាវត្ថុធាតុដើម សម្រាប់ផលិតវ៉ាក់សាំងបង្ការជំងឺកូវីដ១៩ផងដែរ។ តុលាការកំពូលឥណ្ឌា បានចេញដីកាបញ្ជាឲ្យរដ្ឋាភិបាលត្រូវដាក់ផែនការដើម្បីឆ្លើយតបនឹងតម្រូវការម៉ាស៊ីនអ៊ុកស៊ីហ្សែន នៅក្នុងមន្ទីរពេទ្យនានា ក្នុងរដ្ឋធានីញូវដែលីនៅត្រឹមថ្ងៃព្រហស្បតិ៍៕ ទោះបីឥណ្ឌាជាប្រទេសដែលមានរោងចក្រផលិតវ៉ាក់សាំងធំជាងគេបង្អស់នៅក្នុងពិភពលោកក្តី ក៏ពលរដ្ឋឥណ្ឌាចំនួនតែ២%ប៉ុណ្ណោះ ក្នុងចំណោមពលរដ្ឋសុរប១.៣០០លាននាក់ បានទទួលវ៉ាក់សាំងបង្ការជំងឺកូវីដ១៩។ នេះបើតាមការផ្សព្វផ្សាយរបស់បណ្តាញព័ត៌មានក្នុងស្រុក៕	2021-05-07T07:00:00+07:00	khmer.voanews.com	https://khmer.voanews.com/a/india-reports-new-single-day-record-of-covid-19-infections-and-deaths-thursday-/5880799.html
3c3f0215-6df0-499d-9467-85bc93ec3713	ប្រទេសថៃ គ្រោងចាក់វ៉ាក់សាំងបង្ការជំងឺកូវីដ១៩ដល់ជនបរទេស	ប្រទេសថៃបញ្ជាក់នៅថ្ងៃព្រហស្បតិ៍នេះថា ខ្លួននឹងបញ្ជូលជនបរទេសចំនួន៣លាននាក់ ដែលកំពុងរស់នៅក្នុងប្រទេសនេះ ទៅក្នុងកម្មវិធីចាក់វ៉ាក់សាំងបង្ការជំងឺកូវីដ១៩របស់ខ្លួន ដើម្បីការពារដល់ពលរដ្ឋទាំងអស់ បើទោះបីជាមានការបារម្ភពីចំនួនវ៉ាក់សាំងដែលថៃមានក្តី។ ប្រធាននាយកដ្ឋានគ្រប់គ្រងជំងឺឆ្លងប្រទេសថៃលោក Opas Kankawinpong បានប្រាប់ក្រុមអ្នកយកព័ត៌មានថា៖ «អ្នកណាក៏ដោយដែលរស់នៅក្នុងប្រទេសថៃ ទោះជាពលរដ្ឋថៃ ឬជនបរទេសក្តី ប្រសិនបើគេចង់ចាក់វ៉ាក់សាំង គេអាចចាក់បាន»។ លោក បន្តថា «គ្មាននរណាម្នាក់មានសុវត្ថិភាពនោះទេ រហូតដល់មនុស្សគ្រប់គ្នាមានសុវត្ថិភាព»។ ទោះជាយ៉ាងនេះក្តី ជនបរទេសនៅក្នុងប្រទេសថៃ សម្តែងក្តីកង្វល់របស់គេ នៅក្នុងរយៈពេលប៉ុន្មានសប្តាហ៍ថ្មីៗនេះ ដោយបង្ហាញពីភាពមិនសប្បាយចិត្តនៅលើបណ្តាញសង្គម អំពីការខ្វះប្រភពព័ត៌មានសាធារណៈ បញ្ហាចុះឈ្មោះ និងការយល់ច្រឡំអំពីលទ្ធភាពការចាក់វ៉ាក់សាំងនៅតាមគ្លីនិកឯកជនជាដើមនោះ។ ការឆ្លងប្រចាំថ្ងៃនៅក្នុងប្រទេសថៃ ហាក់មានភាពនៅនឹងនរចាប់ពីពាក់កណ្តាលខែមេសាមក ពោលគឺមានអ្នកឆ្លងក្នុងមួយថ្ងៃៗប្រមាណ២.០០០នាក់។ កាលពីថ្ងៃព្រហស្បតិ៍ ថៃរកឃើញអ្នកឆ្លងថ្មីចំនួន១.៩១១នាក់ និងមានអ្នកស្លាប់ចំនួន១៨នាក់៕	2021-05-07T07:00:00+07:00	khmer.voanews.com	https://khmer.voanews.com/a/thailand-says-foreigners-to-get-covid-19-vaccines-amid-access-concern/5880817.html
bdb73d67-dbcf-4027-8150-2bfd7e381fb5	ប្រធានអង្គការ WHO៖ ករណីឆ្លងកូវីដ១៩ក្នុង២សប្តាហ៍ចុងក្រោយ មានច្រើនជាងចំនួនឆ្លងសរុបកាលពី៦ខែដំបូង	ករណីឆ្លងជំងឺកូវីដ១៩ នៅទូទាំងពិភពលោក បានកើនឡើងក្នុងពេល៩សប្ដាហ៍ជាប់គ្នា ហើយការស្លាប់កើនឡើង៦សប្ដាហ៍ជាប់គ្នា នេះបើតាមការថ្លែងរបស់លោកវេជ្ជបណ្ឌិត Tedros Adhanom Ghebreyesus នាយកអង្គការសុខភាពពិភពលោក (WHO) ទៅកាន់រដ្ឋជាសមាជិកក្នុងសន្និសីទព័ត៌មានមួយ កាលពីថ្ងៃព្រហស្បតិ៍ម្សិលមិញ។ លោកបាននិយាយថា៖ «ករណីឆ្លងជំងឺកូវីដ១៩សរុប ដែលត្រូវបានរាយការណ៍ទូទាំងពិភពលោក ក្នុងពេលពីរសប្ដាហ៍ចុងក្រោយនេះ មានចំនួនច្រើនជាងករណីដែលបានរាយការណ៍ក្នុងរយ:ពេល ៦ខែដំបូងនៃការឆ្លងរាតត្បាត។ ប៉ុន្មានសប្ដាហ៍ចុងក្រោយនេះ ប្រទេសនៅក្នុងតំបន់នានានៃអង្គការសុខភាពពិភពលោក បានបង្ហាញពីនិន្នាការកើនឡើងនៃករណីឆ្លង និងចំនួនអ្នកស្លាប់។ ឥឡូវនេះ មិនមែនជាពេលដែលយើងអាចបន្ថយការប្រុងប្រយ័ត្ននោះទេ ទោះនៅក្នុងប្រទេសដែលមានករណីឆ្លងថយចុះក៏ដោយ»។ ករណីឆ្លងជំងឺកូវីដ១៩ បន្តផ្ទុះឡើងនៅទូទំាងប្រទេសឥណ្ឌា។ នៅថ្ងៃសុក្រនេះ ក្រសួងសុខាភិបាលឥណ្ឌាបានឲ្យដឹងថា មានការឆ្លងថ្មីចំនួនជាង ៤១៤.០០០ ករណី ក្នុងរយ:ពេល ២៤ ម៉ោងចុងក្រោយ។ ដោយឡែក នាយករដ្ឋមន្ត្រីអូស្ដ្រាលី លោក Scott Morrison បានថ្លែងនៅថ្ងៃសុក្រនេះថា ជនជាតិអូស្ត្រាលីដែលត្រូវបានរារាំងមិនឱ្យចូលប្រទេសខ្លួនវិញ ប្រសិនជាពួកគេបានធ្វើដំណើរទៅកាន់ប្រទេសឥណ្ឌា នឹងត្រូវបានគេអនុញ្ញាតឲ្យត្រឡប់ទៅផ្ទះវិញ នៅថ្ងៃទី១៥ ខែឧសភា។ ក៏ប៉ុន្តែ ជនជាតិអូស្ត្រាលីដែលរកឃើញថា វិជ្ជមានជំងឺកូវីដ១៩ នឹងមិនត្រូវបានអនុញ្ញាតឱ្យឡើងយន្តហោះធ្វើមាតុភូមិនិវត្តន៍ពីប្រទេសឥណ្ឌាទេ។ ទិន្នន័យពីសាកលវិទ្យាល័យ Johns Hopkins បានឲ្យដឹងថា គិតត្រឹមព្រឹកថ្ងៃសុក្រនេះ មានការឆ្លងជំងឺកូវីដ១៩ ជាង ១៥៥,៦លានករណី ហើយជំងឺរាតត្បាតនេះ បានឆក់យកជីវិតមនុស្សជាង ៣,២ លាននាក់ជុំវិញពិភពលោក៕	2021-05-07T07:00:00+07:00	khmer.voanews.com	https://khmer.voanews.com/a/who-chief-more-covid-cases-in-past-two-weeks-than-in-pandemic-s-first-six-months-/5881935.html
24456fa7-1f95-46a7-83c2-1fbb2ecc32e4	រដ្ឋាភិបាលកម្ពុជាដាក់យុទ្ធសាស្រ្តសម្រុកចាក់វ៉ាក់សាំងបង្ការជំងឺកូវីដ១៩ ដោយពឹងផ្អែកលើវ៉ាក់សាំងចិន	រដ្ឋាភិបាលកម្ពុជាបានដាក់គោលដៅចាក់វ៉ាក់សាំងបង្ការជំងឺកូវីដ១៩ ដល់ពលរដ្ឋឲ្យបានយ៉ាងតិច ៥ លាននាក់នៅចុងឆ្នាំ ២០២១ ឬដើមឆ្នាំ ២០២២ ដោយពឹងផ្អែកលើវ៉ាក់សាំងរបស់ចិន ក្នុងគោលដៅបង្កើតភាពស៊ាំសហគមន៍ទៅនឹងជំងឺកូវីដ១៩។ នេះបើយោងតាមឯកសារស្តីពីផែនការយុទ្ធសាស្រ្តយុទ្ធនាការចាក់វ៉ាក់សាំងបង្ការជំងឺកូវីដ១៩ ដែលរៀបចំដោយឧត្តមក្រុមប្រឹក្សាសេដ្ឋកិច្ចជាតិចេញផ្សាយនៅថ្ងៃសុក្រនេះ។ ផែនការនេះមានគោលដៅដើម្បីចាក់វ៉ាក់សាំងជូនពលរដ្ឋកម្ពុជា ដើម្បីធានាឲ្យបាន «ភាពស៊ាំសង្គម សេដ្ឋកិច្ចនៅកម្ពុជាក្នុងឆ្នាំ ២០២១»។ ឯកសារផែនការប្រមាណ ២០ ទំព័រ ឲ្យដឹងថា នៅចុងឆ្នាំ ២០២១ ឬដើមឆ្នាំ ២០២២ ប្រជាជនកម្ពុជាប្រមាណ ៥ លាន ២ សែននាក់ ដែលត្រូវនឹងវ៉ាក់សាំងជាង ១០ លានដូស នឹងត្រូវបានចាក់វ៉ាក់សាំងរួចរាល់។ រដ្ឋាភិបាលមានគោលដៅចាក់វ៉ាក់សាំងដល់ប្រជាពលរដ្ឋយ៉ាងតិច ១០ លាននាក់។ នេះបើតាមការប្រកាសរបស់លោកនាយករដ្ឋមន្រ្តី ហ៊ុន សែន កាលពីពេលកន្លងមក។ ឯកសាររបស់រដ្ឋាភិបាលឲ្យដឹងទៀតថា ការអនុវត្តផែនការយុទ្ធសាស្រ្តយុទ្ធនាការជាតិចាក់វ៉ាក់សាំងនេះ ធ្វើតាមអភិក្រម «ផ្ការីក» គឺចាប់ផ្តើមពីចំណុចកណ្តាលនៃប្រទេស គឺរាជធានីភ្នំពេញ និងទីប្រជុំជនសំខាន់ៗជុំវិញរាជធានីភ្នំពេញ និងពង្រីកជាជំហានៗទៅកាន់តំបន់ផ្សេងទៀត តាមលំដាប់អាទិភាព។ សម្រាប់លំដាប់អាទិភាពនោះ រដ្ឋាភិបាលបានបែងចែកជា ៣ តំបន់ គឺតំបន់អាទិភាពខ្ពស់ មធ្យម និងទាប។ តំបន់អាទិភាពខ្ពស់មានមនុស្សជិត ៥ លាននាក់ ដែលអាជ្ញាធរសុខាភិបាលកំពុងតែសម្រុកចាក់។ តំបន់អាទិភាពមធ្យមដែលមានប្រជាពលរដ្ឋជាង ២ លាន ៨ សែននាក់ នឹងចាប់ផ្តើមចាក់នៅចុងឆ្នាំ ២០២១។ ចំណែកតំបន់អាទិភាពទាប ដែលមានជាង ២ លាន ៣ សែននាក់ នឹងចាប់ផ្តើមចាក់នៅដើមឆ្នាំ ២០២២។ នេះបើតាមឯកសារដដែលនោះ។ រដ្ឋាភិបាលបញ្ជាក់ថា បើទោះមានហានិភ័យនៃកង្វះវ៉ាក់សាំងលើពិភពលោក តែរដ្ឋាភិបាលបានប្រើប្រាស់ទំនាក់ទំនងស្និទ្ធិជាមួយរដ្ឋាភិបាលចិន ដើម្បីទទួលបានវ៉ាក់សាំងបង្ការជំងឺកូវីដ១៩ ដល់ប្រទេសកម្ពុជាឲ្យបានសម្រេចតាមផែនការ។ ឯកសារបញ្ជាក់ថា៖ «យ៉ាងណាមិញ ការសម្រេចចិត្តដ៏ត្រឹមត្រូវរបស់រាជរដ្ឋាភិបាលក្នុងការចាប់យកដៃគូយុទ្ធសាស្រ្តជាមួយមិត្តចិន ធ្វើជាស្នូលសម្រាប់ការស្វះស្វែងរកទិញវ៉ាក់សាំង និងទទួលបានជំនួយវ៉ាក់សាំងបានក្លាយជាកត្តាគន្លឹះមួយដ៏សំខាន់ផងដែរ ដែលអាចជួយដោះស្រាយហានិភ័យនៃការខ្វះវ៉ាក់សាំង និងការផ្គត់ផ្គង់វ៉ាក់សាំងឲ្យបានគ្រប់គ្រាន់និងទាន់ពេល»។ ទោះជាយ៉ាងណា រដ្ឋាភិបាលក៏បានបង្ហាញអំពីហានិភ័យផ្សេងទៀត រួមមានសមត្ថភាពក្នុងការអនុវត្តផែនការចាក់វ៉ាក់សាំង ដែលសំដៅលើកង្វះធនធានមនុស្សដែលមានសមត្ថភាពគ្រប់គ្រាន់ និងការកើតឡើងឬការឆ្លងចូលមកកម្ពុជានូវវីរុសបំប្លែងថ្មី ដែលអាចធ្វើឲ្យវ៉ាក់សាំងដែលមានស្រាប់បច្ចុប្បន្ននេះថមថយឬក៏លែងមានប្រសិទ្ធភាព។ បើតាមឯកសាររបស់រដ្ឋាភិបាល ភាពជោគជ័យនៃការអនុវត្តផែនការយុទ្ធសាស្រ្តនេះ នឹងក្លាយជាមូលដ្ឋានគ្រឹះដ៏សំខាន់មួយក្នុងការប្រយុទ្ធទប់ទល់នឹងផលវិបាកបង្កដោយជំងឺកូវីដ១៩ និងជាការបោះជំហានឆ្ពោះទៅរកការធានាបាននូវការស្តារឡើងវិញយ៉ាងឆាប់រហ័សនៃវិស័យសង្គមសេដ្ឋកិច្ចកម្ពុជាតាមគន្លង «ប្រក្រតីភាពថ្មី»។ លោក ឯម សុវណ្ណារ៉ា សាស្ត្រាចារ្យវិទ្យាសាស្ត្រនយោបាយ និងជាអ្នកតាមដានសង្គមមួយរូប មានប្រសាសន៍ថា ដើម្បីសម្រេចផែនការចាក់វ៉ាក់សាំងនេះបាន ទាល់តែកម្ពុជាសម្រុកចាក់ ហើយធានាថា មានវ៉ាក់សាំងបង្ការជំងឺនេះមកដល់កម្ពុជាជាបន្តបន្ទាប់ ដោយមិនមានបញ្ហាអ្វី។ លោកបន្តថា កាលពីដើមឡើយ ប្រជាជនកម្ពុជាស្ទាក់ស្ទើរក្នុងការចាក់វ៉ាក់សាំងរបស់ចិន ដោយសារមិនត្រូវបានទទួលស្គាល់ដោយអង្គការសុខភាពពិភពលោក (WHO)។ បើទោះសន្ទុះប្រជាពលរដ្ឋចាប់ផ្តើមទទួលយកវ៉ាក់សាំងរបស់ចិនក្នុងពេលនេះ ក្រោយផ្ទុះឆ្លងព្រឹត្តិការណ៍ ២០ កុម្ភៈ អ្នកវិភាគរូបនោះលើកឡើងថា ប្រជាពលរដ្ឋប្រមាណ ៣០ ទៅ ៤០% នៅតែស្ទាក់ស្ទើរក្នុងការចាក់វ៉ាក់សាំងរបស់ចិន។ លោកជំរុញឲ្យអាជ្ញាធរផ្សព្វផ្សាយអំពីគុណភាពនៃវ៉ាក់សាំងដល់ប្រជាពលរដ្ឋឲ្យបានទូលំទូលាយ ដើម្បីឲ្យពួកគាត់ទទួលយកវ៉ាក់សាំងនេះ ដោយស្ម័គ្រចិត្ត។ លោកប្រាប់ VOA នៅថ្ងៃសុក្រនេះថា៖ «ឥឡូវវាមិនច្រើនដូចពីមុនទេ។ យ៉ាងតិចក៏ ៣០% ៤០% នៅស្ទាក់ស្ទើរ។ គាត់មិនទាន់មានការទទួលយកដោយសុទ្ធចិត្ត។ បើគាត់មានជម្រើស គាត់រើសជម្រើសផ្សេង»។ លោកបន្ថែមថា រដ្ឋាភិបាលត្រូវការចំណាយថវិកាបន្ថែម ដើម្បីទិញវ៉ាក់សាំងបន្តទៀត បន្ថែមពីលើវ៉ាក់សាំងដែលជាជំនួយឥតសំណងរបស់ប្រទេសចិន។ លោក ឯម សុវណ្ណារ៉ា ក៏ជំរុញឲ្យមានការវាយតម្លៃលើប្រសិទ្ធភាព ក្រោយចាក់វ៉ាក់សាំងផងដែរ។ លោកបន្ថែមថា៖ «ទោះបីជាកម្ពុជាយើងចាក់បាន ១០ លាននាក់ក៏ដោយ ក៏អាចថា បញ្ហាហានិភ័យនៃការឆ្លងក៏នៅតែប្រឈមខ្ពស់ដែរ ព្រោះដោយសារប្រសិទ្ធភាពនៃវ៉ាក់សាំងហ្នឹង ដូច្នេះគួរតែមានយន្តការធ្វើតេស្តវ៉ាក់សាំងហ្នឹងមួយទៀត បានមានសុក្រឹតភាពល្អ»។ VOA មិនទាន់អាចសុំការឆ្លើយតបពីលោកស្រី ឱ វណ្ណឌីន អ្នកនាំពាក្យក្រសួងសុខាភិបាលបាននៅឡើយទេ។ លោក សុខ ឥសាន អ្នកនាំពាក្យគណបក្សប្រជាជនកម្ពុជា មានប្រសាសន៍ថា ផែនការចាក់វ៉ាក់សាំងរបស់រដ្ឋាភិបាល សមស្របតាមសភាពការណ៍ជាក់ស្តែងរបស់កម្ពុជា។ លោកបន្តថា រដ្ឋាភិបាលមានម្ចាស់ការលើថវិកាសម្រាប់ទិញវ៉ាក់សាំងពីប្រទេសចិន ដើម្បីចាក់ដល់ប្រជាជនកម្ពុជា។ លោក សុខ ឥសាន ដែលជាសមាជិកព្រឹទ្ធសភាមួយរូបផងដែរ បានបញ្ជាក់បន្ថែមថា ដោយសារវ៉ាក់សាំងរបស់ចិនមានប្រសិទ្ធភាពរួចទៅហើយ ដូច្នេះលោកថា មិនចាំបាច់ពិនិត្យវាយតម្លៃប្រសិទ្ធភាព ក្រោយចាក់នោះទេ។ លោកបញ្ជាក់ថា៖ «ខ្ញុំយល់ថា ទោះបីយើងមានជំនាញតាមដានក៏ពិតមែន ក៏ប៉ុន្តែហាក់ដូចជាមិនបាច់តាមដានទេ ពីព្រោះមុននឹងចេញចែកមកដល់បណ្តាប្រទេសនៅលើពិភពលោក គឺថា អ្នកវិទ្យាសាស្រ្តកន្លែងផលិតនេះ គេពិនិត្យរួចហើយ។ ទោះបីថាភាគរយតិចច្រើនក្តី គឺបានពិនិត្យរួចហើយ»។ លោក សុខ ឥសាន បាននិយាយបន្ថែមថា កម្ពុជានិងចិនជាមិត្តជិតស្និទ្ធិនឹងគ្នាហើយទុកចិត្តគ្នា និងចេះជួយគ្នាក្នុងគ្រាលំបាក ដូចជាការផ្តល់វ៉ាក់សាំងដល់កម្ពុជា ក្នុងគ្រាវិបត្តិជំងឺសកលនេះ។ លោកប្រាប់ VOA ថា៖ «ប្រជាជនកម្ពុជាមើលឃើញច្បាស់អំពីទឹកចិត្តប្រជាជនចិន និងរដ្ឋាភិបាលប្រទេសចិនដែលតែងតែឧបត្ថម្ភគាំទ្រដល់ប្រជាជនកម្ពុជា ស្របទៅតាមពាក្យស្លោកដែលថាប្រជាជនចិន ប្រជាជនកម្ពុជាជាមិត្តជិតស្និទ្ធជាមិត្តដែកថែប…»។ ទីស្តីការគណៈរដ្ឋមន្ត្រីបានឲ្យដឹងថា កម្ពុជារំពឹងថានឹងទទួលបានវ៉ាក់សាំងបន្ថែម ៧ លានដូស ពីខែឧសភា ដល់ខែកក្កដា និង ២ លាន ៥ សែនដូសទៀត ពីខែសីហា ដល់ខែកញ្ញា ឆ្នាំ ២០២១។ លោកនាយករដ្ឋមន្រ្តី ហ៊ុន សែន បានថ្លែងថា វ៉ាក់សាំង ១ លានដូសរបស់ចិននឹងមកដល់កម្ពុជានៅសប្តាហ៍ក្រោយ។ បើប្រៀបធៀបទៅនឹងប្រទេសដែលជាសមាជិកអាស៊ាន លើកលែងតែប្រទេសសិង្ហបុរី កម្ពុជាចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋរបស់ខ្លួនច្រើនជាងប្រទេសផ្សេង ដែលរហូតមកដល់ពេលនេះ បានជាង ១ លាន ៥ សែននាក់ ទាំងអ្នកចាក់លើកទី ១ និងលើកទី ២ បញ្ចូលគ្នា៕	2021-05-07T07:00:00+07:00	khmer.voanews.com	https://khmer.voanews.com/a/cambodian-government-issues-covid19-vaccination-strategy-heavily-rely-on-chinese-vaccines/5881914.html
212eebf1-4f3a-4116-8bef-5f9babb68627	អាជ្ញាធរខេត្តមួយចំនួនតម្រូវឲ្យពលរដ្ឋចូលភូមិសាស្រ្តធ្វើចត្តាឡីស័ក ប៉ុន្តែលោកហ៊ុន សែន ប្រតិកម្ម	ក្រោយការបញ្ចប់បិទខ្ទប់រាជធានីភ្នំពេញ និងក្រុងតាខ្មៅនៃខេត្តកណ្តាល ចាប់ពីថ្ងៃទី ៦ ខែឧសភានេះ អាជ្ញាធរខេត្តមួយចំនួនបានប្រកាសថា ប្រជាពលរដ្ឋដែលធ្វើដំណើរទៅភូមិសាស្រ្តរបស់ខ្លួន ត្រូវធ្វើចត្តាឡីស័ករយៈពេល ១៤ ថ្ងៃជាកំហិត។ នេះជាវិធានការមួយរបស់អភិបាលខេត្តដែលត្រូវបានផ្តល់សិទ្ធិដោយរដ្ឋាភិបាល ក្នុងការដាក់ចេញវិធានការផ្ទាល់ខ្លួន ដើម្បីទប់ស្កាត់ការឆ្លងរាលដាលជំងឺកូវីដ១៩។ វិធានការនេះធ្វើឡើង ខណៈករណីឆ្លងជំងឺកូវីដ១៩ មិនទាន់ស្រាកស្រាន្តនៅឡើយ ជាពិសេសនៅក្នុងភូមិសាស្រ្តរាជធានីភ្នំពេញ ដែលនៅបន្តរឹតបន្តឹងការធ្វើដំណើរ និងការចេញក្រៅផ្ទះរបស់ពលរដ្ឋ ដែលរស់នៅក្នុងតំបន់ក្រហមនិងតំបន់លឿងទុំ។ លោក ជាម ច័ន្ទសោភ័ណ អភិបាលខេត្តត្បូងឃ្មុំ បានបង្ហោះសារនៅលើហ្វេសប៊ុករបស់លោក កាលពីថ្ងៃពុធថា៖ «ពលរដ្ឋដែលមានបំណងត្រឡប់មកភូមិដ្ឋានមកធ្វើការ ឬមកលេងសាច់ញាតិ ត្រូវធ្វើចត្តាឡីស័ករយៈពេល ១៤ ថ្ងៃជាកំហិត»។ ចំណែករដ្ឋបាលខេត្តព្រៃវែងបានបង្ហោះសារលើហ្វេសប៊ុករបស់ខ្លួនដែរថា សាធារណជនដែលធ្វើដំណើរមកពីរាជធានីភ្នំពេញនិងខេត្តផ្សេងៗ ចូលមកកាន់ទឹកដីខេត្តព្រៃវែង ដាច់ខាតត្រូវធ្វើចត្តាឡីស័ករយៈពេល ១៤ ថ្ងៃ។ បន្ថែមពីនេះ អាជ្ញាធរខេត្តនេះក៏បានអះអាងថា ពួកគេត្រូវយកសំណាកទៅពិនិត្យរកជំងឺកូវីដ១៩ ទៀតផង។ ប៉ុន្តែរដ្ឋបាលខេត្តព្រៃវែងបញ្ជាក់ថា សម្រាប់ការធ្វើដំណើរឆ្លងកាត់ ប្រជាពលរដ្ឋអាចធ្វើបានដោយសេរី។ អភិបាលរងខេត្តត្បូងឃ្មុំនិងជាអ្នកនាំពាក្យ លោក កេង ប៊ុនណា ប្រាប់ VOA នៅថ្ងៃព្រហស្បតិ៍នេះថា វិធានការតម្រូវឲ្យធ្វើចត្តាឡីស័កនេះ អាចមានរយៈពេលដល់ទៅ ២ សប្តាហ៍ ដោយសារខ្លាចមានករណីឆ្លងនាំចូលពីទីតាំងផ្សេងៗ។ លោកបន្ថែមថា ការធ្វើចត្តាឡីស័កអាចធ្វើនៅផ្ទះផ្ទាល់ខ្លួនរបស់បុគ្គលនោះ ឬនៅកន្លែងដែលត្រូវបានរៀបចំដោយអាជ្ញាធរខេត្ត។ លោកមានប្រសាសន៍ថា៖ «អញ្ចឹងទេ ប្រជាពលរដ្ឋនៅក្នុងមូលដ្ឋានហ្នឹងខ្លួនឯង គឺជាអ្នករាយការណ៍មកយើងជាអាជ្ញាធរតែម្តង ព្រោះគាត់នៅហ្នឹង គាត់ជាភ្នែកជាច្រមុះ គិតពីសុវត្ថិភាពរបស់គាត់ដែរ»។ លោកបន្ថែមថា៖ «បាទយើងមើលតាមជាក់ស្តែង បើយើងចេះតែដាក់ទាំងអស់ ក៏យើងមិនងាយដែរ»។ អភិបាលរងខេត្តត្បូងឃ្មុំរូបនោះបញ្ជាក់ថា អ្នកដែលចូលមកស្នាក់នៅតាមសណ្ឋាគារ ឬផ្ទះសំណាក់ក្នុងខេត្ត មន្ទីរទេសចរណ៍បានណែនាំឲ្យម្ចាស់អាជីវកម្មពិនិត្យអត្តសញ្ញាណ និងសុខភាពរបស់អ្នកចូលមកស្នាក់នៅឲ្យបានល្អិតល្អន់ជាទីបំផុត។ លោកបន្ថែមថា៖ «បើសិនជាយើងបិទស្លុងតែម្តង ក៏វាមិនកើតដែរ។ ប៉ុន្តែយើងឲ្យម្ចាស់សណ្ឋាគារ ឬផ្ទះសំណាក់ហ្នឹង ត្រូវចេះប្រយ័ត្នប្រយែង ត្រូវជួយ ព្រោះអាហ្នឹងតែកើតហើយ វាពិបាកទាំងអស់គ្នា»។ ចំណែកអភិបាលរងខេត្តព្រៃវែងនិងជាអ្នកនាំពាក្យ លោក ចាន់ ថា បានអំពាវនាវឲ្យប្រជាពលរដ្ឋកុំទាន់ទៅលេងស្រុកកំណើតរបស់ខ្លួន បើមិនចាំបាច់ និងដើរកម្សាន្តនៅពេលនេះ ដោយសារបារម្ភឆ្លងជំងឺកូវីដ១៩ ខណៈករណីឆ្លងនៅរាជធានីភ្នំពេញ ខេត្តកណ្តាល និងខេត្តព្រះសីហនុ មិនទាន់ថយចុះនៅឡើយ។ លោកប្រាប់ VOA នៅថ្ងៃព្រហស្បតិ៍ថា៖ «យើងប្រើពាក្យមួយថា បើមិនចាំបាច់ សូមឲ្យនៅផ្ទះ។ យើងប្រើគោលការណ៍មួយរបស់ប្រមុខរាជរដ្ឋាភិបាល គឺបីកុំ បីការពារ។ បើគាត់យកចំណុចនេះឲ្យច្បាស់ ដូចម្តេចដែលហៅថាការចាំបាច់នោះ គាត់អាចចូលរួមទប់ស្កាត់ការរីករាលដាល»។ លោកបន្ថែមថា៖ «យើងធ្វើសម្រាប់អ្នកដែលចូលមកភូមិសាស្រ្តខេត្តព្រៃវែងតែប៉ុណ្ណោះ។ ចំពោះអ្នកដំណើរឆ្លងកាត់ យើងមិនមានជាការធ្វើអ្វីទេ។ អាហ្នឹង វាជាសិទ្ធិរបស់គាត់។ សំខាន់អ្នកដែលមករស់នៅក្នុងមូលដ្ឋានយើងវិញ រយៈពេលខ្លី ឬក៏រយៈពេលវែង»។ ចំណែកអាជ្ញាធរខេត្តព្រះសីហនុតម្រូវឲ្យអ្នកចូលភូមិសាស្រ្តខេត្តរបស់ខ្លួន ទាល់តែមានបណ្ណបញ្ជាក់ចាក់វ៉ាក់សាំងបង្ការជំងឺកូវីដ១៩ រួចហើយ លិខិតបញ្ជាក់សុខភាពថា មិនមានជំងឺកូវីដ១៩ និងលិខិតបញ្ជាក់ពីអាជ្ញាធរមូលដ្ឋានដែលសាមីខ្លួនត្រូវទៅស្នាក់នៅ ដើម្បីងាយស្រួលត្រួតពិនិត្យអំពីការដាក់ឲ្យធ្វើចត្តាឡីស័ក រយៈពេល ១៤ ថ្ងៃ។ នេះបើយោងតាមលិខិតចុះហត្ថលេខាដោយអភិបាលខេត្ត លោក គួច ចំរើន នៅថ្ងៃទី ៦ ខែឧសភា។ ទោះជាយ៉ាងណា នៅល្ងាចថ្ងៃព្រហស្បតិ៍នេះ លោកនាយករដ្ឋមន្រ្តី ហ៊ុន សែន បានបញ្ជាឲ្យអាជ្ញាធរខេត្តដែលតម្រូវឲ្យប្រជាពលរដ្ឋធ្វើចត្តាឡីស័ករយៈពេល ១៤ ថ្ងៃនោះ កែសម្រួលការសម្រេចរបស់ខ្លួនឡើងវិញ។ លោកថា ការធ្វើចត្តាឡីស័កគឺធ្វើឡើងតែលើអ្នកដែលសង្ស័យមានជំងឺកូវីដ១៩ បានហើយ។ លោកបញ្ជាក់ថា វិធានការតម្រូវឲ្យធ្វើចត្តាឡីស័ក នឹងធ្វើឲ្យប៉ះពាល់ដំណើរការសេដ្ឋកិច្ចរបស់ប្រជាជន ហើយវាជាសេចក្តីសម្រេចមួយ «ជ្រុលហួសនាំទៅដល់ការរំខានជីវភាពរបស់ប្រជាពលរដ្ឋ»។ លោក ហ៊ុន សែន បានថ្លែងនៅក្នុងសារជាសំឡេងមួយថា៖ «អភិបាលខេត្តណាដែលបានចេញសេចក្តីសម្រេចរួចហើយ ត្រូវកែប្រែសេចក្តីសម្រេចនោះវិញជាបន្ទាន់ ដើម្បីសម្រួលឲ្យមានការចរាចរណ៍សម្រាប់ប្រជាពលរដ្ឋ ហើយខ្ញុំនិយាយនេះ មិនមែនសំដៅមិនឲ្យទប់ស្កាត់ចំពោះអ្នកដែលមានករណីសង្ស័យដែលយើងតម្រូវឲ្យយកសំណាក ដែលនាំទៅដល់ការធ្វើចត្តាឡីស័កដែលជៀសវាងមិនបាននោះទេ»។ លោក ហ៊ុន សែន បន្តថា មិនចាំបាច់តម្រូវឲ្យអ្នកធ្វើដំណើរដែលចាក់វ៉ាក់សាំងបង្ការជំងឺកូវីដ១៩ ពីរដងរួចមកហើយ ទើបអាចចូលភូមិសាស្រ្តរបស់ខ្លួននោះទេ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាព មានប្រសាសន៍ថា ប្រជាពលរដ្ឋមិនទាន់ដឹងព័ត៌មានច្បាស់លាស់និងគ្រប់ជ្រុងជ្រោយ ទាក់ទងនឹងការធ្វើចត្តាឡីស័ក ជាពិសេសវាបង្កការលំបាកសម្រាប់ពលរដ្ឋដែលធ្វើដំណើរទៅខេត្ត ដើម្បីបំពេញការងាររយៈពេលខ្លី។ លោកមានប្រសាសន៍ថា៖ «ប្រហែលជាការអនុវត្តនៅតាមខេត្តមួយៗ ដែលព័ត៌មាន វាមិនទាន់បានច្បាស់លាស់នេះ វាជាការលំបាក ហើយប្រឈមខ្លាំងសម្រាប់អ្នកដែលធ្វើដំណើរ ហើយនឹងអាចមានគាត់រកាំចិត្តជាមួយនឹងការតម្រូវឲ្យធ្វើចត្តាឡីស័កអីផ្សេងៗ»។ គួរបញ្ជាក់ថា ក្រសួងសុខាភិបាលនៅថ្ងៃព្រហស្បតិ៍នេះ បានប្រកាសរកឃើញអ្នកឆ្លងជំងឺកូវីដ១៩ ចំនួន ៦៥០ នាក់បន្ថែមទៀត និងករណីស្លាប់ ៤ នាក់ ដែលនាំឲ្យករណីស្លាប់សរុបនៅទូទាំងប្រទេសមានចំនួន ១១៤ នាក់៕	2021-05-07T07:00:00+07:00	khmer.voanews.com	https://khmer.voanews.com/a/some-local-authorities-require-travelers-to-quarantine-for-2-weeks-as-hun-sen-reacts/5880874.html
70cbd300-a39b-4c0b-8236-caa34cd4872e	មូលហេតុសំខាន់ៗបណ្ដាលឱ្យធាត់ និងប្រភេទអ្នកធាត់ទាំង ៦ យ៉ាង	លើសគីឡូ វិវត្តទៅជាធាត់ កំពុងក្លាយជាបញ្ហាក្នុងចំណោមមនុស្សពេញវ័យ និងចាស់ ខណៈដែលធាត់ យើងនឹងប្រឈមជំងឺរ៉ាំរ៉ៃគ្រោះថ្នាក់ជាច្រើន ដូចជា លើសឈាម ទឹកនោមផ្អែម និងមហារីកដោយសារជំងឺទឹកនោមផ្អែម។ ជំងឺធាត់ ជាស្ថានភាពមួយដែលមានជាតិខ្លាញ់ក្នុងរាងកាយច្រើនលើសកម្រិត ធ្វើឲ្យប៉ះពាល់ខ្លាំងលើសុខភាព មានជំងឺរ៉ាំរ៉ៃជាច្រើនចូលញាំញីរាងកាយយើង។ មានវិធីជាច្រើនដើម្បីកំណត់ជាលិកាខ្លាញ់ (Adipose) ដែលលើស ប៉ុន្តែវិធីសាមញ្ញបំផុត គឺរង្វាស់សុខភាព សន្ទស្សន៍ទម្ងន់ធៀបនឹងកម្ពស់ ហៅថា ។ បើយើងមាន BMI ចន្លោះពី ២៥-២៩,៩ មានន័យថា យើងលើសទម្ងន់ហើយ។ មានកត្តាជាច្រើនជះឥទ្ធិពលបង្កឲ្យយើងកើតជំងឺធាត់ដូចជា៖ ធាត់ ជាប់ពាក់ព័ន្ធយ៉ាងខ្លាំងជាមួយសមាសធាតុហ្សែន បើប៉ាម៉ាក់មានជំងឺធាត់ យើងទំនងជាប្រឈមខ្ពស់កើតជំងឺនេះ។ ញ៉ាំ Fast Food ច្រើនពេក ផឹកស្រា ឬភេសជ្ជៈមានជាតិស្ករច្រើនពេក ញ៉ាំអាហារក្រៅច្រើនពេក។ គួររៀបចំចម្អិនអាហារដោយខ្លួនឯង ដើម្បីអាចគ្រប់គ្រងជាតិស្ករបាន។ យើងភាគច្រើន មានការងារអង្គុយនៅនឹងមុខកុំព្យូទ័រពេញមួយថ្ងៃ ហើយបើយើងមិនធ្វើចលនាគ្រប់គ្រាន់ទេ ថាមពលបានទទួលអាហារយើងញ៉ាំ នឹងស្តុកក្នុងរាងកាយប្រែក្លាយជាទម្រង់ខ្លាញ់សុទ្ធសាធ។ ភាពតានតឹង ថប់បារម្ភ បាក់ទឹកចិត្ត ឬការឈឺចាប់រ៉ាំរ៉ៃ អាចបង្កឲ្យមានការញ៉ាំអាហារលើសកម្រិត ដោយសារអំឡុងពេលញ៉ាំអាហារ ភាគច្រើនមានអារម្មណ៍ទទួលបានក្ដីសង្ឃឹម និងភាពរីករាយជាងមុន។ ស្ថានភាពសុខភាពមួយចំនួន ដូចជា ជំងឺ Cushing’s syndrome (មុខមូលដូចព្រះចន្ទ) ឬជំងឺខ្សោយមុខងារក្រពេញទីរ៉ូអ៊ីត (Typothyroidism ) និងការព្យាបាលដោយថ្នាំជំងឺបាក់ទឹកចិត្ត ឬថ្នាំប្រឆាំងការរលាក (Corticosteroid) សុទ្ធតែអាចបណ្តាលឲ្យឡើងទម្ងន់។ មានមូលហេតុខុសៗគ្នាជាច្រើន នាំឲ្យយើងកើតជំងឺធាត់ ខណៈការស្រាវជ្រាវមួយចំនួនរកឃើញអត្តសញ្ញាណជំងឺធាត់សរុបដល់ទៅ ៦ ប្រភេទ ដែលប្រភេទនីមួយៗមានមូលហេតុជាក់លាក់ ផលប៉ះពាល់ និងការព្យាបាល។ ធាត់ប្រភេទនេះ ទាក់ទងខ្លាំងទៅនឹងកង្វះសកម្មភាពរាងកាយ ព្រោះផ្នែកផ្សេងៗនៃរាងកាយធ្លាប់មានកម្លាំងរឹងមាំពីមុនមក បែរជាទទួលបានជាតិខ្លាញ់យ៉ាងឆាប់រហ័ស និងធ្វើឲ្យសុខភាពមិនល្អ។ បើយើងចូលចិត្តញ៉ាំអាហារមិនល្អ ដូចជា Fast Food អាហារវេចខ្ចប់ជាដើមនោះ ងាយនឹងមានហានិភ័យខ្ពស់ កើតជំងឺធាត់នេះមិនខាន។ ជំងឺធាត់ប្រភេទនេះ មានទំនាក់ទំនងទៅនឹងកម្រិតភាពតានតឹង ឬបាក់ទឹកចិត្ត យើងកំពុងកើតមាន។ ដើម្បីទប់ស្កាត់ជំងឺនេះ យើងត្រូវចេះគ្រប់គ្រងអារម្មណ៍ឲ្យបានល្អ។ ជំងឺធាត់ប្រភេទនេះ ជាធម្មតាកើតមានលើស្រីៗអំឡុងពេលផ្លាស់ប្ដូរអ័រម៉ូនរដូវ ដូចជា ពេលឈានចូលពេញវ័យ មានផ្ទៃពោះ និងដល់អាយុអស់រដូវជាដើម។ ចរន្តឈាមជាមូលហេតុមួយបណ្ដាលឲ្យធាត់ដូចគ្នា។ វាជាហ្សែនធម្មជាតិ មិនមែនជាទម្លាប់នោះទេ។ ជាធម្មតាកើតមានចំពោះស្រីៗកំពុងមានផ្ទៃពោះ។ ជាស្ថានភាពដ៏គ្រោះថ្នាក់មួយទាក់ទងទៅនឹងការផឹកស្រវឹង អាចប៉ះពាល់ដល់សរីរាង្គផ្សេងទៀត និងនាំឲ្យមានបញ្ហាផ្លូវដង្ហើម។ ជំងឺធាត់ មានគ្រោះថ្នាក់ណាស់ ព្រោះវានាំឲ្យមានផលប៉ះពាល់អវិជ្ជមានមួយចំនួនលើរាងកាយ។ គួរកែប្រែមករកទម្លាប់រស់នៅមានសុខភាពល្អ និងពិគ្រោះជាមួយគ្រូពេទ្យ ដើម្បីទទួលបានដំបូន្មាន និងការព្យាបាលត្រឹមត្រូវ៕ ចុចអាន៖ ចុចអាន៖	2021-05-07T05:37:00+07:00	kampucheathmey.com	https://www.kampucheathmey.com/health/115935
09cf3568-4d26-4c64-acc2-582caeb7422c	ព្រឹកស្អែក ក្រសួងការពារជាតិនឹងបើកយុទ្ធនាការចាក់វ៉ាក់សាំងការពារជំងឺកូវីដ ជូនពលរដ្ឋនៅតំបន់ក្រហម ក្នុងខណ្ឌឫស្សីកែវ	តាមការគ្រោងទុកនៅព្រឹកថ្ងៃទី០៧ ខែឧសភា ឆ្នាំ២០២១ ស្អែកនេះ ក្រុមគ្រូពេទ្យរបស់កងពលតូចអន្តរាគមន៍លេខ១ នឹងបើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម ក្នុងសង្កាត់ទួលសង្កែទី១ ខណ្ឌឫស្សីកែវ រាជធានីភ្នំពេញ។ សម្រាប់ប្រតិបត្តិការបើកយុទ្ធនាការចាក់វ៉ាក់សាំងនេះ នឹងដឹកនាំដោយនាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះនៃកងយោធពលខេមរភូមិន្ទ និងជាប្រធានប្រតិបត្តិការយុទ្ធនាការចាក់វ៉ាក់សាំង។ បើយោងតាមរបាយការណ៍ក្រសួងការពារជាតិ ចេញផ្សាយថ្ងៃទី០៦ ខែឧសភា ឆ្នាំ២០២១នេះ ដែលបណ្តាញព័ត៌មាន Fresh News ទទួលបានឱ្យដឹងថា ការចាក់វ៉ាក់សាំងការពារជំងឺកូវីដ១៩ លើកទី១ ជូនកងទ័ព, គ្រួសារកងទ័ព និងប្រជាពលរដ្ឋ បានចំនួនសរុប ៥៤៤,៥៨៣នាក់ ក្នុងនោះចាក់នៅតំបន់ក្រហមបានចំនួន ២៤៦,៧០២នាក់ ខណៈចាក់លើកទី២ បានចំនួន២៧៣,៤០០នាក់ រាជរដ្ឋាភិបាលកម្ពុជា នៅថ្ងៃទី០១ ខែឧសភា បានចាប់ផ្តើមយុទ្ធនាការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ក្នុងសង្កាត់ចំនួន៣៣ នៃខណ្ឌមានជ័យ ខណ្ឌដង្កោ ខណ្ឌកំពូល និងខណ្ឌពោធិ៍សែនជ័យ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី៥ ខែឧសភា ម្សិលមិញ បានចេញមកបញ្ជាក់ថា ប្រតិបត្តិការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ដែលជាតំបន់ប្រឈមការរីករាលដាលជំងឺកូវីដ១៩នោះ គឺចាក់រហូតអស់ប្រជាពលរដ្ឋ។ សម្តេចតេជោនាយករដ្ឋមន្ត្រី បានសង្កត់ធ្ងន់ថា បើចាក់មិនអស់ គឺមិនដកថយជាដាច់ខាត៕	2021-05-07T05:17:00+07:00	freshnewsasia.com	https://m.freshnewsasia.com/index.php/en/localnews/196819-2021-05-06-15-17-44.html
fa0761aa-b4d5-483d-b0a1-8f8e1fc2df9c	TOP NEWS: រដ្ឋបាលខេត្តព្រះសីហនុ ចេញសេចក្តីសម្រេច ដាក់ចេញវិធានការរដ្ឋបាលសម្រាប់ភូមិសាស្ត្រខេត្ត ដើម្បីទប់ស្កាត់ការឆ្លងរាលដាល នៃជំងឺកូវីដ១៩ ដោយកំណត់ជាតំបន់ក្រហម តំបន់លឿងទុំ និងតំបន់លឿង	រដ្ឋបាលខេត្តព្រះសីហនុ នៅថ្ងៃទី៦ ខែឧសភានេះ បានចេញសេចក្តីសម្រេច ស្តីពីការដាក់ចេញវិធានការរដ្ឋបាលសម្រាប់ភូមិសាស្ត្រខេត្តព្រះសីហនុ ដើម្បីទប់ស្កាត់ការឆ្លងរាលដាល នៃជំងឺកូវីដ១៩ ដោយកំណត់ជាតំបន់ក្រហម តំបន់លឿងទុំ និងតំបន់លឿង។ សេចក្តីសម្រេច ដែលបណ្តាញព័ត៌មាន Fresh News ទទួលបាន បញ្ជាក់ថា វិធានការរដ្ឋបាល ដែលត្រូវអនុវត្តក្នុងភូមិសាស្ត្រខេត្តព្រះសីហនុ ត្រូវចាប់ផ្តើមអនុវត្តរយៈពេល ៧ថ្ងៃ ចាប់ពីថ្ងៃទី៧ ដល់ថ្ងៃទី១៣ ខែឧសភា ឆ្នាំ២០២១៕	2021-05-07T04:09:00+07:00	freshnewsasia.com	https://m.freshnewsasia.com/index.php/en/localnews/196811-2021-05-06-14-09-10.html
e85ad1be-11e1-46dc-9366-3664c92484ce	ការសិក្សា៖ ប្រជាជនឥណ្ឌាប្រមាណ ២៣០លាននាក់បានធ្លាក់ក្នុងភាពក្រីក្រ ដោយសារជំងឺកូវីដ-១៩	ការសិក្សាថ្មីមួយបាននិយាយថា ប្រជាជនឥណ្ឌាប្រហែល ២៣០លាននាក់បានធ្លាក់ក្នុងភាពក្រីក្រ ដោយសារការរីករាលដាល នៃជំងឺ COVID-19 កាលពីឆ្នាំមុន ខណៈយុវជននិងស្ត្រីគឺជាក្រុមមនុស្សដែលរងគ្រោះធ្ងន់ធ្ងរជាងគេ ហើយរលកឆ្លងទី២ នាពេលបច្ចុប្បន្ននេះ បានគំរាមកំហែងធ្វើឱ្យបញ្ហាកាន់តែអាក្រក់ឡើង។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន AFP នៅថ្ងៃព្រហស្បតិ៍ ទី០៦ ខែឧសភា ឆ្នាំ២០២១។ របាយការណ៍ពីសាកលវិទ្យាល័យ Azim Premji ដែលមានមូលដ្ឋាននៅទីក្រុង Bangalore បានឲ្យដឹងថា វិធានការបិទខ្ទប់ប្រទេសយ៉ាងតឹងរ៉ឹងរបស់ឥណ្ឌា ដែលបានបន្តអស់រយៈពេលជាច្រើនខែ ចាប់តាំងពីខែមីនាមក បានបណ្តាលឱ្យមនុស្សជិត ១០០លាននាក់បាត់បង់ការងារធ្វើ ហើយប្រហែលជា ១៥ភាគរយនៃពួកគេ មិនអាចរកការងារធ្វើបានវិញរហូតដល់ចុងឆ្នាំ។ បើយោងតាមការសិក្សាដែលបានចេញផ្សាយកាលពីថ្ងៃពុធសប្តាហ៍នេះបានគូសបញ្ជាក់ថា ស្ត្រីគឺស្ថិតក្នុងស្ថានភាពអាក្រក់ជាងមុន ដោយមានចំនួនស្ត្រីប្រមាណ ៤៧ភាគរយមិនអាចរកការងារធ្វើបានទេ ទោះបីវិធានការរឹតត្បិតត្រូវបានលើកចេញវិញក៏ដោយ។ របាយការណ៍ដែលបានកំណត់ប្រជាជនក្រីក្រថា ជាប្រជាជនដែលមានប្រាក់ចំណូលតិចជាង ៣៧៥រូពី ឬ ៥ដុល្លារអាមេរិកក្នុងមួយថ្ងៃនោះបាននិយាយថា «ទោះបីជា ជារួមប្រាក់ចំណូលនៅទូទាំងប្រទេសទាបស្រាប់ទៅហើយក៏ដោយ ក៏ប៉ុន្តែជំងឺរាតត្បាតនេះបានជះឥទ្ធិពលយ៉ាងធ្ងន់ធ្ងរដល់គ្រួសារក្រីក្រ»។ គួរបញ្ជាក់ថា ប្រជាជនឥណ្ឌាប្រមាណ ៥០លាននាក់ត្រូវបានគេរំពឹងថា នឹងរួចផុតពីភាពក្រីក្រកាលពីឆ្នាំមុន។ ផ្ទុយទៅវិញប្រជាជនក្រីក្របំផុតចំនួន ២០ភាគរយបានបាត់បង់ប្រាក់ចំណូលទាំងស្រង់នៅក្នុងខែមេសា និងឧសភា នៅពេលដែលអាជីវកម្មត្រូវបានបិទទ្វារ៕	2021-05-07T03:38:00+07:00	freshnewsasia.com	https://m.freshnewsasia.com/index.php/en/internationalnews/196809-2021-05-06-13-38-23.html
1bfbcc3c-f1e9-4886-a876-353b9f085ae9	សមត្ថកិច្ចខេត្ដកោះកុង ប្រើតេស្ដរហ័សរកឃើញអ្នកបើករថយន្ដតាក់ស៉ីម្នាក់ វិជ្ជមានជំងឺកូវីដ១៩ពេលធ្វើដំណើរតាមដងផ្លូវ	សមត្ថកិច្ច និងមន្ដ្រីសុខាភិបាល នៅល្ងាចថ្ងៃទី០៦ ខែឧសភា ឆ្នាំ២០២១នេះ បានប្រើប្រាស់តេស្ដរហ័សរកឃើញអ្នកបើករថយន្ដតាក់ស៉ីម្នាក់ វិជ្ជមានជំងឺកូវីដ១៩ ពេលកំពុងធ្វើដំណើរតាមដងផ្លូវ ហើយឆ្លងកាត់ព្រំប្រទល់ខេត្តកោះកុង នៅប៉ុស្ដិ៍អូរជ្រៅ។ សេចក្ដីរាយការណ៍ពីភ្នាក់ងារ Fresh News បានឲ្យដឹងថា បុគ្គលដែលវិជ្ជមានជំងឺកូវីដ១៩នោះ ឈ្មោះ អ៊ិច សោភួង អាយុ៣៣ឆ្នាំ រស់នៅភូមិបឹងព្រាវ ឃុំបឹងព្រាវ ស្រុកស្រែអំបិល ខេត្តកោះកុង ដែលមានមុខរបរ អ្នករត់តាក់ស៊ីពីភ្នំពេញ ទៅព្រះសីហនុ តែឈប់រត់២ខែហើយនៅតែផ្ទះទេ។ ឈ្មោះជំងឺបានប្រាប់សមត្ថកិច្ច កាលពី៦ថ្ងៃមុន គាត់បានទៅយកប្រពន្ធធ្វើការនៅកាស៊ីណូ ក្រុងបាវិត ខេត្តស្វាយរៀង។ បច្ចុប្បន្នកំពុងដាក់សម្រាកឲ្យព្យាបាលនៅបន្ទប់ដាច់ដោយឡែក និងបានយកសំណាកបញ្ជូនទៅបាស្ទ័រដើម្បីបញ្ជាក់៕	2021-05-07T02:59:00+07:00	freshnewsasia.com	https://m.freshnewsasia.com/index.php/en/localnews/196806-2021-05-06-12-59-51.html
c7de2f51-5034-4727-a76e-74459f9d615f	រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៥៧៨នាក់ ដែលឆ្លងថ្មី	No Content	2021-05-07T02:43:00+07:00	dap-news.com	https://dap-news.com/national/2021/05/06/143743/
0261ae49-1456-42c7-9c60-ec0bd46d4182	លោក គួច ចំរើន សម្រួលវិធានការសម្រាប់ប្រជាពលរដ្ឋដែលធ្វើដំណើរទៅកាន់ខេត្តព្រះសីហនុ, ករណីសង្ស័យពីសុខភាព សូមប្រញាប់ទៅធ្វើតេស្ដរកជំងឺកូវីដ១៩ នៅវេទិការ៧មករា សង្កាត់លេខ៣	លោក គួច ចំរើន អភិបាលខេត្តព្រះសីហនុ នៅល្ងាចថ្ងៃទី០៦ ខែឧសភា ឆ្នាំ២០២១នេះ បានចេញសេចក្ដីជូនដំណឹង ស្ដីពីការសម្រួលវិធានការសម្រាប់ប្រជាពលរដ្ឋ ដែលចង់ធ្វើដំណើរទៅកាន់ខេត្តមួយនេះ។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តព្រះសីហនុ បញ្ជាក់ថា សម្រាប់ប្រជាពលរដ្ឋដែលចង់ចូលខេត្តមួយនេះ ត្រូវអនុវត្តឲ្យបានម៉ឺងម៉ាត់នូវវិធានការ «៣ការពារ និង៣កុំ» របស់សម្ដេចតេជោ ហ៊ុន សែន ឲ្យបានខ្ជាប់ខ្ជូន។ ក្នុងករណីសង្ស័យ ឬស្ថានភាពសុខភាពប្រែប្រួល ប្រជាពលរដ្ឋអាចទំនាក់ទំនងទៅមន្ទីរសុខាភិបាលខេត្ដ ឬមន្ទីរពេទ្យបង្អែកខេត្តព្រះសីហនុ តាមរយៈលេខទូរស័ព្ទ 012 794 896 ឬ 016 526 520 និងត្រូវប្រញាប់ទៅធ្វើតេស្ដរកជំងឺកូវីដ១៩ នៅវេទិការ៧មករា សង្កាត់លេខ៣ ក្រុងព្រះសីហនុ៕	2021-05-07T02:24:00+07:00	freshnewsasia.com	https://m.freshnewsasia.com/index.php/en/localnews/196802-2021-05-06-12-24-50.html
9f25627c-f7a9-4e0a-ae28-6e05cdcd68bd	ខេត្តត្បូងឃ្មុំ ប្រកាសរកឃើញមនុស្ស២នាក់បន្ថែមទៀត ឆ្លងជំងឺកូវីដ១៩ នៅស្រុកក្រូចឆ្មារ	រដ្ឋបាលខេត្តត្បូងឃ្មុំ នៅល្ងាចថ្ងៃទី០៦ ខែឧសភា ឆ្នាំ២០២១នេះ បានប្រកាសរកឃើញមនុស្សចំនួន២នាក់បន្ថែមទៀត ដែលឆ្លងជំងឺកូវីដ១៩ នៅស្រុកក្រូចឆ្មារ។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តត្បូងឃ្មុំ បានបញ្ជាក់ថា អ្នកដែលទើបរកឃើញឆ្លងជំងឺកូវីដ១៩នេះ ទី១៖ ឈ្មោះ ពេជ្រ ស្រីដា អាយុ១៧ឆ្នាំ និងទី២៖ ឈ្មោះ ប៉ិន សុខម៉េង អាយុ៣៥ឆ្នាំ។ ពួកគាត់រស់នៅភូមិដីដុះ ឃុំប៉ើស២ ស្រុកក្រូចឆ្មារ។ រដ្ឋបាលខេត្តត្បូងឃ្មុំ ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-07T01:54:00+07:00	freshnewsasia.com	https://m.freshnewsasia.com/index.php/en/localnews/196794-2021-05-06-11-54-57.html
36e7a7b6-e331-4d2a-9681-fce69ac75834	អភិបាលខេត្តព្រៃវែង កែសម្រួលវិធានការសម្រាប់អ្នកដែលចង់ចូលខេត្តរបស់ខ្លួន, អ្នកមកពីតំបន់ផ្ទុះជំងឺកូវីដខ្លាំង ត្រូវយកសំណាក និងធ្វើចត្តាឡីស័ក	លោក ជា សុមេធី អភិបាលខេត្តព្រៃវែង នៅល្ងាចថ្ងៃទី០៦ ខែឧសភា ឆ្នាំ២០២១នេះ បានកែសម្រួលវិធានការសម្រាប់អ្នកដែលមកពីរាជធានី-ខេត្តផ្សេង ចង់ចូលក្នុងខេត្តរបស់ខ្លួនអាចចេញចូលបានធម្មតា ដោយត្រូវអនុវត្តវិធានសុខាភិបាល គឺ៣ការពារ និង៣កុំ។ តាមរយៈ Facebook ផ្លូវការអភិបាលខេត្តព្រៃវែង បានសង្កត់ធ្ងន់ថា សម្រាប់ប្រជាពលរដ្ឋដែលធ្វើដំណើរមកពីតំបន់ក្រហម តំបន់ផ្ទុះរីករាលដាលជំងឺកូវីដ ឬចេញរោគសញ្ញាដែលសង្ស័យ ត្រូវយកសំណាកពិនិត្យ និងធ្វើចត្តាឡីស័ករយៈពេល១៤ថ្ងៃ។ លោក ជា សុមេធី បានបញ្ជាក់យ៉ាងដូច្នេះថា ។ គួរជម្រាបថា ការចេញមកកែសម្រួលវិធានការរបស់រដ្ឋបាលខេត្តព្រៃវែង ធ្វើឡើងក្រោយទទួលបានការណែនាំពីសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ពាក់ព័ន្ធវិធានការដែលបានដាក់ចេញនាពេលកន្លងមក៕	2021-05-07T01:39:00+07:00	freshnewsasia.com	https://m.freshnewsasia.com/index.php/en/localnews/196789-2021-05-06-11-39-04.html
2d4a058d-05a0-41f2-ae06-e6776ea1ed2b	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៥៧៨នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅល្ងាចថ្ងៃទី០៦ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៥៧៨នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-05-07T01:14:00+07:00	freshnewsasia.com	https://m.freshnewsasia.com/index.php/en/localnews/196784-2021-05-06-11-14-27.html
4b157bb8-5769-49a3-9439-92aa4b242541	អភិបាលខេត្តកំពង់ចាម សម្រេចបើកដំណើរការឡើងវិញភូមិសំបូរ និងមណ្ឌលសុខភាពសំបូរ នៅស្រុកបាធាយ ក្រោយបិទមួយរយៈដោយសារពាក់ព័ន្ធជំងឺកូវីដ១៩	លោក អ៊ុន ចាន់ដា អភិបាលខេត្តកំពង់ចាម នៅល្ងាចថ្ងៃទី០៦ ខែឧសភា ឆ្នាំ២០២១នេះ បានសម្រេចដាក់ឲ្យដំណើរការឡើងវិញ ភូមិសំបូរ និងមណ្ឌលសុខភាពសំបូរ ស្ថិតក្នុងឃុំសំបូរ ស្រុកបាធាយ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ សូមជម្រាបថា ទីតាំងភូមិសំបូរ និងមណ្ឌលសុខភាពនេះ ត្រូវបានបិទខ្ទប់នាពេលកន្លងទៅ ក្រោយមានពាក់ព័ន្ធជាមួយអ្នកកើតជំងឺកូវីដ១៩ ដោយពិនិត្យឃើញថា ស្ថានភាពធូរស្រាល និងមិនមានអ្នកឆ្លងរដ្ឋបាលខេត្តកំពង់ចាម បានសម្រេចបើកឡើងវិញ។	2021-05-07T01:12:00+07:00	freshnewsasia.com	https://m.freshnewsasia.com/index.php/en/localnews/196783-2021-05-06-11-12-48.html
70fec0fe-7b5d-462d-95a7-9fc9d46c18c1	រដ្ឋបាលខេត្តស្វាយរៀង រកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន៤នាក់ទើបត្រឡប់មកពីខណ្ឌឬស្សីកែវ និងខណ្ឌពោធិ៍សែនជ័យ រាជធានីភ្នំពេញ	រដ្ឋបាលខេត្តស្វាយរៀង នៅយប់ថ្ងៃទី០៦ ខែឧសភា ឆ្នាំ២០២១នេះ បានចេញសេចក្ដីជូនដំណឹងស្ដីពីការរកឃើញ និងបង្ហាញអត្តសញ្ញាណ ប្រជាពលរដ្ឋចំនួន០៤នាក់បន្ថែមទៀត ដែលទប់ត្រឡប់មកពីរាជធានីភ្នំពេញ ដែលទើបរកឃើញវិជ្ជមានជំងឺកូវីដ១៩។ នេះបើតាមសេចក្តីជូនដំណឹងរបស់រដ្ឋបាលខេត្តស្វាយរៀង ដែលបណ្តាញព័ត៌មាន Fresh News ទទួលបាន។ បើតាមសេចក្តីជូនដំណឹងបានឱ្យដឹងថា អ្នកកើតជំងឺកូវីដ១៩ ទាំង៤នាក់ខាងលើនេះ មានស្រុកកំណើតនៅឃុំកំពង់ចក ឃុំជ្រុងពពេល និងឃុំម៉ឺនជ័យ ស្រុករំដួល។ អ្នកជំងឺទាំង៤នាក់នេះ ទើបត្រឡប់មកពីសង្កាត់ទួលសង្កែទី១ ខណ្ឌឫស្សីកែវ សង្កាត់ចោមចៅទី២ និងសង្កាត់កាកាបទី១ ខណ្ឌពោធិ៍សែនជ័យ រាជធានីភ្នំពេញ។ រដ្ឋបាលខេត្តស្វាយរៀង ក៏សូមអំពាវនាវដល់ប្រជាពលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-07T01:10:00+07:00	freshnewsasia.com	https://m.freshnewsasia.com/index.php/en/localnews/196782-2021-05-06-11-10-44.html
321c013e-fed8-48af-9207-cb701342c546	អាជ្ញាធរសម្រេចបើកដំណើរការឡើងវិញភូមិទ្រា នៅឃុំស្វាយពោធិ៍ ស្រុកស្រីសន្ធរ បន្ទាប់ពីបិទមួយរយៈដោយសារពាក់ព័ន្ធជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅល្ងាចថ្ងៃទី០៦ ខែឧសភា ឆ្នាំ២០២១នេះ បានសម្រេចដាក់ឲ្យដំណើរការឡើងវិញ ភូមិទ្រា ស្ថិតក្នុងឃុំស្វាយពោធិ៍ ស្រុកស្រីសន្ធរ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ សូមជម្រាបថា ទីតាំងភូមិនេះត្រូវបានបិទខ្ទប់នាពេលកន្លងទៅ ក្រោយមានពាក់ព័ន្ធជាមួយអ្នកកើតជំងឺកូវីដ១៩ ដោយពិនិត្យឃើញថា ស្ថានភាពធូរស្រាល និងមិនមានអ្នកឆ្លងរដ្ឋបាលខេត្តកំពង់ចាម បានសម្រេចបើកឡើងវិញ។	2021-05-07T01:09:00+07:00	freshnewsasia.com	https://m.freshnewsasia.com/index.php/en/localnews/196781-2021-05-06-11-09-56.html
3c6e3191-6d51-4a0f-a788-f8940ba4b364	អភិបាលខេត្ដកំពង់ចាម បើកដំណើរការឡើងវិញភូមិកំផ្លាក់ នៅឃុំបារាយណ៍ ស្រុកស្រីសន្ធរ ក្រោយបិទសារពាក់ព័ន្ធអ្នកជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅល្ងាចថ្ងៃទី០៦ ខែឧសភា ឆ្នាំ២០២១នេះ បានសម្រេចដាក់ឲ្យដំណើរការឡើងវិញ ភូមិកំផ្លាក់ ស្ថិតក្នុងឃុំបារាយណ៍ ស្រុកស្រីសន្ធរ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ សូមជម្រាបថា ទីតាំងភូមិនេះត្រូវបានបិទខ្ទប់នាពេលកន្លងទៅ ក្រោយមានពាក់ព័ន្ធជាមួយអ្នកកើតជំងឺកូវីដ១៩ ដោយពិនិត្យឃើញថា ស្ថានភាពធូរស្រាល និងមិនមានអ្នកឆ្លងរដ្ឋបាលខេត្តកំពង់ចាម បានសម្រេចបើកឡើងវិញ។	2021-05-07T01:05:00+07:00	freshnewsasia.com	https://m.freshnewsasia.com/index.php/en/localnews/196778-2021-05-06-11-05-46.html
d4833367-f2b1-4218-8e77-6bf60feadc51	ខេត្តកំពត ប្រកាសរកឃើញមនុស្ស២នាក់បន្ថែមទៀត ឆ្លងជំងឺកូវីដ១៩ នៅស្រុកកំពង់ត្រាច	រដ្ឋបាលខេត្តកំពត នៅល្ងាចថ្ងៃទី០៦ ខែឧសភា ឆ្នាំ២០២១នេះ បានប្រកាសរកឃើញមនុស្សចំនួន២នាក់បន្ថែមទៀត ដែលឆ្លងជំងឺកូវីដ១៩ នៅស្រុកកំពង់ត្រាច។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន។ ឈ្មោះ សែស ស៉ីណាត អាយុ៣៩ឆ្នាំ ឈ្មោះ សុខ ហៀរ អាយុ៧០ឆ្នាំ។ រដ្ឋបាលខេត្តកំពត ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-07T01:01:00+07:00	freshnewsasia.com	https://m.freshnewsasia.com/index.php/en/localnews/196776-2021-05-06-11-01-31.html
63b4f73d-b7ff-4e57-a018-78219b4cf230	ប្រជាពលរដ្ឋពាក់ព័ន្ធជាមួយសពលោក នូ ចុល ស្លាប់ដោយជំងឺកូវីដ១៩ នៅភូមិព្រះរាមរង្សី ស្រុករលាប្អៀរ អនុញ្ញាតឲ្យវិលទៅលំនៅឋានវិញហើយ	ពលរដ្ឋ៣៥នាក់ ដែលបានធ្វើចត្តាឡីស័កនៅសាលាគំរូក្រុងកំពង់ឆ្នាំង ត្រូវបានអាជ្ញាធរ និងគ្រូពេទ្យអនុញ្ញាតឲ្យត្រឡប់ទៅផ្ទះវិញកាលពីព្រឹកថ្ងៃទី៦ ខែឧសភា ឆ្នាំ២០២១ បន្ទាប់ពីពួកគាត់បានស្នាក់នៅដាច់ដោយឡែក អស់រយៈពេលជាងកន្លះខែកន្លងមកនេះ ហើយគ្រូពេទ្យធ្វើតេស្តលើកទី២ រកមិនឃើញមានមេរោគកូវីដ-១៩។ ក្នុងចំណោមប្រជាពលរដ្ឋទាំង៣៥នាក់ខាងលើនេះមាន ២៨នាក់គឺជាប្រពន្ធ កូន ចៅ និងសាច់ញាតិរបស់សពលោក នូ ចុល រួមទាំងប្រជាពលរដ្ឋបានពាក់ព័ន្ធជាមួយសពលោក នូ ចុល ដែលបានស្លាប់ដោយសារជំងឺកូវីដ-១៩ ហើយបានយកទៅធ្វើបុណ្យនៅក្នុងលំនៅឋានរបស់គាត់ ស្ថិតនៅក្នុងភូមិព្រះរាមរង្សី ឃុំជ្រៃបាក់ ស្រុករលាប្អៀរ ខេត្តកំពង់ឆ្នាំងកន្លងទៅនេះ។ ក្រុមគ្រូពេទ្យនៅក្នុងមណ្ឌលចត្តាឡីស័ក សាលាគំរូក្រុង បានបញ្ជាក់ប្រាប់ថា អ្នកដែលជាប់ពាក់ព័ន្ធមកមួយសពលោក នូ ចុល បានស្លាប់ដោយសារជំងឺកូវីដ-១៩ កាលពីថ្ងៃទី១៩ ខែមេសា ឆ្នាំ២០២១កន្លងទៅនេះ មានចំនួន ២៨នាក់ ក្នុងនោះមានព្រះសង្ឃនិងអាចារ្យផងដែរ ដែលបានទៅសំដែងធម៌ទេសនា នៅក្នុងពិធីបុណ្យសពរបស់លោក នូ ចុល ខាងលើនេះ។ អ្នកទាំង២៨នាក់ក៏ បានយកមកដាក់ឱ្យធ្វើចិត្តាឡីស័កនៅក្នុងសាលាគំរូក្រុងតាំងពីថ្ងៃទី២០ ខែមេសា ឆ្នាំ២០២១ និងបានពិនិត្យសំណាកចំនួនពីរលើកផងដែរ តែរកមិនឃើញមានមេរោគកូវីដ-២៩ ទាំងអស់គ្នា។ នៅព្រឹកមិញនេះដែរ មុននឹងពួកគាត់ត្រឡប់ទៅលំនៅ ឋានរបស់ពួកគាត់វិញ អាជ្ញាធរ នឹងក្រុមគ្រូពេទ្យ បាញ់ថ្នាំសម្លាប់មេរោគទៅលើសម្ភារៈ មានដូចជាបង្វិចខោអាវវ៉ាលីដាក់សម្ភារៈផ្សេងៗ និងបានជូនបាយកញ្ចប់ពួកគាត់ ម្នាក់មួយកញ្ចប់ សម្រាប់ទុកពិសារតាមផ្លូវ។ ទន្ទឹមនោះអាជ្ញាធរ និងគ្រូពេទ្យបានផ្ដាំផ្ញើឲ្យពួកគាត់ពេលបានទៅដល់ផ្ទះហើយ ត្រូវគោរពតាមការណែនាំរបស់ប្រមុខរាជរដ្ឋាភិបាល គឺ៣កុំ និង៣ការពារឲ្យបានខ្ជាប់ខ្ជួនទើបចៀសផុតពីជំងឺដ៏កាចសាហាវមួយនេះ៕	2021-05-07T00:41:00+07:00	freshnewsasia.com	https://m.freshnewsasia.com/index.php/en/localnews/196773-2021-05-06-10-41-43.html
4ee2d785-d4ed-4a41-8094-e5f099c22a7b	ពលរដ្ឋរំភើបចិត្ត និងអរគុណរាជរដ្ឋាភិបាល ក្រោយទទួលបានវ៉ាក់សាំងការពារជំងឺកូវីដ១៩ (Video inside)	ក្នុងឱកាសទទួលបានការការវ៉ាក់សាំងការពារជំងឺកូវីដ១៩, កម្មករសាងសង់ក្រសួងការពារជាតិ កម្មករសាងសង់ពហុកីឡដ្ឋានមរតកតេជោ ព្រមទាំងសន្តិសុខ និងអ្នកស្ម័គ្រចិត្តទាំងអស់ បានសម្តែងនូវក្តីរំភើបចិត្ត និងថ្លែងអំណរគុណដល់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានគិតគូរពីសុខភាពរបស់ ប្រជាពលរដ្ឋទូទាំងប្រទេស។ ការថ្លែងអំណរគុណនេះ បានធ្វើឡើងក្នុងឱកាសដែល សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ចុះត្រួតពិនិត្យយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់កីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក កម្មករកសាងក្រសួងការពារជាតិ និងកម្មករកសាងពហុកីឡដ្ឋានមរតកតេជោ ប្រមាណ១,៥០០នាក់ នៅពហុកីឡដ្ឋានមតរកតេជោ នៅព្រឹកថ្ងៃទី០៦ ខែឧសភា ឆ្នាំ២០២១នេះ។ ប្រជាពលរដ្ឋដែលទទួលបានវ៉ាក់សាំងការពារជំងឺកូវីដ១៩ ដែលរៀបចំចាក់ដោយ ក្រសួងការពារជាតិ បានបញ្ជាក់ថា រាជរដ្ឋាភិបាលកម្ពុជា ដែលដឹកនាំដោយ សម្តេចតជោ ហ៊ុន សែន គឺបានយកចិត្តទុកដាក់យ៉ាងខ្លាំងពីសុខទុក្ខរបស់ប្រជាពលរដ្ឋគ្រប់ស្រទាប់វណ្ណៈដោយមិនប្រកាន់និន្នាការនយោបាយ ជាពិសេសនាដំណាក់កាលរាតតត្បាតជំងឺកូវីដ១៩ ជាសកលដែលសម្តេចបានខិតខំរកវ៉ាក់សាំងការពារជំងឺកូវីដ១៩នេះ មកចាក់ជូនប្រជាពលរដ្ឋ មន្ត្រីរាជការ ព្រមទាំងអ្នកដែលអាចប្រឈមនឹងជំងឺនេះជាដើម។ កញ្ញា មានអារម្មណ៍រំភើបណាស់ក្រោយបានទទួលការចាក់វ៉ាក់សាំងការពារជំងឺកូវីដ១៩ នាពេលនេះ និងសូមអរគុណដល់រាជរដ្ឋាភិបាល ដែលមានសម្តេចតេជោ ហ៊ុន សែន ដែលបានគិតគូរយ៉ាងយកចិត្តទុកបំផុត ដោយផ្តល់វ៉ាក់សាំងមកចាក់ជូនប្រជាជនគ្រប់ស្រទាប់វណ្ណៈ ដើម្បីសុខមាលភាពរបស់ប្រជាជនគ្រប់ៗគ្នា។ កញ្ញា ជា ឡៃវណ្ណ បានបន្តថា សូមកុំចាញ់បោកឃោសនារបស់បុគ្គលមួយចំនួនតូចឱ្យសោះ ក្រោយកញ្ញា បានចាក់វ៉ាក់សាំងការពារជំងឺកូវីដ១៩ រួចរាល់គឺមិនមានបញ្ហាអ្វីនោះទេ តែផ្ទុយទៅវិញវ៉ាក់សាំងនេះ បានការពារពីជំងឺកូវីដ១៩ ខណៈប្រជាជននៅតាមបណ្តាប្រទេសជាច្រើន ក៏បានចាក់វ៉ាក់សាំផលិតពីប្រទេសចិនផងដែរ។ លោក ចាន់ត្រា ជាប្រជាពលរដ្ឋស្ម័គ្រចិត្ត មកទទួលការចាក់វ៉ាក់សាំងការពារជំងឺកូវីដ១៩ ប្រភេទស៊ីណូហ្វាម បានបញ្ជាក់ថា ។ បន្ថែមនេះ លោកក៏សូមអំពាវនាវដល់ប្រជាពលរដ្ឋផ្សេងទៀត ដែលទទួលទទួលបានការចាក់វ៉ាក់សាំងការពារជំងឺកូវីដ១៩ សូមប្រញាប់ចុះឈ្មោះឱ្យគ្រប់ៗគ្នា ដើម្បីជាផ្នែកមួយចូលរួមជាមួយរាជរដ្ឋាភិបាលកម្ពុជា ក្នុងការទប់ស្កាត់ បង្ការ ការឆ្លងរាតត្បាតជំងឺកូវីដ១៩ ក្នុងសហគមន៍ ជាពិសេសត្រូវអនុវត្តឱ្យខ្ជាប់ខ្ជួនតាមការណែនាំរបស់ក្រសួងសុខាភិបាល និងវិធានការ ។ លោក កើត សែ អាយុ៦៦ឆ្នាំ ជាសន្តិសុខបម្រើការនៅក្រុមហ៊ុនរីនណៃ បានលើកឡើងថា ។ លោក កើត សែ បានឱ្យដឹងថា ។ លោកស្រី គុជ ហ៊ី ជាកម្មករសំណងបម្រើការនៅម្តុំវិមានឈ្នះឈ្នះ បានបង្ហាញអារម្មណ៍សប្បាយរីករាយ ។ គួរជម្រាបថា គិតត្រឹមថ្ងៃទី០៥ ខែឧសភា ឆ្នាំ២០២១ ម្សិលមិញ ការចាក់វ៉ាក់សាំងការពារជំងឺកូវីដ១៩ លើកទី១ ជូនកងទ័ព, គ្រួសារកងទ័ព និងប្រជាពលរដ្ឋ បានចំនួនសរុប ៤៩២,៣៦០នាក់ ក្នុងនោះចាក់នៅតំបន់ក្រហមបានចំនួន ១៩៦,០៦៦នាក់ ខណៈចាក់លើកទី២ បានចំនួន ២៧២,២៧៤នាក់។ ដោយឡែកបើគិតត្រឹមយប់ថ្ងៃទី០៥ ខែឧសភា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១,៥៦៥,២៩២នាក់៕	2021-05-07T00:07:00+07:00	freshnewsasia.com	https://m.freshnewsasia.com/index.php/en/localnews/196767-2021-05-06-10-07-56.html
b47a55d0-7f7c-4160-ab7e-e334ca2b0e31	រាជរដ្ឋាភិបាល រៀបចំយុទ្ធនាការជាតិ ចាក់វ៉ាក់សាំងបង្ការជំងឺកូវីដ-១៩ សំដៅបង្កើតភាពស៊ាំសង្គម-សេដ្ឋកិច្ច	ភ្នំពេញ ៖ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន បានរៀបចំផែនការយុទ្ធសាស្ដ្រ យុទ្ធនាការជាតិចាក់វ៉ាក់ សាំងបង្ការជំងឺកូវីដ-១៩ សំដៅបង្កើតឱ្យបាននូវភាពស៊ាំសង្គម-សេដ្ឋកិច្ចនៅកម្ពុជា ក្នុងឆ្នាំ២០២១។ យោងតាមលិខិតរបស់ រាជរដ្ឋាភិបាល មាន២៥ទំព័រ ចេញផ្សាយនាពេលថ្មីៗនេះ បានឲ្យដឹងថា «ក្នុងពេលដែលការអភិវ ឌ្ឍវ៉ាក់សាំងបានឈានដល់ដំណាក់កាលនៃការដាក់ឱ្យប្រើប្រាស់ ប្រទេសទាំងអស់ក្នុងពិភពលោក បានប្រកាន់យកវិធាន ការចាក់វ៉ាក់សាំងបង្កើតភាពស៊ាំសហគមន៍ ដើម្បីរួមចំណែកគ្រប់គ្រងការឆ្លងដាលនៃជំងឺកូវីដ-១៩ និងជំរុញសកម្មភាព សង្គម-សេដ្ឋកិច្ចឡើងវិញ»។ រាជរដ្ឋាភិបាល បន្ដថា ជាមួយនឹងការកំណត់យកការចាក់វ៉ាក់សាំងជាវិធានការយុទ្ធសាស្ត្រ រាជរដ្ឋាភិបាល ក៏បានខិតខំ ប្រឹងប្រែងក្នុងការទិញវ៉ាក់សាំងផ្ទាល់ពីប្រទេសអ្នកផលិត និងស្វែងរកជំនួយជាវ៉ាក់សាំងពីស្ថាប័ន អន្តរជាតិនានា និង ពីប្រទេសជាមិត្ត ។ ជាផ្លែផ្កានៃកិច្ចខំប្រឹងប្រែងនេះ កម្ពុជាបានក្លាយជាប្រទេសទី១ ក្នុងចំណោមបណ្តាប្រទេស ក្នុងតំបន់ អាស៊ីអាគ្នេយ៍ ដែលទទួលបានវ៉ាក់សាំងពីស្ថាប័នកូវ៉ាក់ ក៏ដូចជា ទទួលបានជំនួយមនុស្សធម៌ជាវ៉ាក់សាំងពីមិត្តចិន និង ដែលបានអនុញ្ញាតឲ្យកម្ពុជាចាប់ផ្ដើម យុទ្ធនាការជាតិចាក់វ៉ាក់សាំង នៅដើមខែ កុម្ភៈ ឆ្នាំ ២០២១ ។ រាជរដ្ឋាភិបាល បន្ថែមថា វ៉ាក់សាំងដែលកម្ពុជាបានបញ្ជាទិញ ក៏បានមកដល់ជាហូរហែ រហូតមកដល់ថ្ងៃទី៣០ ខែមេសា ឆ្នាំ ២០២១ កម្ពុជាទទួលបានវ៉ាក់សាំងសរុបចំនួន ៤ ០២៤ ០០០ដូស។ រាជរដ្ឋាភិបាល បញ្ជាក់ថា «គោលបំណងនៃយុទ្ធនាការជាតិចាក់វ៉ាក់សាំងរបស់រាជរដ្ឋាភិបាលកម្ពុជា ក្នុងដំណាក់កាលទី ១ គឺបង្កើតភាពស៊ាំដល់អ្នកផ្តល់សេវាជួរមុខទូទាំងប្រទេស ដែលរួមមាន បុគ្គលិកសុខាភិបាល កងកម្លាំង ប្រដាប់អាវុធ និង មន្ត្រីសាធារណៈ ព្រមទាំងក្រុមជនងាយរងគ្រោះមួយចំនួនទៀត ។ ក្នុងរយៈពេល ត្រឹម ៣ ខែ គិតចាប់ពីខែ កុម្ភៈ ដល់ខែ មេសា ឆ្នាំ ២០២១ នេះ មន្ត្រីសាធារណៈជួរមុខ កងកម្លាំង ប្រដាប់អាវុធ មន្ដ្រីរាជការ និងប្រជាពលរដ្ឋចំនួនជាង ១,៣ លាននាក់ ទទួលបាននូវការចាក់វ៉ាក់សាំង»។ រាជរដ្ឋាភិបាល ក៏លើកលើកថា ជារួមយុទ្ធនាការជាតិចាក់វ៉ាក់សាំង-ដំណាក់កាលទី ១ ដែលគ្រោងនឹងត្រូវបញ្ចប់នាពេលខាងមុខដ៏ខ្លី នេះ បានប្រព្រឹត្តទៅក្នុងល្បឿនមួយគួរឲ្យកត់សម្គាល់ និង សម្រេចបានលទ្ធផលតាមការគ្រោងទុក៕	2021-05-07T00:06:00+07:00	dap-news.com	https://dap-news.com/national/2021/05/06/143720/
9dade756-7152-4e32-a86b-4e369a2076bd	តើត្រូវធ្វើដូចម្ដេចនៅពេលទារកក្នុងផ្ទៃមានភាពមិនធម្មតា តាមរយៈការច្រឹបយកកោសិកាទារក	បច្ចុប្បន្ននេះដោយសារការរីកចម្រើននៃបច្ចេកវិទ្យាធ្វើរោគវិនិច្ឆ័យមុនកំណើតនៃទារកក្នុងផ្ទៃ ដូចជាការពិនិត្យអេកូសាស្ត្រ និងការច្រឹបយកកោសិការបស់ទារកក្នុងផ្ទៃ អនុញ្ញាតឲ្យយើងរកឃើញភាពមិនធម្មតារបស់ទារកជាច្រើនមុនពេលសម្រាល។ របកគំហើញទាំងនេះ ធ្វើឲ្យមានការប្រែប្រួល ការទទួលខុសត្រូវនៃការពិនិត្យតាមដានផ្ទៃពោះ ការសម្រាល និងការសម្រេចចិត្តថា គួរបន្ត ឬ បញ្ចប់ការវិវត្តន៍នៃគភ៌។ ភាពមិនប្រក្រតីរបស់ទារក ដែលបានរកឃើញនៅពេលបច្ចុប្បន្នមាន៖ – ភាពមិនប្រក្រតីនៃក្រូម៉ូសូម: ភាពមិនធម្មតានៃចំនួនរបស់ក្រូម៉ូសូម (Trisomie 13.18.21) ភាពមិនធម្មតានៃរចនាសម្ព័ន្ធរបស់ក្រូម៉ូសូម និង ភាពមិនធម្មតាលើក្រូម៉ូសូមភេទ (Syndrome de TURNER et Syndrome de KLINEFELTER) ។ ភាពមិនធម្មតានេះមានប្រហែល 1% នៃទារកកើតហើយពាក់កណ្តាលនៃករណីជា Trisomie 21 ។ – ជំងឺតំណពូជដែលឆ្លងពី ម្តាយ ឪពុក ទៅកូន: មាន Mucoviscidose, Thalassémie ដែលមានប្រហែល 1%នៃទារកទើបកើត។ – ភាពមិនធម្មតានៃសរីរាង្គៈ ខួរក្បាល ប្រដាប់បន្តពូជ តម្រង់នោម… – មូលហេតុខាងក្រៅ (បណ្តាលមកពីមេរោគ Physique er toxique) ក្នុងអត្រាប្រហែល 5 ទៅ 10% ករណី – មូលហេតុដែលមិនអាពន្យល់បានប្រហែល 50%ករណី ការធ្វើរោគវិនិច្ឆ័យមុនកំណើតនៃភាពមិនធម្មតារបស់ទារកក្នុងផ្ទៃ – ការពិនិត្យអេកូសាស្ត្រ 3ដង (3 échographies….) សម្រាប់ស្វែងរកភាពមិនប្រក្រតីរបស់ទារកដើរតួយ៉ាងសំខាន់ ក្នុងជំហានទី១ សម្រាប់ធ្វើរោគវិនិច្ឆ័យ – ការស្វែងរក Trisomie 21 : ការវាស់កម្រាស់ករបស់ទារកនៅ 12 សប្តាហ៍ (Clarté nucale) ការវាស់កម្រិតរបស់ Marqueur Sérique នៅក្នុងឈាមម្តាយរួមផ្សំ និងអាយុរបស់ម្តាយ អាចឲ្យយើងគណនាពី ហានិភ័យ (risqué) របស់ Trisomie 21 បាន។ ហានិភ័យខ្ពស់កាលណាវាមានកម្រិតធំជាង 1/250 បច្ចេកទេសផ្សេងៗទៀតដែលអាចប្រើប្រាស់ក្នុងករណីសង្ស័យថា ទារកក្នុងផ្ទៃមានភាពមិនប្រក្រតី – ការច្រឹបយកជាលិកា Trophoblaste (អនាគត សុករបស់ទារក): អាចធ្វើនៅពេលផ្ទៃពោះអាយុ ពី ១០សប្តាហ៍ ហើយអាចធ្វើក្រោយពីមានការសង្ស័យខ្លាំងដោយសារពិនិត្យអេកូសាស្ត្រ និងក្នុងករណីដែលមានអតីតភាពពេលមានគ៌ភលើកមុន – ការបូមយកទឹកភ្លោះអាចធ្វើលើផ្ទៃពោះចាប់ពី 15សប្តាហ៍ឡើងទៅ – ការបូមយកឈាមរបស់ទារកក្នុងផ្ទៃ: គេអាចធ្វើពេលផ្ទៃពោះមានអាយុពី 19សប្តាហ៍ឡើងទៅហើយធ្វើតែក្នុងករណីដែលមានការសង្ស័យថា ទារកក្នុងផ្ទៃខ្វះឈាម (anémie foetale ) – ការពិនិត្យអេកូសាស្ត្រជំហានពី២ : សម្រាប់ធ្វើរោគវិនិច្ឆ័យ និងតាមដាន សុខភាពរបស់ទារកក្នុងផ្ទៃ។ ការពិនិត្យត្រូវធ្វើឡើងដោយគ្រូពេទ្យឯកទេស និង ធ្វើការជាប្រព័ន្ធក្នុងមជ្ឈមណ្ឌលពហុឯកទេសសនៃរោគវិនិច្ឆ័យមុនសម្រាល(CPDPN)។ – IRM ធ្វើនៅជំហានទី២ សម្រាប់ស្រាវជ្រាវរកភាពមិនធម្មតាលើខួក្បាល និងដើម្បីផ្ទៀងផ្ទាត់ការរីករាលដាលនៃដុំសាច់ ឬនៃភាពមិនធម្មតា (malformation)។ ការទទួលខុសត្រូវរបស់យើងក្នុងករនីដែលទារកក្នុងផ្ទៃមានភាពមិនប្រក្រតី នៅពេលដែលទារកក្នុងផ្ទៃមានភាពមិនធម្មតា ស្ត្រីមានផ្ទៃពោះត្រូវបានបញ្ជូនទៅ (CPDPN) ។ ការព្យាបាលធ្វើទៅតាមប្រភេទ និងភាពធ្ងន់ធ្ងរនៃភាពមិនធម្មតានីមួយៗ – ការវះកាត់ទៅលើទារកក្នុងផ្ទៃ និងការប្រើថ្នាំទៅលើទារកក្នុងផ្ទៃតាមរយៈម្តាយ – ការវះកាត់ទារកក្រោយពេលសម្រាលៈ ត្រូវបញ្ជូនស្ត្រីមានផ្ទៃពោះទៅសម្រាលនៅមន្ទីរពេទ្យដែលអាចធ្វើការវះកាត់ទារកបាន (transfert in utéro) – ការណីដែលមិនអាចព្យាបាលបាន ការ រំលូតកូន (IMG) ត្រូវបានស្នើរសុំទៅអ្នកជំងឺ៕	2021-05-06T23:06:00+07:00	kampucheathmey.com	https://www.kampucheathmey.com/health/115744
8a70c1f6-94e1-456b-a733-df6022caba25	រដ្ឋបាលរាជធានីភ្នំពេញ យកវិធានការ៣ទៅប្រើប្រាស់ក្នុង «តំបន់ក្រហម» ដើម្បីកាត់ផ្ដាច់ការចម្លងជំងឺកូវីដ១៩ (Video inside)	លោក មាន ចាន់យ៉ាដា អភិបាលរងរាជធានីភ្នំពេញ នៅព្រឹកថ្ងៃទី០៦ ខែឧសភា ឆ្នាំ២០២១នេះ បានបញ្ជាក់អំពីវិធានការចំនួន៣ចំណុចសំខាន់ៗ ដែលយកទៅប្រើប្រាស់ក្នុង «តំបន់ក្រហម» ក្នុងភូមិសាស្ដ្រដែលត្រូវបានបិទខ្ទប់នាពេលកន្លងទៅ សំដៅកាត់ផ្ដាច់ការឆ្លងរីករាលដាលជំងឺកូវីដ១៩ ក្នុងព្រឹត្តិការណ៍ សហគមន៍២០កុម្ភៈ។ វិធានការបិទខ្ទប់ត្រូវបានរាជរដ្ឋាភិបាលកម្ពុជា យកមកប្រើប្រាស់ដើម្បីគ្រប់គ្រងការឆ្លងរីកដាលរាលជំងឺកូវីដ១៩ ក្នុងព្រឹត្តិការណ៍ សហគមន៍២០កុម្ភៈ។ វិធានការបិទខ្ទប់នេះ បានដាក់ចេញជំហ៊ានដំបូងក្នុងរយៈពេល២សប្ដាហ៍ ក្រោយមកបានបន្ដមួយសប្ដាហ៍ទៀត ប៉ុន្ដែមានការបែងចែកជា៣តំបន់ ក្នុងនោះមាន «តំបន់ក្រហម», «តំបន់លឿងទុំ» និង «តំបន់លឿង»។ ក្រោយមកនៅថ្ងៃទី០៤ ខែឧសភា ឆ្នាំ២០២១ រាជរដ្ឋាភិបាល បានបញ្ចប់វិធានការបិទខ្ទប់ភូមិសាស្ដ្ររាជធានីភ្នំពេញ និងក្រុងតាខ្មៅ ខេត្តកណ្ដាល ចាប់ពីម៉ោងសូន្យថ្ងៃទី០៦ ខែឧសភា ឆ្នាំ២០២១ ដោយប្រគល់ភារកិច្ចជូនអភិបាលរាជធានីភ្នំពេញ និងអភិបាលខេត្តកណ្ដាល អាចដាក់ចេញវិធានការផ្សេងៗ ចាំបាច់ដើម្បីទប់ស្កាត់ការឆ្លងជំងឺកូវីដនេះ។ យ៉ាងណាមិញ នៅរសៀលថ្ងៃទី០៥ ខែឧសភា ឆ្នាំ២០២១ រដ្ឋបាលរាជធានីភ្នំពេញ ក៏បានចេញសេចក្តីសម្រេចបន្ទាន់មួយ ដោយបន្តបិទខ្ទប់តំបន់មួយចំនួន និងបែងចែកជា៣ផ្នែកគឺ «តំបន់ក្រហម» «តំបន់លឿងទុំ» និង«តំបន់លឿង» ក្នុងភូមិសាស្រ្តរាជធានីភ្នំពេញ ប៉ុន្តែបង្រួមតំបន់បិទខ្ទប់មកតូចវិញ ខណៈតំបន់លឿងបានពង្រីកធំជាងមុន។ ការកំណត់ភូមិសាស្ដ្រតំបន់ត្រូវឈរលើគោលការណ៍ចំនួន៣ រួមមាន៖ ទី១៖ ចំនួនអ្នកវិជ្ជមាន និងចំនួនអ្នកយកសំណាកនៅក្នុងភូមិសង្កាត់ទាំងអស់ ក្នុងភូមិសាស្ដ្ររាជធានីភ្នំពេញ, ទី២៖ កំណត់កត្តាភូមិសាស្ដ្រ ស្ថានភាពប្រជាពលរដ្ឋរស់នៅ និងទី៣៖ ការយល់ដឹង និងឥរិយាបថនៃការចូលរបស់ប្រជាពលរដ្ឋ។ នេះបើតាមអ្វីដែលលោក មាន ចាន់យ៉ាដា បានគូសបញ្ជាក់។ លោក មាន ចាន់យ៉ាដា បានអះអាងថា បន្ទាប់ពីបានកំណត់ច្បាស់អំពី «តំបន់ក្រហម» «តំបន់លឿងទុំ» និង«តំបន់លឿង» រដ្ឋបាលរាជធានីភ្នំពេញ បានប្រើប្រាស់វិធានការ៣ជាចំបង រួមមាន ទី១៖ វិធានការរដ្ឋបាល, ទី២៖ វិធានការសុខាភិបាល និងទី៣៖ វិធានការគាំពារសង្គម។ វិធានការនេះ ត្រូវបានយកទៅប្រើប្រាស់យ៉ាងម៉ឺងម៉ាត់ក្នុង «តំបន់ក្រហម»។ លោកបានពន្យល់ថា វិធានការរដ្ឋបាលដែលអនុវត្តនៅតំបន់ក្រហម គឺដើម្បីកំណត់គោលដៅបិទខ្ទប់មិនឲ្យប្រជាពលរដ្ឋចេញពីផ្ទះ ឬធ្វើដំណើរចេញនោះឡើយ លើកលែងករណីមួយចំនួនប៉ុណ្ណោះ។ ទន្ទឹមនឹងការបិទខ្ទប់នេះ អាជ្ញាធរក៏បានប្រើប្រាស់កម្លាំងល្បាត ដើម្បីណែនាំប្រជាពលរដ្ឋកុំឲ្យចេញក្រៅផ្ទះ បើទោះបីលំបាកប៉ុន្ដែក្រោយមកសង្កេតឃើញថា ប្រជាពលរដ្ឋច្រើនបានចូលរួម។ ព្រមពេលជាមួយការបិទខ្ទប់នេះ ក្រសួងសុខាភិបាល ដោយមានការចូលរួមពីក្រុមគ្រូពេទ្យស្ម័គ្រចិត្តសម្ដេចតេជោ TYDA បានបើកយុទ្ធនាការយកសំណាកលើមុខសញ្ញា ដែលពាក់ព័ន្ធផ្ទាល់ជាមួយអ្នកវិជ្ជមាន, អ្នកដែលមានរោគសញ្ញា និងប្រជាពលរដ្ឋដែលរស់នៅតំបន់វិជ្ជមានជំងឺកូវីដច្រើន។ ដោយឡែក សម្រាប់វិធានការគាំពារសង្គមវិញ គឺរាជរដ្ឋាភិបាល តាមរយៈសាលារាជធានីភ្នំពេញ បានសម្រុកនាំយកស្បៀងអាហារទៅចែកជូនប្រជាពលរដ្ឋ ពិសេសអ្នកដែលមានជីវភាពខ្វះខាត រស់នៅតំបន់ក្រហមតែម្ដង ព្រោះពួកគាត់មិនអាចចេញក្រៅផ្ទះបាននោះទេ។ បើទោះបីតំបន់ខ្លះយឺតយ៉ាវ ប៉ុន្ដែប្រជាពលរដ្ឋជាច្រើនបានទទួលនូវស្បៀងអាហារទាំងអស់នេះ។ លោកក៏បានបញ្ជាក់អំពីមូលហេតុដែលតែងត្រូវបានគេលើកឡើងថា ហេតុអ្វីបានជាបិទខ្ទប់ហើយនៅតែមានអ្នកឆ្លងច្រើនផងដែរថា ចំនួនអ្នកដែលឆ្លងរាល់ថ្ងៃនេះ គឺសុទ្ធតែចេញពីតំបន់ក្រហម ហើយក៏ជាចំនួនដែលអាជ្ញាធរអាចគ្រប់គ្រងបាន មិនឲ្យមានការឆ្លងរីករាលដាលទៅកាន់តំបន់ផ្សេងនោះទេ។ អភិបាលរងរាជធានីភ្នំពេញរូបនេះ ក៏បានបន្ដអំពាវនាវដល់ប្រជាពលរដ្ឋដែលរស់នៅ «តំបន់ក្រហម» និង «តំបន់លឿងទុំ» ត្រូវអត់ធ្មត់ និងចូលរួមអនុវត្តវិធានការរដ្ឋបាល ដែលរដ្ឋបាលរាជធានីភ្នំពេញ បានដាក់ចេញចាប់ពីថ្ងៃទី០៦ ខែឧសភា រហូតដល់ថ្ងៃទី១២ ខែឧសភា ឆ្នាំ២០២១ ឲ្យបានម៉ឺងម៉ាត់ទាំងអស់គ្នា៕	2021-05-06T22:29:00+07:00	freshnewsasia.com	https://m.freshnewsasia.com/index.php/en/localnews/196757-2021-05-06-08-29-16.html
58e37d53-4344-47dc-9c18-a69ff1d9f645	រដ្ឋបាលខេត្តបាត់ដំបង សម្រេចបិទទីតាំងឱសថស្ថានមួយនៅឃុំពេជ្រចិន្តា ស្រុកភ្នំព្រឹក ក្រោយពាក់ព័ន្ធអ្នកជំងឺកូវីដ១៩ ដែលមកពីខេត្តកណ្ដាល	លោក ងួន រតនៈ អភិបាលខេត្តបាត់ដំបង បានចេញសេចក្ដីសម្រេចបិទទីតាំងជាបណ្ដោះអាសន្នឱសថ ពេជ្រ ចិន្ដា ស្ថិតក្នុងភូមិភ្នំតូច ឃុំពេជ្រចិន្ដា ស្រុកភ្នំព្រឹក ក្រោយពាក់ព័ន្ធអ្នកកើតជំងឺកូវីដ១៩ ដែលធ្វើដំណើរមកពីខេត្តកណ្ដាល។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០៦ ខែឧសភា ឆ្នាំ២០២១នេះ បានបញ្ជាក់ថា ការបិទជាបណ្ដោះអាសន្ននូវ ឱសថ ពេជ្រ ចិន្ដានេះ ធ្វើឡើងដើម្បីទប់ស្កាត់ការរាលដាល នៃជំងឺកូវីដ១៩ ក្រោយពីបានរកឃើញឈ្មោះ ភ៉ិន មេត្តា អាយុ៣២ឆ្នាំ រស់នៅភូមិព្រែកថ្មី ឃុំព្រែកអញ្ចាញ ស្រុកមុខកំពូល ខេត្តកណ្ដាល មានជំងឺកូវីដ១៩ នៅថ្ងៃទី០៥ ខែឧសភា ឆ្នាំ២០២១ និងបានចូលទីតាំងឱសថស្ថាននេះ នៅថ្ងៃទី០៤ ខែឧសភា ឆ្នាំ២០២១។	2021-05-06T21:42:00+07:00	freshnewsasia.com	https://m.freshnewsasia.com/index.php/en/localnews/196746-2021-05-06-07-42-09.html
ccaf6b5c-fa27-4198-8760-2e496d13eb2b	រដ្ឋបាលខេត្តកំពង់ស្ពឺ បន្ដផ្អាកអាជីវកម្មទីតាំង៣បន្ថែមទៀត នៅស្រុកឧដុង្គ និងក្រុងច្បារមន ក្រោយពាក់ព័ន្ធអ្នកកើតជំងឺកូវីដ	លោក វ៉ី សំណាង អភិបាលខេត្តកំពង់ស្ពឺ នៅថ្ងៃទី០៦ ខែឧសភា ឆ្នាំ២០២១នេះ បានសម្រេចផ្អាកបណ្ដោះអាសន្នទីតាំងចំនួន៣កន្លែងបន្ថែមទៀត នៅស្រុកឧដុង្គ និងក្រុងច្បារមន ក្រោយរកឃើញពាក់ព័ន្ធជាមួយអ្នកកើតជំងឺកូវីដ១៩។ បន្ទប់ពិគ្រោះ និងព្យាបាលជំងឺទូទៅ អែម ចិត្តសិលា ស្ថិតនៅផ្សារក្រាំងចេក ឃុំក្រាំងចេក ស្រុកឧដុង្គ ហាងបាយ ពេជ្រ ស្រីលាភ ស្ថិតនៅភូមិកាប់ទូក សង្កាត់កណ្ដោលដុំ ក្រុងច្បារមន ហាងកាហ្វេ ផល់ មុំ ស្ថិតនៅផ្សារក្រាំងចេក ស្រុកឧដុង្គ។ ការផ្អាកជាបណ្ដោះអាសន្ននេះ ត្រូវចាប់ផ្ដើមអនុវត្តចាប់ពីថ្ងៃទី០៥ ដល់ថ្ងៃទី១៩ ខែឧសភា ឆ្នាំ២០២១។	2021-05-06T21:32:00+07:00	freshnewsasia.com	https://m.freshnewsasia.com/index.php/en/localnews/196743-2021-05-06-07-32-29.html
6dbee375-061f-46b2-8dcf-dce8662c30f2	រដ្ឋបាលក្រុងដូនកែវ ជូនដំណឹងពីការរកឃើញមន្ដ្រីនគរបាលម្នាក់ ឆ្លងជំងឺកូវីដ១៩	មន្ដ្រីនគរបាលម្នាក់រស់នៅភូមិតាំង សង្កាត់រកាក្រៅ ក្រុងដូនកែវ ខេត្តតាកែវ បម្រើការងារនៅនាយកដ្ឋាននគរបាលការពារ ត្រូវបានរកឃើញថា វិជ្ជមានជំងឺកូវីដ១៩។ នេះបើតាមរបាយការណ៍របស់រដ្ឋបាលក្រុងដូនកែវ ផ្ញើជូនអភិបាលខេត្តតាកែវ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០៦ ខែឧសភា ឆ្នាំ២០២១។ រដ្ឋបាលក្រុងដូនកែវ បានបញ្ជាក់ថា មន្ដ្រីនគរបាលដែលរកឃើញវិជ្ជមានជំងឺកូវីដ១៩នេះឈ្មោះ យិន សេរី។ មន្ដ្រីនគរបាលរូបនេះបានយកសំណាករួចនៅរាជធានីភ្នំពេញ កាលពីថ្ងៃទី០៣ ខែឧសភា ឆ្នាំ២០២១ បានធ្វើដំណើរមកស្រុកកំណើតខ្លួន លុះមកដល់ផ្ទះបានប្រាប់ក្រុមគ្រួសារមិនឲ្យមកជិតខ្លួន រួចបានទៅធ្វើចត្តាឡីស័កនៅមណ្ឌលសាលាបឋមសិក្សាត្រាំតែម្ដង។ ក្រោយមកនៅថ្ងៃទី០៥ ខែឧសភា ឆ្នាំ២០២១ រូបគាត់ក៏បានទទួលព័ត៌មានពីភ្នំពេញថា វិជ្ជមានជំងឺកូវីដ១៩។ បន្ទាប់ពីដឹងលទ្ធផលវិជ្ជមាន រដ្ឋបាលក្រុងដូនកែវ សហការជាមួយក្រុមគ្រូពេទ្យ បានដឹករូបគាត់មកព្យាបាលនៅមន្ទីរពេទ្យបង្អែកខេត្តតាកែវ។ ប៉ុន្ដែករណីនេះ គាត់មិនមានអ្នកប៉ះពាល់ផ្ទាល់ និងដោយប្រយោលនោះទេ៕	2021-05-06T21:28:00+07:00	freshnewsasia.com	https://m.freshnewsasia.com/index.php/en/localnews/196742-2021-05-06-07-28-11.html
dda7d15e-1a5c-4fba-a159-c90ec8f6ab4d	BREAKING: អភិបាលខេត្តព្រៃវែង កំណត់ឲ្យអ្នកដែលចង់ចូលខេត្តខ្លួន ត្រូវធ្វើតេស្ដរកជំងឺកូវីដ១៩ និងធ្វើចត្តាឡីស័កជាកំហិត (Video inside)	លោក ជា សុមេធី អភិបាលខេត្តព្រៃវែង បានកំណត់ច្បាស់ៗថា សម្រាប់ប្រជាពលរដ្ឋដែលមកពីបណ្ដារាជធានី-ខេត្តផ្សេងៗ ហើយចូលខេត្ដរបស់ខ្លួន ត្រូវតែយកសំណាកទៅពិនិត្យរកជំងឺកូវីដ១៩ និងតម្រូវឲ្យធ្វើចត្តាឡីស័ករបស់ពេល១៤ថ្ងៃ ជាកំហិត។ តាមរយៈ Facebook ផ្លូវការនៅថ្ងៃទី០៦ ខែឧសភា ឆ្នាំ២០២១នេះ លោក ជា សុមេធី បានបញ្ជាក់យ៉ាងដូច្នេះថា ។ អភិបាលខេត្តព្រៃវែង បានបន្ថែមទៀតថា សម្រាប់អ្នកដែលគ្រាន់តែធ្វើដំណើរឆ្លងកាត់ខេត្តព្រៃវែង មិនតម្រូវឲ្យបំពេញលក្ខខណ្ឌនេះឡើយ ពោលអាចធ្វើដំណើរឆ្លងកាត់ដូចធម្មតា។ ការដាក់ចេញនូវវិធានការបែបនេះរបស់លោក ជា សុមេធី អភិបាលខេត្តព្រៃវែង ធ្វើឡើងដើម្បីទប់ស្កាត់ការឆ្លងរីករាលដាលជំងឺកូវីដ១៩ ពិសេសតាមរយៈអ្នកដែលធ្វើដំណើរ មកពីបណ្ដារាជធានី-ខេត្តផ្សេងៗ គ្រាដែលកម្ពុជាកំពុងប្រឈមជាមួយនឹងជំងឺកូវីដ១៩។ សូមជម្រាបថា ក្រោយពីបើកចរាចរណ៍ឡើងវិញនៅរាជធានីភ្នំពេញ និងនៅតាមបណ្ដាខេត្តនេះ មានសេចក្ដីរាយការណ៍ជាច្រើនបញ្ជាក់ថា ប្រជាពលរដ្ឋជាច្រើននាក់ បាននាំគ្នាសម្រុកចាកចេញពីរាជធានីភ្នំពេញ ដូច្នេះបើតាមបណ្ដាខេត្តនីមួយៗ ត្រូវតែមានទំនួលខុសត្រូវខ្ពស់លើការងារគ្រប់គ្រងអ្នកចេញចូល ដើម្បីទប់ស្កាត់ជំងឺកូវីដ១៩៕	2021-05-06T19:59:00+07:00	freshnewsasia.com	https://m.freshnewsasia.com/index.php/en/localnews/196727-2021-05-06-05-59-21.html
3ecafbba-0ffa-41b6-b15f-3eda7fdc460d	BREAKING: ថៃបន្តរកឃើញអ្នកឆ្លងកូវីដ-១៩ជិត ២,០០០នាក់ទៀត និងអ្នកជំងឺ ១៨នាក់ស្លាប់ ក្នុងរបាយការណ៍ថ្ងៃព្រហស្បតិ៍នេះ (Video inside)	អ្នកឆ្លងជំងឺ COVID-19 ចំនួន ១,៩១១នាក់ត្រូវបានរកឃើញ និងអ្នកជំងឺ ១៨នាក់ទៀតស្លាប់នៅក្នុងរយៈពេល ២៤ម៉ោងកន្លងទៅនេះ នៅក្នុងប្រទេសថៃ ខណៈស្ថានការណ៍រាតត្បាតជាក់ស្តែង គឺហាក់ដូចជាកំពុងស្ថិតក្នុងការគ្រប់គ្រងហើយ។ នេះបើតាមការចេញផ្សាយ ដោយសារព័ត៌មានថៃ The Nation នារសៀលថ្ងៃព្រហស្បតិ៍ ទី០៦ ខែឧសភា ឆ្នាំ២០២១។ ទីក្រុងបាងកកនៅតែជាតំបន់ ដែលរាប់រងករណីឆ្លងច្រើនជាងគេរហូតដល់ ៧៣៩នាក់នាក់ ខណៈខេត្តណុនថាបុរីមាន ២៧៣នាក់ និងខេត្តសាមុតប្រាកាន ១៤៣នាក់។ ដោយឡែកក្នុងចំណោមករណីវិជ្ជមាន COVID-19 ទាំង ១,៩១១នាក់នេះ មាន ០៩នាក់ ជាករណីនាំចូលមកពីក្រៅប្រទេស។ គិតត្រឹមពេលនេះ ករណីឆ្លង COVID-19 សរុបទូទាំងប្រទេសថៃមានចំនួន ៧៦,៨១១ករណី ក្នុងនោះមានអ្នកស្លាប់ ៣៣៦នាក់ និងជាសះស្បើយវិញ ៤៤,៧៩៥នាក់ ខណៈអ្នកជំងឺកំពុងសម្រាកព្យាបាលមានចំនួនជិត ៣០,០០០នាក់។ ដោយឡែកការចាក់វ៉ាក់សាំងបង្ការ COVID-19 វិញ ប្រទេសថៃសម្រេចបានជាង ១,៦០០,០០០ដូស គិតត្រឹមថ្ងៃព្រហស្បតិ៍នេះ៕	2021-05-06T19:57:00+07:00	freshnewsasia.com	https://m.freshnewsasia.com/index.php/en/internationalnews/196726-2021-05-06-05-57-27.html
0fbe34d8-f7b4-465a-82b9-58fdd7d92e47	រដ្ឋបាលខេត្តព្រះវិហារ ចេញសេចក្តីសម្រេចផ្អាកអាជីវកម្មចំនួន៣ទីតាំង នៅក្រុងព្រះវិហារ និងស្រុករវៀង អ្នកពាក់ព័ន្ធជាមួយអ្នកកើតជំងឺកូវីដ	រដ្ឋបាលខេត្តព្រះវិហារ បានចេញសេចក្តីជូនដំណឹង ស្តីពីការសម្រេចការផ្អាកអាជីវកម្ម៣ទីតាំង ដែលពាក់ព័ន្ធអ្នកវិជ្ជមានកូវីដ១៩ កាលពីថ្ងៃទី២៧ ខែមេសា ឆ្នាំ២០២១កន្លងទៅ។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៦ ខែឧសភា ឆ្នាំ២០២១។ * បន្ទប់ពិគ្រោះ និងព្យាបាលជំងឺ ហែម ភិរឹទ្ធ ស្ថិតនៅភូមិរវៀងត្បូង ឃុំរុងរឿង ស្រុករវៀង * បន្ទប់ពិគ្រោះ និងព្យាបាលជំងឺ មុំ រឹទ្ធី ស្ថិតក្នុងភូមិឡអិដ្ឋ សង្កាត់កំពង់ប្រណាក ក្រុងព្រះវិហារ * ផ្ទះសំណាក់ គីម សិរីភា ស្ថិតក្នុងភូមិងណ្តូងពោធិ សង្កាត់កំពង់ប្រណាក ក្រុងព្រះវិហារ។	2021-05-06T19:41:00+07:00	freshnewsasia.com	https://m.freshnewsasia.com/index.php/en/localnews/196721-2021-05-06-05-41-02.html
859c154b-3ae2-40cc-88e8-74e5be5cbd2a	អភិបាលខេត្តកំពង់ធំ បិទការចេញ-ចូល ឃុំចំនួន៤ នៅស្រុកស្ទោង ក្រោយផ្ទុះជំងឺកូវីដ១៩	លោក សុខ លូ អភិបាលខេត្តកំពង់ធំ បានសម្រេចផ្អាកជាបណ្ដោះអាសន្ននូវការធ្វើចរាចរណ៍ ក្នុងឃុំកំពង់ចិនត្បូង, ឃុំកំពង់ចិនជើង, ឃុំចំណារលើ និងឃុំសំព្រោជ នៃស្រុកស្ទោង ក្រោយផ្ទុះការឆ្លងជំងឺកូវីដ១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៦ ខែឧសភា ឆ្នាំ២០២១។ រដ្ឋបាលខេត្តកំពង់ធំ បានបញ្ជាក់ថា ការផ្អាកជាបណ្ដោះអាសន្ននូវការធ្វើចរាចរណ៍នេះ នៅចន្លោះម៉ោង៨យប់ ដល់ម៉ោង៣ភ្លឺ ចាប់ពីថ្ងៃទី០៦ ខែឧសភា ដល់ថ្ងៃទី១២ ខែឧសភា ឆ្នាំ២០២១ ប៉ុន្ដែលើកលែងករណីមួយចំនួនប៉ុណ្ណោះ។	2021-05-06T19:18:00+07:00	freshnewsasia.com	https://m.freshnewsasia.com/index.php/en/localnews/196717-2021-05-06-05-18-02.html
c4dab394-cd71-4b49-b0a7-cb020747ccf6	BREAKING: កំណត់ត្រាថ្មីនៅឥណ្ឌា! រកឃើញអ្នកឆ្លងកូវីដ-១៩ជាង «៤១២,០០០នាក់ក្នុង១ថ្ងៃ» និងអ្នកជំងឺជិត ៤,០០០នាក់ស្លាប់ (Video inside)	នៅក្នុងរយៈពេល ២៤ម៉ោងកន្លងទៅនេះ ប្រទេសឥណ្ឌាបានកត់ត្រា ចំនួនអ្នកឆ្លងជំងឺ COVID-19 សរុប ៤១២,៦១៨នាក់ទៀត ខណៈអ្នកជំងឺរហូតដល់ ៣,៩៨២នាក់បាត់បង់ជីវិត។ ចំនួនករណីឆ្លង និងស្លាប់ដែលត្រូវបានប្រកាសចេញនេះ គឺសុទ្ធតែជាតួលេខខ្ពស់បំផុត ដែលឥណ្ឌាទើបជួបប្រទះ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃព្រហស្បតិ៍ ទី០៦ ខែឧសភា ឆ្នាំ២០២១។ ក្រោយការបូកសរុបទិន្នន័យថ្មីៗខាងលើនេះ នាំឲ្យចំនួនករណីឆ្លង COVID-19 សរុបទូទាំងប្រទេសឥណ្ឌាកើនឡើងដល់ ២១,០៧០,៨៥២ករណី ក្នុងនោះមានអ្នកស្លាប់សរុប ២៣០,១៥១នាក់ និងជាសះស្បើយឡើងវិញ ១៧.២៧លាននាក់ ខណៈអ្នកជំងឺរហូតដល់ ៣.៥៧លាននាក់ កំពុងទទួលការព្យាបាល និងរង់ចាំការព្យាបាល។ គួរបញ្ជាក់ថា ស្ថិតនៅចំពោះមុខមហន្តរាយលើវិស័យសុខាភិបាល បង្កឡើងដោយរលកទី ៣ នៃ COVID-19 ដែលបាននិងកំពុងបោកបក់នោះ ប្រទេសឥណ្ឌាពេលនេះបានទទួលជំនួយពីបរទេស ជាពិសេសគឺអុកស៊ីសែន និងគ្រឿងបរិក្ខាពេទ្យសរុបជាង ៣,០០០តោនរួចទៅហើយ។ បន្ថែមពីនេះ រដ្ឋបាលប្រធានាធិបតីអាមេរិក លោក ចូ បៃដិន នៅថ្ងៃពុធសប្ដាហ៍នេះ ក៏បានប្រកាសពីការគាំទ្រសំណើរបស់ឥណ្ឌា សម្រាប់ការលើកលែងកម្មសិទ្ធិបញ្ញា ឬប៉ាតង់វ៉ាក់សាំង COVID-19 ហើយថានឹងចរចាពីបញ្ហានេះ ជាមួយអង្គការពាណិជ្ជកម្មពិភពលោក (WTO) ផងដែរ៕	2021-05-06T19:09:00+07:00	freshnewsasia.com	https://m.freshnewsasia.com/index.php/en/internationalnews/196716-2021-05-06-05-09-03.html
687d21c2-ccc8-47f5-bd5b-a8dc0b0b0dde	បេក្ខជន ដាក់ពាក្យប្រឡងចូលក្របខណ្ឌរដ្ឋ ត្រូវចាក់វ៉ាក់សាំងការពារជំងឺកូវីដ-១៩ ឱ្យរួចរាល់	ក្រសួង ទាំង៦ ដែលជ្រើសរើសមន្ត្រីរាជការស៊ីវិល រួមមាន៖ ក្រសួងមុខងារសាធារណៈ ក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច ក្រសួងកសិកម្ម រុក្ខាប្រមាញ់ និងនេសាទ ក្រសួងពាណិជ្ជកម្ម ក្រសួងធនធានទឹក និងឧតុនិយម និងរដ្ឋលេខាធិការដ្ឋានអាកាសចរស៊ីវិល សម្រាប់ឆ្នាំ២០២១។ តាមសេចក្ដីជូនដំណឹងរបស់ ក្រសួងមុខងារសាធារណៈ នាពេលថ្មីៗនេះ គណៈកម្មការរៀបចំការប្រឡងប្រជែងជ្រើសរើស សិស្ស-និស្សិត បានបញ្ជាក់ថា «បេក្ខជនដែលបានដាក់ពាក្យសុំសិទ្ធិប្រឡងចូលបម្រើការងារ ក្នុងក្របខ័ណ្ឌក្រសួង ស្ថាប័ន ទាំង៦ខាងលើ ធានាឱ្យបានក្នុងការចាក់វ៉ាក់សាំងការពារជំងឺកូវីដ-១៩ ទាំង២លើករួចហើយ»។ គណៈកម្មការ បន្ដថា នៅថ្ងៃប្រឡងបេក្ខជនទាំងអស់ ត្រូវភ្ជាប់មកជាមួយនូវកាតសម្គាល់ដែលសាមីខ្លួន បានទទួលវ៉ាក់សាំង។ ក្នុងករណីដែលបេក្ខជនមិនអាចទទួលវ៉ាក់សាំងការពារជំងឺកូដ-១៩បាន ត្រូវមានលិខិតបញ្ជាក់ជាផ្លូវការពីមន្ទីរសុខាភិបាលរាជធានី-ខេត្ត។ គណៈកម្មការ បន្ថែមថា ក្នុងករណីបេក្ខជនណាដែលមិនមានប័ណ្ណទទួលវ៉ាក់សាំងការពារជំងឺកូវី-១៩ ឬលិខិតបញ្ជាក់របស់មន្ទីរ សុខាភិបាលរាជធានី-ខេត្ត គណៈកម្មការរៀបចំការប្រឡងមិនអនុញ្ញាត ឱ្យបេក្ខជននោះចូលរួមប្រឡងឡើយ។ ជាងនេះទៅទៀត គណៈកម្មការរៀបចំការប្រឡង នឹងធ្វើការបិទផ្សាយបញ្ជីឈ្មោះបេក្ខជនដើម្បីទុកសិទ្ធិឱ្យតវ៉ាក្នុងករណី ដែលមិនមានឈ្មោះប្រឡង នៅពេលដែលព្រឹត្តិការណ៍ សហគមន៍ ថ្ងៃ២០ កុម្ភៈ ត្រូវបានបិទបញ្ចប់៕	2021-05-06T18:45:00+07:00	dap-news.com	https://dap-news.com/national/2021/05/06/143640/
0cf664d4-0b9b-4ee7-b286-574093065f05	ការបញ្ជាទិញ តាមអនឡាញ ក៏មានហានិភ័យ នូវការ ឆ្លងជំងឺកូវីដ១៩ផងដែរ (Video)	លោក នួន ផារ័ត្ន អភិបាលរង សាលារាជធានីភ្នំពេញ បានលើកឡើងក្នុង សន្និសីទសារព័ត៌មាន នៅព្រឹកនេះថា «កន្លងមកខ្ញុំឃើញបងប្អូនមួយចំនួន ដែលកំពុុងរស់នៅ ក្នុងតំបន់ហាមឃាត់ បានធ្វើការកុម្មង់ តាមអនឡាញមាន ការហ្វេរតែគុជនិងសម្ភារមួយចំនួនទៀត ចំណុចនេះបានធ្វើ ឱ្យ មានការរឆ្លងកូវីដ១៩ ដែរដូចជាឆ្លងតាម ថវិកានិងសម្ភារក៏មាន»។ លោកអភិបាលរង ក៏បានលើកឡើងថា កន្លងមកលោកបាន ចុះសួរអ្នកដែលឆ្លង ដោយពេលខ្លះគាត់ថា មិនបានទៅណាដែរ តែគាត់ឆ្លងកូវីដ តែគាត់បញ្ជាទិញ សម្ភារហូបតាមអនឡាញ។ លោកថាការបញ្ជាទិញ អនឡាញ មិនមានការហាមឃាត់ទេ ប៉ុន្តែត្រូវគិតពីកត្តា ហានិភ័យ ពីការឆ្លងផង ដូចជាបើសិនបញ្ហាទិញ មិនមានសុវត្ថិភាព ហើយចាប់ឆ្លងគួរកុំទិញ ពិសេសនោះអ្នក ដែលដឹកយកមកឲ្យ នោះគួរគិតពីសុវត្ថិភាព គាត់ពីព្រោះថា មិនអាចមើលឃើញ ទេ មេរោគកូវីដ១៩ ។ សូមជម្រាបថា ក្នុងអំឡុងពេលរាជរដ្ឋាភិបាល បានសម្រេចបិទខ្ទប់ នៅរាជធានីភ្នំពេញ គេសង្កេតឃើញថា ការបញ្ជាទិញទំនិញតាមអនឡាញ ច្រេីន ខណៈពេលរដ្ឋាភិបាល អនុញ្ញាតឲ្យ អ្នករកស៊ីតាមអនឡាញ បានចូលយកសម្ភារ ឲ្យអ្នកនៅក្នុងផ្ទះ ដែលបិទខ្ទប់ មួយរយៈពេលកន្លងមក៕	2021-05-06T18:42:00+07:00	dap-news.com	https://dap-news.com/national/2021/05/06/143637/
e5226c2a-4f5a-4946-9b37-649e9ec7bce2	បទអត្ថាធិប្បាយ៖ ជំងឺកូវីដ១៩បានរីករាលដាលយ៉ាងធ្ងន់ធ្ងរជាថ្មីម្តងទៀត ត្រូវបើក «ច្រករហ័ស» ឱ្យវ៉ាក់សាំងកូវីដ១៩របស់ចិនជាបន្ទាន់	ក្នុងសភាពការណ៍ដែលឥណ្ឌាមិនអាចបង្ការ និងគ្រប់គ្រងការរីករាលដាលនៃជំងឺកូវីដ១៩ និងនៅទូទាំងពិភពលោកបានផ្ទុះជំងឺកូវីដ១៩ ជាថ្មីម្តងទៀត អង្គការសុខភាពពិភពលោកប៉ាន់ប្រមាណថា នឹងប្រកាសលទ្ធផលវាយតម្លៃ ចំពោះការប្រើប្រាស់ជាបន្ទាន់នៃវ៉ាក់សាំងជំងឺកូវីដ១៩ ពីរប្រភេទរបស់ចិនគឺវ៉ាក់សាំងជំងឺកូវីដ១៩ នៃក្រុមហ៊ុន SINOPHARM និងវ៉ាក់សាំងជំងឺកូវីដ១៩នៃក្រុមហ៊ុន Sinovac ក្នុងសប្តាហ៍នេះ ដំណឹងនេះធ្វើឱ្យពិភពលោករំភើបចិត្តណាស់។ កាលពីថ្ងៃទី២៩ខែមេសា ក្រុមអ្នកជំនាញផ្តល់យោបល់ជាយុទ្ធសាស្ត្រ លើវិស័យស៊ាំនឹងរោគដែលនឹងផ្តល់សេចក្តីស្នើ ដល់អង្គការសុខភាពពិភពលោក បានប្រកាសរបាយការណ៍វាយតម្លៃ ចំពោះវ៉ាក់សាំងជំងឺកូវីដ១៩ពីរប្រភេទនេះ ដែលបានធ្វើសន្និដ្ឋានដោយគ្រប់ជ្រុងជ្រោយ ពីសុវត្ថិភាព និងប្រសិទ្ធភាពនៃការចាក់វ៉ាក់សាំងជំងឺកូវីដ១៩ទាំងពីរនេះ លើមនុស្សពេញវ័យ។ តាមរបាយការណ៍វាយតម្លៃដែលក្រុមជំនាញនេះ បានប្រកាសនោះឱ្យដឹងថា និយាយចំពោះមនុស្សពេញវ័យដែលមានអាយុពី ១៨ដល់៥៩ឆ្នាំ ដែលបានចាក់វ៉ាក់សាំងពីរដូសនៃក្រុមហ៊ុន SINOPHARM ក្រុមជំនាញមានជំនឿចិត្តកម្រិតខ្ពស់ ចំពោះប្រសិទ្ធភាពនៃការបង្ការជំងឺកូវីដ១៩ ហើយមានជំនឿចិត្តកម្រិតមធ្យម ចំពោះហានិភ័យទាបដែលកើតប្រតិកម្មអវិជ្ជមានដ៏ធ្ងន់ធ្ងរ បន្ទាប់ពីចាក់វ៉ាក់សាំងនេះ។ បច្ចុប្បន្ននេះ ការផ្គត់ផ្គង់វ៉ាក់សាំងជំងឺកូវីដ១៩ នៅទូទាំងពិភពលោកបានធ្លាក់ចូលក្នុងភាពគាំងដំណើរ។ តាមការប៉ាន់ប្រមាណកាលពីមុន “ផែនការអនុវត្តវ៉ាក់សាំងជំងឺកូវីដ១៩” ដែលដឹកនាំដោយអង្គការសុខភាពពិភពលោក នឹងប្រគល់វ៉ាក់សាំងចំនួន ២ពាន់លានដូស ដល់ទូទាំងពិភពលោកក្នុងឆ្នាំនេះ ប៉ុន្តែបច្ចុប្បន្ននេះ ត្រឹមតែដឹកជញ្ជូនប្រហែល ៥០លានដូសប៉ុណ្ណោះ។ ជាងនេះទៅទៀត ដោយសារឥណ្ឌាបានផ្ទុះការរីករាលដាលនៃជំងឺកូវីដ១៩ ជាថ្មីម្តងទៀត ដូច្នេះឥណ្ឌាបានបញ្ឈប់នាំចេញវ៉ាក់សាំងហើយ។ ក្នុងសភាពការណ៍បែបនេះ អង្គការសុខភាពពិភពលោកបានប្រកាស កាលពីថ្ងៃទី៣០ខែមេសាថា នឹងធ្វើសេចក្តីសម្រេចថា តើនឹងអនុញ្ញាតឱ្យវ៉ាក់សាំងជំងឺកូវីដ១៩ ពីរប្រភេទរបស់ចិនដាក់បញ្ចូលក្នុងបញ្ជីប្រើប្រាស់ជាបន្ទាន់ ឬអត់ក្នុងសប្តាហ៍នេះ។ ប្រសិនបើជំងឺកូវីដ១៩ ពីរប្រភេទរបស់ចិនទទួលការអនុញ្ញាត នោះវ៉ាក់សាំងចិននឹងក្លាយជាវ៉ាក់សាំង ដែលទទួលការបញ្ជាក់ពីការប្រើប្រាស់ជាបន្ទាន់ នៃអង្គការសុខភាពពិភពលោកមុនគេបង្អស់ ក្រៅពីវ៉ាក់សាំងដែលអភិវឌ្ឍន៍ដោយប្រទេសប៉ែកខាងលិច។ហើយវ៉ាក់សាំងចិនមិនត្រឹមតែអាចត្រូវដាក់បញ្ចូលក្នុង “ផែនការអនុវត្តវ៉ាក់សាំងជំងឺកូវីដ១៩” នៃអង្គការសុខភាពពិភពលោកប៉ុណ្ណោះទេ ថែមទាំងក៏មានលទ្ធភាពពុះពារឧបសគ្គ សម្រាប់នាំចូលទៅកាន់សហភាពអឺរ៉ុបផងដែរ។ អ្នកជំនាញខាងមេរោគមួយរូប នៃក្រុមអ្នកជំនាញផ្តល់យោបល់ជាយុទ្ធសាស្ត្រ លើវិស័យស៊ាំនឹងរោគនៅបានអំពាវនាវថា ពិភពលោកត្រូវការវ៉ាក់សាំងរបស់ចិនជាបន្ទាន់។ លោក Firdausi Qadri អ្នកជំនាញខាងស៊ាំនឹងរោគនៃ មជ្ឈមណ្ឌលអន្តរជាតិសិក្សាស្រាវជ្រាវជំងឺចុះរាក របស់បង់ក្លាដែសបានថ្លែងថា អ្នកផងទាំងពួងតម្រូវការវ៉ាក់សាំងជំងឺកូវីដ១៩ របស់ចិនយ៉ាងខ្លាំង។ ពិតមែនតែបច្ចុប្បន្ននេះវ៉ាក់សាំងពីរប្រភេទរបស់ចិន នៅមិនទាន់ទទួលការបញ្ជាក់ពី អង្គការសុខភាពពិភពលោកនៅឡើយទេ ក៏ប៉ុន្តែចិនបានផ្តល់ជំនួយជាវ៉ាក់សាំងជំងឺកូវីដ១៩ ដល់ប្រទេសចំនួន ៨០ និងអង្គការអន្តរជាតិចំនួនបីរួចហើយ ហើយបាននាំចេញវ៉ាក់សាំងទៅកាន់ប្រទេសជាង ៤០ ដែលទទួលបានការទទួលស្គាល់ និងកោតសរសើរជាទូទៅ៕ (#CCFR Comment#)	2021-05-06T18:36:00+07:00	freshnewsasia.com	https://m.freshnewsasia.com/index.php/en/internationalnews/196713-2021-05-06-04-36-44.html
6577e7b1-3a96-4646-a0cc-7dd64dfca431	រកឃើញអ្នកឆ្លងជំងឺកូវីដ១៩ថ្មី ៦៥០នាក់ទៀត ខណៈអ្នកជាសះស្បើយ ៧៣៩នាក់ និងស្លាប់ ៤នាក់	សូមបញ្ជាក់ថា គិតត្រឹមព្រឹក ថ្ងៃទី០៦ ខែឧសភា ឆ្នាំ២០២១ កម្ពុជាមានអ្នកឆ្លងជំងឺកូវីដ១៩សរុប ចំនួន ១៧ ៦២១នាក់ ក្នុងនោះបានព្យាបាលជាសះស្បើយសរុប៦ ៨៤៣នាក់ និងអ្នកស្លាប់១១៤នាក់៕	2021-05-06T18:35:00+07:00	dap-news.com	https://dap-news.com/national/2021/05/06/143633/
4094768e-4601-4edb-a885-14c544b89da7	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ៤នាក់បន្ថែមទៀត ដោយសារជំងឺកូវីដ១៩ (Video inside)	ក្រសួងសុខាភិបាល នៅព្រឹកថ្ងៃទី០៦ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ៤នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី០៦ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១១៤នាក់ នៅទូទាំងប្រទេស៕	2021-05-06T18:32:00+07:00	freshnewsasia.com	https://m.freshnewsasia.com/index.php/en/localnews/196712-2021-05-06-04-32-58.html
42174831-9c4a-4195-be45-611fef0b9bce	អាជ្ញាធរខេត្តព្រៃវែង បង្ហាញអត្តសញ្ញាណ អ្នកឆ្លងកូវីដ-១៩ថ្មី ចំនួន ៥នាក់ទៀត	ភ្នំពេញ៖ រដ្ឋបាលខេត្តព្រៃវែង បានបង្ហាញឈ្មោះអ្នកឆ្លងកូវីដ-១៩ថ្មី ចំនួន ៥នាក់ទៀត ជាអ្នកប៉ះពាល់ផ្ទាល់ជាមួយអ្នកជម្ងឺកូវីដ-១៩ ដែលទើបរកឃើញលទ្ធផលវិជ្ជមាន ថ្ងៃទី៥ ខែឧសភា ឆ្នាំ២០២១នេះ។	2021-05-06T18:26:00+07:00	dap-news.com	https://dap-news.com/national/2021/05/06/143625/
2911171b-2186-4b2f-98ba-4520bb467d43	BREAKING: រដ្ឋបាលរាជធានីភ្នំពេញ អំពាវនាវអ្នកទិញទំនិញអនឡាញទាំងអស់ត្រូវបង្កើនការប្រុងប្រយ័ត្ន ក្រោយរកឃើញអ្នកដឹកជញ្ជូនទំនិញមានឆ្លងជំងឺកូវីដ១៩ (Video inside)	រហូតមកដល់ពេលនេះ អាជ្ញាធរបានអះអាងថា ក្រសួងសុខាភិបាលបានរកឃើញថា មានអ្នកលក់ទំនិញតាមអនឡាញ និងអ្នកដឹកជញ្ជូនទំនិញតាមអនឡាញ ឆ្លងជំងឺកូវីដ១៩។ លោក កើត ឆែ អភិបាលរងរាជធានីភ្នំពេញ តាមរយៈសន្និសីទសារព័ត៌មាន នៅព្រឹកថ្ងៃទី០៦ ខែឧសភា ឆ្នាំ២០២១នេះ បានអំពាវនាវដល់ប្រជាពលរដ្ឋដែលតែងតែទិញទំនិញតាមអនឡាញ និងប្រើសេវាដឹកជញ្ជូនទាំងអស់ ត្រូវតែបង្កើននូវការប្រុងប្រយ័ត្នឲ្យបានខ្ពស់បំផុត ដើម្បីបង្ការការឆ្លងជំងឺកូវីដ១៩។ អភិបាលរងរាជធានីភ្នំពេញ រូបនេះបានអះអាងយ៉ាងដូច្នេះថា ។ លោក កើត ឆែ បានគូសបញ្ជាក់ទៀតថា ប្រជាពលរដ្ឋដែលនិយមប្រើប្រាស់សេវាកម្មនេះ ត្រូវបង្កើននូវការគិតគូរឲ្យខ្លាំងបន្ថែមទៀត ចំពោះទំនិញណាដែលមានហានិភ័យ ព្រោះក្នុងករណីអ្នកលក់មានផ្ទុកជំងឺកូវីដ ហានិភ័យនៃការឆ្លងមានកម្រិតខ្ពស់។ ប៉ុន្ដែក្នុងករណីទំនិញដែលអាចកម្ដៅបាន ឬលាងសម្អាតបានល្អ អាចមិនមានហានិភ័យនៃការឆ្លង។ យ៉ាងណាមិញ លោក កើត ឆែ នៅតែអំពាវនាវយ៉ាងទទូចឲ្យប្រជាពលរដ្ឋ ត្រូវតែបង្កើននូវការប្រុងប្រយ័ត្ន ពិសេសអនុវត្តវិធានការ «៣ការពារ និង៣កុំ» របស់រាជរដ្ឋាភិបាល។ ដោយឡែក ការទូរទាត់លុយពេលទិញទំនិញ សូមប្រើប្រាស់តាមប្រព័ន្ធអេឡិចត្រូនិច៕	2021-05-06T18:22:00+07:00	freshnewsasia.com	https://m.freshnewsasia.com/index.php/en/localnews/196708-2021-05-06-04-22-06.html
e9d93009-4959-4096-ba3d-f09edc42ebc1	TOP NEWS: អភិបាលរងរាជធានី កើត ឆែ៖ មន្ដ្រីមួយចំនួន បានឆ្លងជំងឺកូវីដពេលចុះចែកអំណោយជូនប្រជាពលរដ្ឋនៅតំបន់បិទខ្ទប់ ខណៈជាច្រើនទៀតកំពុងជាប់ចត្តាឡីស័ក (Video inside)	លោក កើត ឆែ អភិបាលរងរាជធានីភ្នំពេញ បានអះអាងថា កងកម្លាំងប្រដាប់អាវុធ និងមន្ដ្រីមូលដ្ឋានមួយចំនួន បានឆ្លងជំងឺកូវីដ១៩ ពេលចុះចែកអំណោយជូនប្រជាពលរដ្ឋដែលរស់នៅតំបន់ក្រហម ពេលរាជធានីភ្នំពេញត្រូវបាន LockDown នាពេលកន្លងទៅ។ ក្នុងសន្និសីទសារព័ត៌មាន នៅព្រឹកថ្ងៃទី០៦ ខែឧសភា ឆ្នាំ២០២១នេះ អភិបាលរងរាជធានីភ្នំពេញ រូបនេះបានគូសបញ្ជាក់ថា ក្រៅពីមន្ដ្រីដែលចុះចែកអំណោយនៅតំបន់ក្រហមបានឆ្លងហើយនោះ ក៏មានមន្ដ្រីមួយចំនួនទៀត ដែលយាម ឬប្រចាំការនៅតាមមណ្ឌលព្យាបាលជំងឺកូវីដ ក៏បានឆ្លងដូចគ្នាផងដែរ។ ទន្ទឹមនឹងអ្វីដែលជាការរកឃើញអ្នកឆ្លងជំងឺកូវីដ១៩នោះ លោក កើត ឆែ បានឲ្យដឹងទៀតថា មន្ដ្រីមួយចំនួនទៀត ក៏កំពុងជាប់ចត្តាឡីស័កផងដែរ ក្រោយចុះទៅបំពេញការងារនៅតំបន់គ្រោះថ្នាក់។ លោកបានបន្ដថា តំបន់ខ្លះពេលកំពុងចុះចែកចាយ ស្រាប់តែរថយន្ដសាមុយរបស់មន្ទីរពេទ្យ ចុះមកអ្នកដែលមានវិជ្ជមានជំងឺកូវីដ១៩ ក្នុងចំណោមអ្នកដែលកំពុងរង់ចាំទទួលអំណោយថែមទៀតផង។ លោក កើត ឆែ បានថ្លែងយ៉ាងដូច្នេះថា ។ ប៉ុន្ដែចំពោះចំនួនជាក់លាក់ប៉ុន្មាននាក់នោះ អភិបាលរងរាជធានីភ្នំពេញ កើត ឆែ មិនទាន់អាចបញ្ជាក់ឲ្យដឹងបាននៅឡើយទេ គ្រាន់តែបញ្ជាក់ជារួមតែប៉ុណ្ណោះ៕	2021-05-06T18:15:00+07:00	freshnewsasia.com	https://m.freshnewsasia.com/index.php/en/localnews/196706-2021-05-06-04-15-45.html
ff2cd6a4-49ed-40e0-8b91-eea8109ca2cb	កូរ៉េ ផ្តល់ជំនួយ ជាគ្រឿងបរិក្ខារពេទ្យ តម្លៃ ៣០ម៉ឺនដុល្លារដល់កម្ពុជា ក្នុងការប្រយុទ្ធប្រឆាំងជំងឺកូវីដ-១៩ (Video)	ក្នុងជំនួបជាមួយលោកស្រី សឿង រដ្ឋចាវី រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ កាលពីថ្ងៃទី០៥ ខែឧសភា ឆ្នាំ២០២១ លោក ផាក ហ៊ឹងខ្យង់ (Park Heung-Kyeong) ឯកអគ្គរដ្ឋទូត នៃសាធារណរដ្ឋកូរ៉េប្រចាំកម្ពុជា បានមានប្រសាសន៍ថា រដ្ឋាភិបាលកូរ៉េបានសម្រេចជួយ ដល់កម្ពុជា ដើម្បីគាំទ្រក្នុងការប្រយុទ្ធប្រឆាំងនឹង ជំងឺកូវីដ-១៩ ដោយផ្តល់នូវគ្រឿងប រិក្ខារពេទ្យមានទឹកប្រាក់ស្មើនឹង ៣០ ម៉ឺនដុល្លារ។ លោកស្រី សឿង រដ្ឋចាវី បានថ្លែងអំណរគុណចំពោះសណ្តានចិត្ត និងការគិតគូរយកចិត្តទុកដាក់របស់រដ្ឋាភិបាល និងប្រជាជនកូរ៉េ ផ្តល់នូវជំនួយដល់កម្ពុជាក្នុងគ្រាកំពុងត្រូវការជំនួយជាចាំបាច់។ លោកជំទាវបានបន្ដថា ក្នុងនាមជាមិត្ត និងដៃគូដ៏សំខាន់របស់កម្ពុជា សាធារណរដ្ឋកូរ៉េ កន្លងមកបានជួយកម្ពុជា ក្នុងកិច្ចប្រឹងប្រែងដើម្បីយកឈ្នះលើការរីករាលដាលនៃជំងឺកូវីដ-១៩។ លោកស្រីបានបន្ថែមថា “ដោយយល់យ៉ាងច្បាស់ថា យើងមិនអាចមានសុវត្តិភាពបានទេនៅពេលមនុស្សជុំវិញខ្លួនយើងគ្មានសុវត្តិភាព យើងនឹងបន្តធ្វើការជាមួយគ្នាយ៉ាងជិតដិតជាមួយកម្ពុជាជាសាមគ្គីភាពដើម្បីលុបបំបាត់នូវវីរុសកូរ៉ូណា”។ សូមបញ្ជាក់ផងដែរថា បន្ទាប់ពីការផ្ទុះឡើងនូវជំងឺកូវីដ-១៩ នៅដើមឆ្នាំមុននេះ រដ្ឋាភិបាលកូរ៉េបានបរិច្ចាគភ្លាមៗនូវថវិកាចំនួន ២០ម៉ឺនដុល្លារអាម៉េរិក និងឧបករណ៍ធ្វើតេសរកមេរោគកូវីដ១៩ ដែលមានតម្លៃស្មើនឹង ១០ម៉ឺនដុល្លារ ជូនដល់រាជរដ្ឋាភិបាលកម្ពុជា កាលពីខែឧសភាឆ្នាំ២០២០កន្លងទៅនេះ។ ទន្ទឹមនេះ សាធារណរដ្ឋកូរ៉េ ក៏ធ្លាប់បានផ្តល់ឱ្យកម្ពុជាក្នុងការឆ្លើយតបប្រឆាំងនឹងវីរុសកូរ៉ូណាតាមរយៈ កម្មវិធីជំនួយឆ្លើយតបនឹងកូវីដ-១៩ (ABC Program: Agenda for Building Resilience Against COVID 19) ប្រមាណ ១លានដុល្លាអាម៉រិក ក្នុងនោះរួមមាន ការផ្តល់ជូនតង់សម្រាប់ធ្វើតេស្ដរកវីរុសចំនួន ២០ និងបន្ទប់ចល័តសំរាប់ដាក់អ្នកជំងឺកូវីដ ចំនួន៦០។ ផ្តល់គ្រឿងឧបភោគបរិភោគ និងឱសថសង្គ្រោះបឋមចាំបាច់ដល់អ្នកងាយរងគ្រោះ នៅតំបន់គោលដៅចំនួន៦ រួមមាន៖ រាជធានីភ្នំពេញ ខេត្តកំពង់ស្ពឺ ខេត្តក្រចេះ ខេត្តឧត្តរមានជ័យ ខេត្តបាត់ដំបង និងខេត្តសៀមរាប។ កិច្ចសហប្រតិបត្តិការជាមួយនឹងអង្កការអន្តោប្រវេសន៍អន្តរជាតិលើការពង្រឹងការឆ្លើយតបនឹងជំងឺកូវីដ-១៩ ដើម្បីបញ្ជូនជនអន្តោប្រវេសន៍នៅកម្ពុជា នៅចំណុចច្រកចូល និងមណ្ឌលចត្តាឡីស័ក្ត ផ្តោតលើខេត្តចំនួន ៥ រួមមាន ខេត្តបាត់ដំបង ខេត្តបន្ទាយមានជ័យ ខេត្តឧត្តរមានជ័យ ខេត្តសៀមរាប និងខេត្តព្រៃវែង៕	2021-05-06T18:13:00+07:00	dap-news.com	https://dap-news.com/national/2021/05/06/143598/
a8861ff2-8241-4d66-8019-79e420ee1c0f	សម្ដេចតេជោ បញ្ចប់ការធ្វើចត្តាឡីស័ក១៤ថ្ងៃ និងគ្មានជំងឺកូវីដ-១៩ ក្រោយចូលរួមកិច្ចប្រជុំកំពូលអាស៊ាន (Video)	តាមរយៈបណ្ដាញទំនាក់ទំនងសង្គមហ្វេសប៊ុករបស់ នាថ្ងៃទី៦ ខែឧសភា ឆ្នាំ២០២១ សម្ដេចតេជោ ហ៊ុន សែន មានប្រសាសន៍ថា «ថ្ងៃនេះខ្ញុំបានបញ្ចប់ការធ្វើចត្តាឡីស័ករយៈពេល១៤ថ្ងៃ បន្ទាប់ពីគ្រូពេទ្យយកសំណាកទៅពិនិត្យ និងបញ្ជាក់ថា ខ្ញុំពុំមានកូវីដ១៩នោះទេ។ មុនទៅឥណ្ឌូនេស៊ី និងក្រោយត្រឡប់មកវិញ ខ្ញុំត្រូវធ្វើតេស្តរហូត៤ដង និងត្រូវ រស់នៅម្នាក់ឯងរយៈពេល១៤ថ្ងៃ ដែលនេះជាវិធានការសុខាភិបាល ដែលគ្រប់គ្នាត្រូវតែគោរព»។ សូមរំលឹកថា កាលពីថ្ងៃទី២៣ ខែឧសភា ឆ្នាំ២០២១ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានដឹកនាំគណៈប្រតិភូជាន់ខ្ពស់ ទៅចូលរួមកិច្ចប្រជុំកំពូលអាស៊ានពិសេស ជាមួយមេដឹកនាំអាស៊ាន ដែលប្រព្រឹត្តទៅ នៅទីក្រុងហ្សាកាតា ប្រទេសឥណ្ឌូនេស៊ី នាថ្ងៃទី ២៤ មេសា៕	2021-05-06T18:11:00+07:00	dap-news.com	https://dap-news.com/national/2021/05/06/143595/
0d1c3a13-2ebf-4c49-88a1-68750614137a	អាជ្ញាធរខេត្តកំពង់ចាម រកឃើញអ្នកឆ្លងជំងឺកូវីដ១៩ ថ្មី ចំនួន៣នាក់ទៀត នៅស្រុកចំការលើ និងស្រុកកោះសូទិន	No Content	2021-05-06T17:48:00+07:00	dap-news.com	https://dap-news.com/national/2021/05/06/143571/
1b516cc3-1c6d-47df-be74-d394b0fa2025	BREAKING: សហរដ្ឋអាមេរិក៖ មនុស្ស ៤.៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៤៣នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៦,១២៩នាក់ទៀតបានឆ្លងជំងឺ COVID-19 ខណៈអ្នកជំងឺ ៧៤៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី០៦ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,៣២១,២៤៤ករណី ក្នុងនោះមានអ្នកស្លាប់សរុបចំនួន ៥៩៣,១៤៨នាក់ និងជាសះស្បើយឡើងសរុប ២៦,០៣៥,៣១៤នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣១លាននាក់។ បើតាមអ្នកជំនាញអាមេរិក ពេលនេះអត្រាឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក កំពុងតែបន្តធ្លាក់ចុះ ហើយនៅអំឡុងរដូវក្តៅខាងមុននេះ ត្រូវបានគេរំពឹងទុកថា សហរដ្ឋអាមេរិកនឹងអាចមើលឃើញអត្រាធ្លាក់ចុះបន្ថែមទៀត ខណៈអត្រានៃអ្នកដែលបានចាក់វ៉ាក់សាំង ក៏នឹងកើនឡើងខ្ពស់ផងដែរ។ គួរបញ្ជាក់ថា គិតត្រឹមថ្ងៃទី០៥ ខែសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប ២៤៨លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤៧.៩លាននាក់ (៤៥.១%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១០៦.១៧លាននាក់ (៣២.៣% នៃចំនួនប្រជាជនសរុប) បានទទួលការចាក់គ្រប់ដូស៕	2021-05-06T17:35:00+07:00	freshnewsasia.com	https://m.freshnewsasia.com/index.php/en/internationalnews/196699-2021-05-06-03-35-50.html
a6a2a0ce-42ce-4047-98fd-596778bebfd5	រដ្ឋបាលខេត្តត្បូងឃ្មុំ សម្រេចបិទខ្ទប់ភូមិចំនួន២ នៅឃុំសេដា ស្រុកតំបែរ ក្រោយមានអ្នកឆ្លងជំងឺកូវីដ១៩	លោក ជាម ច័ន្ទសោភ័ណ អភិបាលខេត្តត្បូងឃ្មុំ បានចេញសេចក្ដីសម្រេចបិទខ្ទប់ជាបណ្ដោះអាសន្ន ក្នុងទីតាំងភូមិតាកែវ និងភូមិសេដាសែនជ័យ ឃុំសេដា ស្រុកតំបែរ ក្រោយរកឃើញមានប្រជាពលរដ្ឋឆ្លងជំងឺកូវីដ១៩។ នេះបើតាមសេចក្ដីសម្រេចរបស់រដ្ឋបាលខេត្តត្បូងឃ្មុំ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៦ ខែឧសភា ឆ្នាំ២០២១។ ក្នុងសេចក្ដីសម្រេចនេះបានកំណត់ថា ទីតាំងភូមិទាំង២ខាងលើនេះ ត្រូវបិទខ្ទប់បណ្ដោះអាសន្នរយៈពេល១៤ថ្ងៃ ចាប់ពីថ្ងៃទី០៥ ខែឧសភា ដល់ថ្ងៃទី១៨ ខែឧសភា ឆ្នាំ២០២១។	2021-05-06T17:18:00+07:00	freshnewsasia.com	https://m.freshnewsasia.com/index.php/en/localnews/196693-2021-05-06-03-18-40.html
5892f7c5-cf91-499b-8def-5930fc31557c	ក្រសួងសុខាភិបាល ប្រាប់ឲ្យក្រុមហ៊ុនចង់ចុះបញ្ជិកាឧបករណ៍តេស្តរហ័សរកជំងឺកូវីដ១៩ (Rapid Test) ត្រូវគោរពតាមបច្ចេកទេស និងច្បាប់គ្រប់គ្រងឱសថ	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល នៅថ្ងៃទី៦ ខែឧសភា ឆ្នាំ២០២១នេះ បានចេញលិខិតមួយច្បាប់ ប្រាប់ដល់ ក្រុមហ៊ុនដែលចង់ចុះបញ្ជិការប្រតិករ ឧបករណ៍តេស្តរហ័សរកជំងឺកូវីដ១៩ (Rapid Test) ត្រូវគោរពតាមបច្ចេកទេស និងច្បាប់គ្រប់គ្រងឱសថនៃកម្ពុជា។ ក្នុងលិខិតរបស់សួងសុខាភិបាល បានបញ្ជាក់យ៉ាងដូច្នេះថា ។ សូមជម្រាបថា ក្រសួងសុខាភិបាល នៅថ្ងៃទី៥ ខែឧសភា ឆ្នាំ២០២១ បានអនុញ្ញាតឲ្យឲ្យក្រុមហ៊ុនចំនួន២ នាំចូល និងចែកចាយលក់ឧបករណ៍ Rapid Test ដើម្បីស្វែងរកជំងឺកូវីដ១៩ នៅទូទាំងប្រទេស។ ប្រតិករទាំង២ដែលនាំចូលឧបករណ៍តេស្តរហ័ស ឈ្មោះ PANBIO coVID-19 Ag Rapid Test Device របស់ក្រុមហ៊ុន Abbott ដែលនាំចូលដោយគ្រឹះស្ថានអាហរ័ណ នីហរ័ណឱសថ ឌី ខេ អេស អេច (ខេមបូឌា) និងឈ្មោះ SARs-CoV2 Rapid Antigen Test របស់ក្រុមហ៊ុន Roche ដែលនាំចូលដោយគ្រឹះស្ថានអាហរ័ណ នីហរ័ណ ឱសថហ្សូអេលីហ្វ ហ្វាម៉ា អេល ធី ឌី ។ ប្រតិករទាំងពីរនេះ មានការអនុញ្ញាតឲ្យប្រើប្រាស់ពីគណៈកម្មការអន្តរ ក្រសួងដើម្បីប្រយុទ្ធនឹងជំងឺកូវីដ-១៩ បន្ទាប់ពីបានឆ្លងកាត់ការសាកល្បង និងវាយតំលៃរបស់មន្ទីរពិសោធន៍ នៃវិទ្យាស្ថានសុខភាពសាធារណៈ និងវិទ្យាស្ថានប៉ាស្ទ័រកម្ពុជា ហើយក្រសួងសុខាភិបាលបានកំពុងប្រើប្រាស់ក្នុងពេលបច្ចុប្បន្ន៕	2021-05-06T17:17:00+07:00	freshnewsasia.com	https://m.freshnewsasia.com/index.php/en/localnews/196691-2021-05-06-03-17-41.html
822bb56b-89ee-4063-8edb-d3070dff22ee	BREAKING: រដ្ឋបាលខេត្តកំពង់ចាម រកឃើញករណីវិជ្ជមានជំងឺកូវីដ១៩ ចំនួន៣នាក់ នៅស្រុកចំការលើ និងស្រុកកោះសូទិន	រដ្ឋបាលខេត្តកំពង់ចាម នៅថ្ងៃទី០៦ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញករណីវិជ្ជមានកូវីដ១៩ លើប្រជាពលរដ្ឋ៣នាក់ ដែលរស់នៅស្រុកចំការលើ និងស្រុកកោះសូទិន។ ឈ្មោះ កុល ប្រុស ភេទប្រុស អាយុ ៥០ឆ្នាំ រស់នៅភូមិ១០មករា ឃុំបុសខ្នុរ ស្រុកចំការលើ។ ឈ្មោះ ហង្ស សារ៉ន ភេទស្រី អាយុ ៥៦ឆ្នាំ រស់នៅភូមិ១០មករា ឃុំបុសខ្នុរ ស្រុកចំការលើ។ ឈ្មោះ លឹម គឿន ភេទស្រី អាយុ ៦៧ឆ្នាំ រស់នៅភូមិកំពង់រាប ឃុំកំពង់រាប ស្រុកកោះសូទិន។ រដ្ឋបាលខេត្តកំពង់ចាម បានចាត់ឱ្យមន្ទីរសុខាភិបាលនៃរដ្ឋបាលខេត្ត បានបញ្ជូនអ្នកជំងឺមកសម្រាកព្យាបាលនៅមន្ទីរពេទ្យខេត្តកំពង់ចាម និងបន្តស្រាវជ្រាវរកអ្នកដែលប៉ះពាល់ដោយផ្ទាល់ និងដោយប្រយោលនឹងករណីនេះបន្ថែមទៀត។ ជាមួយគ្នានេះ រដ្ឋបាលខេត្តកំពង់ចាម កំពុងបន្តស្វែងរកទីតាំង និងអ្នកប៉ះពាល់ជាមួយអ្នកជំងឺបន្ថែមទៀត និងសូមអំពាវនាវដល់អ្នកពាក់ព័ន្ធ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋាន ជាបន្ទាន់តាមរយៈលេខទូរស័ព្ទ៖ ០៧០ ៨២៨ ៧៨៨ និង ០១២ ៧៣៦ ៧៥៥៕	2021-05-06T16:58:00+07:00	freshnewsasia.com	https://m.freshnewsasia.com/index.php/en/localnews/196689-2021-05-06-02-58-40.html
efbe6109-a028-42b9-aea7-603be1f4cd49	ក្រសួងផែនការណែនាំដល់ថ្នាក់ដឹកនាំ បុគ្គលិក មន្ត្រីរាជការ ចូលរួមបង្ការ និងទប់ស្កាត់ការរីករាលដាលជំងឺកូវីដ-១៩	ភ្នំពេញ ៖ ក្រសួងផែនការបានចេញសេចក្ដីណែនាំស្ដីពីវិធានការអនុវត្តបន្ត សម្រាប់ថ្នាក់ដឹកនាំ បុគ្គលិក មន្ត្រីរាជការនៃក្រសួងផនការ ដើម្បីចូលរួមបង្ការ និងទប់ស្កាត់ការរីករាលដាលជំងឺកូវីដ-១៩ ទង់ទ្រាយធំនៅព្រះរាជាណាចក្រកម្ពុជា។ នៅក្នុងសេចក្តីណែនាំបានឲ្យដឹងថា ឆ្លើយតបនឹងស្ថានភាពនៃការរីករាលដាលជំងឺកូវីដ-១៩ នៅរាជធានីភ្នំពេញ ហាក់មានសភាពមិនទាន់ធូរ ស្រាលនៅឡើយ ស្របតាមសេចក្ដីណែនាំរបស់រាជរដ្ឋាភិបាលកម្ពុជា ស្តីពីការពង្រឹងការអនុវត្តវិធានការចាំបាច់មួយ ចំនួន ដើម្បីទប់ស្កាត់ការឆ្លងរាលដាលជំងឺកូវីដ-១៩ បន្ទាប់ពីរាជរដ្ឋាភិបាលបានសម្រេចបញ្ចប់ការបិទខ្ទប់ភូមិសាស្ត រាជធានីភ្នំពេញ និងក្រុងតាខ្មៅនៃខេត្តកណ្តាល ក្រសួងផែនការសូមធ្វើការណែនាំបន្ថែមដល់ថ្នាក់ដឹកនាំ មន្ត្រីរាជការ និងគ្រប់អង្គភាពចំណុះក្រសួងផែនការទាំងអស់ ដូចខាងក្រោម៖ ១.ត្រូវបានអនុញ្ញាតឱ្យមន្ដ្រីរាជការក្នុងក្របខណ្ឌក្រសួងផែនការទាំងអស់ បន្តឈប់សម្រាកធ្វើការតាម Online នៅផ្ទះ ចាប់ពីថ្ងៃនេះ រហូតដល់មានការណែនាំជាថ្មី លើកលែងតែមន្ត្រីដែលបានចាក់វ៉ាក់សាំងកូវីដ-១៩រួច (តំបន់លឿង) នៃនាយកដ្ឋានអត្តសញ្ញាណកម្មគ្រួសារក្រីក្រ នៃអគ្គនាយកដ្ឋានផែនការ និងថ្នាក់ដឹកនាំនៃ អង្គភាពផ្សេងៗ រួមនឹងមន្ត្រីនៃអង្គភាពចំណុះនោះចំនួនយ៉ាងច្រើនបំផុត ២% ដែលមានការចាំបាច់ អាច មានវត្តមាននៅទីស្តីការក្រសួង ដោយត្រូវអនុវត្តនូវវិធានការសុខាភិបាលឱ្យបានម៉ឺងម៉ាត់ ពិនិត្យវ៉ាស់កម្ដៅ លាងសំអាតដៃនឹងអាល់កុល និង ស្កេនQR Code “ទប់ស្កាត់កូវីដ-១៩(Stop Covid-19) ។ ២.ត្រូវបន្តផ្អាកជាបណ្តោះអាសន្ន ចំនួន ១សប្តាហ៍ នូវ បេសកកម្ម, កិច្ចប្រជុំសិក្ខាសាលាវគ្គបណ្តុះបណ្តាល ឬ ការជួបជុំទាំងឡាយ រហូតដល់មានបទបញ្ជាជាថ្មីរបស់ប្រមុខរាជរដ្ឋាភិបាលកម្ពុជា លើកលែងតែថ្នាក់ ដឹកនាំដែលមានភារកិច្ចចុះអនុវត្តកម្មវិធីអត្តសញ្ញាណកម្មគ្រួសារក្រីក្រតែប៉ុណ្ណោះ។ អង្គភាពនិមួយៗ អាច រៀបចំជំនួសមកវិញតាមប្រព័ន្ធ Onlire (នៅផ្ទះ)។ ៣.ចំពោះបុគ្គលិក មន្ត្រីរាជការក្នុងក្របខណ្ឌក្រសួងផែនការ ដែលមានលំនៅដ្ឋាននៅក្នុង តំបន់ក្រហម និង តំបន់លឿងទុំ ដែលស្ថិតក្រោមការកំណត់ស្របតាមវិធានការថ្មីរបស់អាជ្ញាធររាជធានី-ខេត្ត ត្រូវបន្តបំពេញ ការងារនៅផ្ទះតាមប្រព័ន្ធ Online និងត្រូវតែគោរពអនុវត្តអោយបានម៉ឺងម៉ាត់ជាទីបំផុតតាមវិធានការរឹតត្បិត ទាំងឡាយបស់អាជ្ញាធររាជធានី-ខេត្ត ដែលបានដាក់ចេញ។ ៤.ត្រូវអនុវត្តឱ្យបានម៉ឺងម៉ាត់នូវវិធានការ * ៣ ការពារ និង៣កុំ “ តាមអនុសាសន៍ដ៏ខ្ពង់ខ្ពស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា។ ទទួលបានសេចក្ដីណែនាំបន្ថែមនេះ សូម ថ្នាក់ដឹកនាំ បុគ្គលិក មន្រ្តីរាជការ គ្រប់បណ្តាអង្គភាពចំណុះ ក្រសួងផែនការទាំងអស់ ត្រូវតែអនុវត្តអោយបានម៉ឺងម៉ាត់បំផុត ប្រកបដោយស្មារតីទទួលខុសត្រូវខ្ពស់៕ រក្សាសិទ្ធិដោយ : ចេស្តារ	2021-05-06T16:47:19+07:00	cen.com.kh	https://cen.com.kh/archives/330895.html
27b668c4-f662-4f82-aaf8-91e15b71269f	សមាគមធនាគារ និងសមាគមមីក្រូហិរញ្ញវត្ថុកម្ពុជា ចូលរួមជាមួយរាជរដ្ឋាភិបាល ក្នុងការប្រយុទ្ធប្រឆាំងទៅនឹងការឆ្លងរាលដាលនៃជំងឺកូវីដ១៩	សមាគមធនាគារនៅកម្ពុជា និងសមាគមមីក្រូហិរញ្ញវត្ថុកម្ពុជា បានប្រគល់ស្បៀងអាហារ និងសម្ភារៈការពារជំងឺកូវីដ-១៩ ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភដល់ពលរដ្ឋក្រីក្រ និងទប់ស្កាត់ការឆ្លងរីករាលដាលនៃជំងឺកូវីដ-១៩ ជាពិសេសក្នុងអំឡុងពេលបិទខ្ទប់ នៅក្នុងភូមិសាស្រ្តរាជធានីភ្នំពេញ និងទីក្រុងតាខ្មៅនៃខេត្តកណ្តាល។ សមាគមធនាគារនៅកម្ពុជា បានបរិច្ចាកថវិកាចំនួន ១០,០០០,០០០ រៀល រួមជាមួយអង្ករ ២៣ តោន, ត្រីខកំប៉ុង ១.១២៩កេស, ម៉ាស់ចំនួន ៥,៧០០កេស, ទឹកអាល់កុលលាងសម្អាតដៃ ២,៧០០ ដប និងអាល់កុល ចំនួន ១.២០០ លីត្រ។ ពិធីប្រគល់និងទទួលនេះបានធ្វើឡើងនៅរសៀលថ្ងៃទី០៥ ខែឧសភា ឆ្នាំ២០២១នេះ នៅសាលារាជធានីភ្នំពេញ ក្រោមវត្តមានលោក ឃួង ស្រេង អភិបាលនៃគណៈអភិបាលរាជធានីភ្នំពេញ។ លោក ឃួង ស្រេង បានថ្លែងថា ក្នុងនាមក្រុមប្រឹក្សារាជធានី គណៈអភិបាលរាជធានី មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់នៅរាជធានីភ្នំពេញ រដ្ឋបាលរាជធានីភ្នំពេញ សូមថ្លែងអំណរគុណយ៉ាងជ្រាលជ្រៅចំពោះ សមាគមធនាគារនៅកម្ពុជា ដែលបានឧបត្ថម្ភ ថវិកា ស្បៀងអាហារនិងសម្ភារៈការពារជំងឺជំងឺកូវីដ-១៩ ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភ និងសម្រាលដល់ជីវភាពរបស់ប្រជាពលរដ្ឋ ដែលរងផលប៉ះពាល់ដោយវីរុសកូវីដ-១៩ និងចាត់វិធានការទប់ស្កាត់ការរីករាលដាល នៃមេរោគកូវីដ-១៩នេះ។ លោកបន្តថា តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ជាមួយ រដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្នុងការចាត់វិធានការទប់ស្កាត់ ការរីករាលដាលនៃវីរូសកូវីដ-១៩ នៅរាជធានីភ្នំពេញ ក៏ដូចជានៅទូទាំងប្រទេសកម្ពុជា បានទាន់ពេលវេលា។ លោកបញ្ជាក់ថា ។ «ដូចដែលយើងទាំងអស់គ្នាបានឃើញហើយថា ប្រទេសកម្ពុជាបាននឹងកំពុងប្រយុទ្ធប្រឆាំងនឹងការរីករាលដាលនៃជំងឺកូវីដ-១៩ ដែលបានឆ្លងក្នុងសហគមន៍ចាប់តាំងពីថ្ងៃទី ២០ ខែកុម្ភៈដែលហៅថាព្រឹត្តិការណ៍សហគមន៍២០កុម្ភៈ ។ ការឆ្លងរាលដាលនិងផលប៉ះពាល់នៃវីរុសកូវីដ-១៩ នៅមិនទាន់ថមថយនៅឡើយទេ ខណៈពេលដែលករណីវិជ្ជមានកូវីដ-១៩ និងចំនួនអ្នកស្លាប់ ត្រូវបានគេរាយការណ៍កើនឡើងពីមួយថ្ងៃទៅមួយថ្ងៃ ដែលបង្កការព្រួយបារម្ភកាន់តែខ្លាំង ទៅលើសុខភាពសាធារណៈ។ ដូច្នេះការចូលរួមចំណែកនេះ នឹងជួយដល់រដ្ឋបាលរាជធានីភ្នំពេញ ក្នុងការជួយ និងសម្រាលបន្ទុករបស់ប្រជាជនកម្ពុជា ដែលកំពុងត្រូវការការគាំទ្រក្នុងកំឡុងពេលបិទខ្ទប់ នៅភូមិសាស្រ្តរាជធានីភ្នំពេញ និងទីក្រុងតាខ្មៅនៃខេត្តកណ្តាល។»៕	2021-05-06T16:16:00+07:00	freshnewsasia.com	https://m.freshnewsasia.com/index.php/en/localnews/196685-2021-05-06-02-16-00.html
180198c8-4570-4c48-a860-ee914d011361	កុំប្រហែសឲ្យសោះ ! ឈាបនដ្ឋានបូជាសពអ្នកជំងឺកូវីដ នៅខេត្តតាកែវ ចាប់ផ្ដើមសាងសង់ហើយ	នៅព្រឹកថ្ងៃទី៦ ខែឧសភា ឆ្នាំ២០២១ លោក ខាន់ សុខា អភិបាលរងខេត្ត លោក លោកស្រី អាជ្ញាធរពាក់ព័ន្ធ និងលោឈួន ផាន់នី អភិបាលស្រុកទ្រាំង លោកអ៊ុ ចំរើន អភិបាលរងស្រុក បានអញ្ជើញរៀបចំពិធីបញ្ចុះបឋមសីលាក្រុងពលី សាងសង់ឈាបនដ្ឋានសម្រាប់បូជាសពអ្នកស្លាប់ ដោយសារជំងឺកូវីដ-១៩ នៅស្រុកទ្រាំង ខេត្តតាកែវ។ សូមបញ្ជាក់ថា កាលពីថ្ងៃទី២២ ខែមេសា ឆ្នាំ២០២១ រាជរដ្ឋាភិបាល បានយល់ព្រមផ្តល់ដី១កន្លែង ទំហំ២ហិកតារ និង៣០៣ម៉ែត្រការ៉េ ក្នុងភូមិតាស្រែន ឃុំខ្វាវ ស្រុកទ្រាំង ខេត្តតាកែវ ដើម្បីសាងសង់ឈាបនដ្ឋានបូជាសពអ្នកកើតជំងឺកូវីដ១៩៕	2021-05-06T15:53:11+07:00	kbnnews.com	https://kbn.news/archives/220650
b9e5b24b-87de-4f86-afb6-d19a751b8343	មន្ទីរពេទ្យឯកជនចំនួន៣ ទទួលបានការអនុញ្ញាតឱ្យព្យាបាលជំងឺកូវីដ១៩ ដោយគិតថ្លៃព្យាបាល	មន្ទីរពេទ្យឯកជនចំនួន៣ ទទួលបានសិទ្ធិព្យាបាលអ្នកជំងឺកូវីដ១៩ ពីក្រសួងសុខាភិបាល។ មន្ទីរពេទ្យទាំងនោះមានដូចជា មន្ទីរពេទ្យសង់ត្រាល់មានទីតាំងនៅសង្កាត់ផ្សារថ្មីទី៣ ខណ្ឌដូនពេញ មន្ទីរពេទ្យរ៉ូយ៉ាល់ភ្នំពេញមានទីតាំងនៅតាមបណ្ដោយផ្លូវសហព័ន្ធរុស្ស៊ី សង្កាត់ទឹកថ្លា ខណ្ឌសែនសុខ និងមន្ទីរពហុព្យាបាលវិសាលសុខ ស្ថិតនៅផ្លូវមុនីរ៉េតសង្កាត់ទួលស្វាយព្រៃ២ ខណ្ឌចំការមន។ ក្រសួងសុខាភិបាលបញ្ជាក់ក្នុងសេចក្ដីប្រកាសព័ត៌មានកាលពីថ្ងៃទី៤ ឧសភាថា៖ «មន្ទីរពេទ្យទាំងបីទីតាំងនោះមានសិទ្ធិពិនិត្យ ថែទាំ និងព្យាបាលជំងឺកូវីដ១៩ ព្រមទាំងមានសិទ្ធិធ្វើតេស្តរហ័សរកមេរោគកូវីដ១៩» ផងដែរ។ នេះជាលើកដំបូងហើយដែលរដ្ឋាភិបាលសម្រេចឱ្យសេវាសុខាភិបាលឯកជន ព្យាបាល និងថែទាំជំងឺកូវីដ១៩ ដោយគិតថ្លៃព្យាបាល។ ប្រជាពលរដ្ឋមួយចំនួន បានស្នើឱ្យក្រសួងកំណត់តម្លៃសមរម្យសម្រាប់ការព្យាបាលអ្នកជំងឺកូវីដ១៩ នៅតាមមន្ទីរពេទ្យឯកជនទាំងនេះ។ ពលរដ្ឋម្នាក់ឈ្មោះ ភាង គូ (Peang Ku) បានបញ្ចេញមតិក្នុងទំព័រហ្វេសប៊ុករបស់ក្រសួងសុខាភិបាលថា មន្ទីរពេទ្យឯកជនទាំង៣ដែលទទួលបានសិទ្ធិព្យាបាលជំងឺកូវីដ-១៩ នេះ សុទ្ធសឹងជាមន្ទីរពេទ្យ ដែលមានតម្លៃសេវាថ្លៃស្រាប់ បើធៀបនឹងកម្រិតជីវភាពប្រជាពលរដ្ឋខ្មែរជាទូទៅ។ បើគិតតម្លៃបន្ទប់សម្រាកព្យាបាលជំងឺទូទៅ មន្ទីរពេទ្យរ៉ូយ៉ាល់ភ្នំពេញមានតម្លៃបន្ទប់ចាប់ពីរាប់រយដុល្លារឡើងទៅ។ មន្ទីរពេទ្យសង់ត្រាល់មានតម្លៃបន្ទប់ចាប់ពី ៦៥ដុល្លារឡើងទៅ ខណៈពេទ្យវិសាលសុខ មានតម្លៃបន្ទប់ក្រោមពេទ្យសង់ត្រាល់បន្តិចប៉ុណ្ណោះ។ ការអនុញ្ញាតឱ្យមន្ទីរពេទ្យឯកជនព្យាបាលជំងឺកូវីដ១៩ នេះ ធ្វើឡើងរយៈពេល៣សប្ដាហ៍ បន្ទាប់ពីក្រសួងសុខាភិបាល ចេញសេចក្ដីសម្រេចមួយដោយរៀបចំឱ្យមានការព្យាបាលជំងឺកូវីដ១៩នៅតាមផ្ទះ។ ក្រសួងបញ្ជាក់ថា យុទ្ធសាស្ត្រទាំងពីរនេះ ធ្វើឡើងដើម្បីសម្រាល បន្ទុកព្យាបាលនៅតាមមន្ទីរពេទ្យរដ្ឋ ដែលពេញដោយអ្នកជំងឺ។ រដ្ឋាភិបាលយកទីតាំងផ្សេងៗ ដើម្បីធ្វើជាកន្លែងព្យាបាល រួមមាន ទីតាំងមណ្ឌលពាណិជ្ជកម្ម សណ្ឋាគារ ស្តាតអូឡាំពិក និងអាគាររោងចក្រជាដើម។ គិតត្រឹមព្រឹកថ្ងៃទី៦ ឧសភានេះ អ្នកឆ្លងជំងឺកូវីដ១៩ នៅកម្ពុជាបានកើនឡើងដល់ជាង ១ម៉ឺន ៧ពាន់នាក់ហើយ (១៧.៦២១) បន្ទាប់ពីក្រសួងរកឃើញករណីថ្មី ៦៥០នាក់បន្ថែមទៀត។ ក្នុងចំណោមតួលេខឆ្លងសរុបនេះ អ្នកជាសះស្បើយមានជិត ៧ពាន់នាក់ អ្នកកំពុងសម្រាកព្យាបាលមានចំនួនជាង ១ម៉ឺន ១ពាន់នាក់ និងអ្នកស្លាប់មាន ១១៤នាក់៕	2021-05-06T15:49:00+07:00	rfa.org	https://www.rfa.org/khmer/news/health/moh-allows-3-elite-hospitals-to-treat-covid-19-patients-05062021044928.html
f67623a5-3fba-4132-8448-2028e7feaca5	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន១៨នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន១៨នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន នៅព្រឹកថ្ងៃទី០៦ ខែឧសភា ឆ្នាំ២០២១។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-05-06T15:41:00+07:00	freshnewsasia.com	https://m.freshnewsasia.com/index.php/en/localnews/196683-2021-05-06-01-41-56.html
6ae51334-c175-47cb-ae89-33b575c52f77	ធ្ងន់កហើយ! រកឃើញអ្នកជំងឺកូវីដ១៩ម្នាក់ ធ្លាប់នាំម្ដាយទៅទទួលសេវាព្យាបាល និងអ្នកជំងឺម្នាក់ទៀតជាបុគ្គលិក នៅមន្ទីរសំរាកព្យាបាល ពិន ចំប៉ា	យោងតាមអនុគណៈកម្មការស្រាវជ្រាវជំងឺកូវីដ១៩ បានប្រកាសថា សូមពាក់ម៉ាស់ រក្សារគម្លាត ឧស្សាហ៍លាងដៃ ពេលចេញក្រៅ និង សូមអំពាវនាវដល់ប្រជាពលរដ្ឋ ដែលបានទៅទទួលសេវានៅ មន្ទីរសំរាកព្យាបាល ពិន ចំប៉ា ដែលមានទីតាំងស្ថិតនៅផ្ទះលេខ ២៧២ សង្កាត់ទឹកថ្លា ខណ្ឌសែនសុខ ចាប់ពីថ្ងៃទី២៥ ខែមេសា ដល់ថ្ងៃទី២ ខែឧសភា ឆ្នាំ២០២១ ដោយសារ អ្នកជំងឺកូវីដ១៩ បាននាំម្ដាយរបស់ខ្លួនទៅទទួលសេវាព្យាបាលនៅទីនោះ និងអ្នកជំងឺម្នាក់ទៀត គឺជាបុគ្គលិកធ្វើការនៅទីតាំងខាងលើនេះដែរ សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងមានហានិភ័យនេះ។	2021-05-06T15:29:58+07:00	kbnnews.com	https://kbn.news/archives/220638
247246da-f3ee-4cee-bd96-6324f508091c	សម្តេច ទៀ បាញ់ ចុះត្រួតពិនិត្យការចាក់វ៉ាក់សាំងការពារជំងឺកូវីដ ជូនកីឡាករត្រៀមចេញប្រកួតស៊ីហ្គេម, វិស្វករ និងកម្មករកសាងក្រសួងការពារជាតិ ១,៥០០នាក់	សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ នៅព្រឹកថ្ងៃទី០៦ ខែឧសភា ឆ្នាំ២០២១នេះ បានអញ្ជើញចុះត្រួតពិនិត្យដំណើរការចាក់វ៉ាក់សាំងការពារជំងឺកូវីដ១៩ ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក កម្មករកសាងក្រសួងការពារជាតិ និងកម្មករកសាងពហុកីឡដ្ឋានមរតកតេជោ ប្រមាណ១,៥០០នាក់។ ពិធីចាក់វ៉ាក់សាំងការពារជំងឺកូវីដ១៩ ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក និងកម្មករនា មានការចូលរួមពីសំណាក់ថ្នាក់ដឹកនាំក្រសួងការពារជាតិ ថ្នាក់ដឹកនាំកីឡាជាតិ និងអ្នកពាក់ព័ន្ធមួយចំនួនផងដែរ។ សម្រាប់វ៉ាក់សាំងការពារជំងឺកូវីដ១៩ ដែលនឹងត្រូវចាក់ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក និងកម្មករកសាងក្រសួងការជាតិ ព្រមទាំងកម្មករសាងសង់ពហុកីឡដ្ឋានមរតកតេជោ ប្រមាណ ១,៥០០នាក់នេះ គឺជាប្រភេទវ៉ាក់សាំងស៊ីណូហ្វាម។ គិតត្រឹមថ្ងៃទី០៥ ខែឧសភា ឆ្នាំ២០២១ ម្សិលមិញ ការចាក់វ៉ាក់សាំងការពារជំងឺកូវីដ១៩ លើកទី១ ជូនកងទ័ព, គ្រួសារកងទ័ព និងប្រជាពលរដ្ឋ បានចំនួនសរុប ៤៩២,៣៦០នាក់ ក្នុងនោះចាក់នៅតំបន់ក្រហមបានចំនួន ១៩៦,០៦៦នាក់ ខណៈចាក់លើកទី២ បានចំនួន ២៧២,២៧៤នាក់។ ដោយឡែកបើគិតត្រឹមយប់ថ្ងៃទី០៥ ខែឧសភា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១,៥៦៥,២៩២នាក់។ រាជរដ្ឋាភិបាលកម្ពុជា បានចាប់ផ្តើមយុទ្ធនាការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម នៃខណ្ឌមានជ័យ ខណ្ឌដង្កោ ខណ្ឌកំពូល និងខណ្ឌពោធិ៍សែនជ័យ ខណៈខណ្ឌឫស្សីកែវ ដែលមានតំបន់ក្រហមក្នុងសង្កាត់ទួលសង្កែទី១ នោះ នឹងរៀបចំការវ៉ាក់សាំងនៅថ្ងៃទី៧ ខែឧសភាស្អែកនេះ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី៥ ខែឧសភា ម្សិលមិញ បានចេញមកបញ្ជាក់ថា ប្រតិបត្តិការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ដែលជាតំបន់ប្រឈមការរីករាលដាលជំងឺកូវីដ១៩នោះ គឺចាក់រហូតអស់ប្រជាពលរដ្ឋ។ សម្តេចតេជោនាយករដ្ឋមន្ត្រី បានសង្កត់ធ្ងន់ថា បើចាក់មិនអស់ គឺមិនដកថយជាដាច់ខាត៕	2021-05-06T14:44:00+07:00	freshnewsasia.com	https://m.freshnewsasia.com/index.php/en/localnews/196681-2021-05-06-00-44-14.html
86920988-bdf7-4b82-ae3c-22f2be987da3	ពិតទេ! បែកធ្លាយតម្លៃព្យាបាលជំងឺកូវីដ១៩ នៅមន្ទីរពេទ្យរ៉ូយ៉ាល់ ចាប់ពី ១៩,០០០ដុល្លារ រហូតដល់ លើ ៧ម៉ឺនដុល្លារ សម្រាប់អ្នកជំងឺម្នាក់?	បន្ទាប់ពីក្រសួងសុខាភិបាល បានចេញសេចក្ដីប្រកាស អនុញ្ញាតឲ្យមន្ទីរពេទ្យឯកជនចំនួន៣ ស្ថិតក្នុងទីក្រុងភ្នំពេញ អាចបើកទទួលព្យាបាលអ្នកជំងឺកូវីដ-១៩ ដោយមានទាំងមន្ទីរពេទ្យរ៉ូយ៉ាល់ ភ្នំពេញ ផងនោះ ស្រាប់តែថ្មីៗនេះ គេឃើញមានការផ្សព្វផ្សាយ និងចែករំលែកតាមរយៈកម្មវិធីសារអេឡីចត្រូនិក Telegram ឲ្យដឹងអំពីតម្លៃព្យាបាល ជំងឺកូវីដ១៩ សម្រាប់មន្ទីរពេទ្យ រ៉ូយ៉ាល់ ភ្នំពេញ ដែលមានតម្លៃខ្ពស់កប់ពពក ចាប់ពី ១៩,០០០ដុល្លារ រហូតដល់ ៧០,០០០ដុល្លារឡើងទៅ ។ នៅក្នុងសារ ដែលគេចែកចាយបន្តគ្នាតាមរយៈកម្មវិធី Telegram បានបញ្ជាក់យ៉ាងដូច្នេះថា តម្លៃព្យាបាលជំងឺកូវីដ១៩ របស់មន្ទីរពេទ្យ រ៉ូយ៉ាល់ ចាប់ពី ៧០,០០០ដុល្លារឡើងទៅ ចំពោះអ្នកជំងឺដែលមានស្ថានភាពធ្ងន់ ត្រូវការដាក់អុកស៊ីសែន រយៈពេល ១៤ថ្ងៃ ហើយចំពោះស្ថានភាពស្រាល ចាប់ពី ១៩,០០០ ដុល្លារឡើងទៅ ។ យ៉ាងណាមិញ ចំពោះដំណឹងមិនផ្លូវខាងលើនេះ មិនទាន់ឃើញមានការបកស្រាយពីសំណាក់ភាគីមន្ទីរពេទ្យរ៉ូយ៉ាល់ នៅឡើយ ថាជាការពិត ឬអត់ ហើយក្រុមការងារយើង ក៏មិនទាន់អាចសុំការបំភ្លឺពីខាងមន្ទីរពេទ្យមួយនេះបានដែរ ។ សារព័ត៌មាន KBN យើងខ្ញុំស្វាគមន៍ជានិច្ច សម្រាប់ការបកស្រាយបំភ្លឺ ៕	2021-05-06T13:40:31+07:00	kbnnews.com	https://kbn.news/archives/220587
9a460c8e-3833-4210-b59d-dd001b221497	លោកជំទាវ ដួង វណ្ណា ស្នើឲ្យគ្រប់ផ្នែកទាំងអស់ ខិតខំចុះផ្សព្វផ្សាយ ដល់បងប្អូនប្រជាពលរដ្ឋ ឲ្យយល់ដឹងអំពី វិធានការការពារ និងបង្ការជំងឺឆ្លងជំងឺកូវីដ-១៩	ខេត្តស្វាយរៀង ៖ លោកជំទាវ ដួង វណ្ណា ប្រធាន តំណាងរាស្ត្រមណ្ឌលស្វាយរៀង និងសហការី កាលពី ថ្ងៃទី ៤ ខែ ឧសភា ឆ្នាំ ២០២១ រី បាននាំយក ម៉ាស់ ចំនួន ១៦០.០០០ បន្ទះ ទឹកត្រី ៩០ យួរ អាកុល ៥៤០ លីត្រ ទឹកក្រូច ៩ កេស ថវិកា ២ លានរៀល ជាអំណោយរបស់លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្ររីក្រសួង ទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច រួមនឹងលោកជំទាវ ដួង វណ្ណា នូវ អង្ករ ចំនួន ១០ តោន ដែលជាអំណោយ របស់ឯកឧត្តម នាយឧត្តមសេនីយ៍ ចៅ ភិរុណ និងលោកជំទាវ ហៅ ច័ន្ទសិរីទេពី ផ្តល់ជូនឃុំចំនួន ៩ ក្នុងស្រុកស្វាយជ្រំ ដើម្បីត្រៀមបម្រុង សម្រាប់ឆ្លើយតបនៅពេលមាន គ្រោះមហន្តរាយកើតឡើងក្នុងដំណាក់កាល ការរីករាលដាលនៃជំងឺកូវីដ-១៩ ។ ជាការឆ្លើយតបយ៉ាងយកចិត្តទុកដាក់ ចំពោះអនុសាសន៍ណែនាំ ដ៏ខ្ពង់ខ្ពស់របស់ប្រមុខរាជរដ្ឋាភិបាល គឺសម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានអំពាវនាវ ផ្ដាំផ្ញើចំពោះអាជ្ញាធរគ្រប់លំដាប់ថ្នាក់ រួមនឹងសប្បុរសជនគ្រប់មជ្ឈដ្ឋានឲ្យមានការរួបរួម សាមគ្គីគ្នាជាកម្លាំង ដើម្បីរួមចំណែករំលែក ការលំបាករបស់ប្រជាពលរដ្ឋ ស្របពេលដែលប្រទេសកម្ពុជាកំពុង ទទួលរងនូវវិបត្តិសាកល នៃការឆ្លងរាតត្បាត ជំងឺកូវីត-១៩ ដែលជាបន្ទុកធ្ងន់ធ្ងរលើរាជរដ្ឋាភិបាល ។ ក្នុងឱកាសនោះលោកជំទាវ ដួង វណ្ណា បានមានប្រសាសន៍ថា ក្រោយពេលមានការផ្ទុះឡើងនៃជំងឺកូវីដ-១៩ នៅប្រទេសកម្ពុជាពិសេសព្រឹត្តិការណ៍ថ្ងៃ ២០ កុម្ភៈ អាជ្ញាធរមូលដ្ឋាន បានខិតខំប្រឹងប្រែង ធ្វើកិច្ចការងារជាច្រើន ដូចជាការចុះអប់រំផ្សព្វផ្សាយអំពីជំងីកូវីដ-១៩ ចុះណែនាំអំពីវិធីបង្ការ ការធ្វើអនាម័យ រស់នៅតាមមូលដ្ឋាន ចុះបាញ់ថ្នាំសម្លាប់មេរោគនៅតាមតំបន់ និងមូលដ្ឋានប្រឈមនឹងការឆ្លងមេរោគជាច្រើនកន្លែង ។ លោកជំទាវក៏បានថ្លែងអំណរគុណ និងកោតសរសើរ ព្រមទាំងបានចាត់ទុកសកម្មភាព ទាំងអស់ខាងលើមិនអាច ខ្វះបានឡើយ ពីការចូលរួមជំរុញ លើកទឹកចិត្ត តាមរយៈអំណោយជាសម្ភារៈ ថវិការបស់សប្បុរសជន និងសកម្មភាពរបស់កាកបាទក្រហម អាជ្ញាធរ កងកម្លាំង ប្រដាប់អាវុធ និងស្ថាប័នគ្រប់ថ្នាក់ គ្រប់ផ្នែក ព្រមទាំង កម្លាំងយុវជន និងអ្នកពាក់ព័ន្ធផ្សេងទៀត ដែលបាន ខិតខំយកចិត្តទុកដាក់ អស់កម្លាំងកាយចិត្ត ក្នុងការចុះផ្សព្វផ្សាយដល់បងប្អូនប្រជាពលរដ្ឋឲ្យយល់ដឹងអំពី វិធានការការពារនិងបង្ការជំងឺឆ្លងជំងឺកូវីដ-១៩ ដ៏កាចសាហាវនេះ ។ លោកជំទាវ ដួង វណ្ណា ក៏បានបញ្ជាក់ទៀតថា អំណោយដែលបានប្រគល់នាពេលនេះ គឺពិតជាការរួមចំណែក ក្នុងសកម្មភាពនានា ដើម្បីប្រយុទ្ធ នឹងជំងឺកូវីដ-១៩ និងដើម្បីជួយរំលែកការលំបាកខ្វះខាត សម្រាប់ប្រជាពលរដ្ឋ ខណៈដែលរាជរដ្ឋាភិបាលកម្ពុជា បាននឹងកំពុងយកចិត្តទុកដាក់អំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និងប្រជាពលរដ្ឋ រួមគ្នាប្រយុទ្ធនឹងជំងឺឆ្លងកូវីដ-១៩ ដែលជាជំងឺរាតត្បាតជាសកល ។ លោកជំទាវក៏បាន ផ្ដាំផ្ញើដល់អាជ្ញាធរភូមិ ឃុំទាំងអស់ ក្រោយពីទទួលអំណោយនាពេលនេះ ត្រូវបន្តយកចិត្តទុកដាក់ចែកចាយដល់មូលដ្ឋានរបស់ខ្លួន ឲ្យបានសមស្រប ពិសេសត្រូវបន្តការផ្សព្វផ្សាយ សារជាសំឡេង និងខិតប័ណ្ណ ស្ដីពីវិធានការ បង្ការ និងទប់ស្កាត់ការឆ្លងជំងឺកូវីដ-១៩ នៅតាមបណ្ដាក្រុង ស្រុកឃុំសង្កាត់ ឲ្យជាប់ជាប្រចាំ ។ អំណោយដែលបាន ប្រគល់ដល់ឃុំទាំង ៩ ក្នុង ១ ឃុំទទួលបាន អង្ករ ៥១០ គ.ក្រ ម៉ាស់ ២០.០០០ បន្ទះ ទឹកត្រី ១០ យួរ អាកុល ៣០ លីត្រ និងទឹកក្រូច ១ កេស ៕ រក្សាសិទ្ធិដោយ៖វ៉ៃកូ	2021-05-06T13:10:40+07:00	cen.com.kh	https://cen.com.kh/archives/330815.html
8b86542e-97f3-41b0-8982-ec658ed2772b	រដ្ឋាភិបាលកូរ៉េ ផ្តល់បរិក្ខារពេទ្យ ប្រមាណ៣០ម៉ឺនដុល្លារ ដល់កម្ពុជាដើម្បីជួយគាំទ្រការប្រយុទ្ធប្រឆាំងជំងឺកូវីដ-១៩	ភ្នំពេញ ៖ រដ្ឋាភិបាលសាធារណរដ្ឋកូរ៉េ ផ្តល់គ្រឿង បរិក្ខារពេទ្យ ប្រមាណ ៣០ម៉ឺនដុល្លារ ដល់រាជរដ្ឋាភិបាលកម្ពុជា ដើម្បីជួយគាំទ្រការប្រយុទ្ធប្រឆាំងនឹងជំងឺកូវីដ-១៩។ ក្នុងជំនួបជាមួយលោកស្រី សឿង រដ្ឋចាវី រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ នៅថ្ងៃទី៥ ខែឧសភានេះ ឯកអគ្គរដ្ឋទូតនៃសាធារណរដ្ឋកូរ៉េប្រចាំនៅកម្ពុជា លោក ផាក ហ៉ឹងខ្យង់ (Park Heung-Kyeong) បានលើកឡើងថា រដ្ឋាភិបាលកូរ៉េ បានសម្រេចជួយរាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺកូវីដ-១៩ ដោយផ្តល់ជូននូវគ្រឿងបរិក្ខារពេទ្យមានទឹកប្រាក់ស្មើនឹង ៣០ម៉ឺនដុល្លាសហរដ្ឋអាមេរិច។ លោកស្រីរដ្ឋលេខាធិការ សឿង រដ្ឋចាវី បានវាយតម្លៃខ្ពស់ចំពោះការសម្រេចចិត្តរបស់រដ្ឋាភិបាលកូរ៉េ ដោយបានផ្តាំផ្ញើរថ្លែងអំណរគុណយ៉ាងក្រៃលែង ចំពោះសណ្តានចិត្ត និងការគិតគូរយកចិត្តទុកដាក់របស់រដ្ឋាភិបាល និងប្រជាជនកូរ៉េ ផ្តល់នូវជំនួយដល់កម្ពុជាក្នុងគ្រាកំពុងត្រូវ ការជំនួយជាចាំបាច់។ ក្នុងនាមជាមិត្ត និងដៃគូដ៏សំខាន់របស់កម្ពុជា សាធារណរដ្ឋកូរ៉េកន្លងមកបានជួយកម្ពុជា ក្នុងកិច្ចប្រឹងប្រែងដើម្បីយកឈ្នះលើការរីករាលដាលនៃជំងឺកូវីដ-១៩។ ដោយយល់យ៉ាងច្បាស់ថា គ្មានរណាមានសុវត្តិភាពនោះ នៅពេលមនុស្សជុំវិញខ្លួនគ្មានសុវត្តិភាព។ សាធារណរដ្ឋកូរ៉េ នឹងបន្តធ្វើការយ៉ាងជិតដិតជាមួយកម្ពុជា ដើម្បីលុបបំបាត់នូវវីរុសកូរ៉ូណា។ បន្ទាប់ពីការផ្ទុះឡើងនូវជំងឺកូវីដ-១៩ នៅដើមឆ្នាំមុននេះ រដ្ឋាភិបាលកូរ៉េ បានបរិច្ចាគភ្លាមៗនូវថវិកាចំនួន ២០ម៉ឺនដុល្លារ និងឧបករណ៍ធ្វើតេសរកមេរោគ ដែលមានតំលៃស្មើនឹង ១០ម៉ឺនដុល្លាអាមេរិច ជូនដល់រាជរដ្ឋាភិបាលកម្ពុជា នៅខែឧសភា ឆ្នាំ២០២០កន្លងទៅនេះ។ សាធារណរដ្ឋកូរ៉េ ក៏ធ្លាប់បានផ្តល់ឱ្យកម្ពុជា ក្នុងការឆ្លើយតបប្រឆាំងនឹងវីរុសកូរ៉ូណាតាមរយៈកម្មវិធីជំនួយឆ្លើយតប នឹងកូវីដ-១៩ មានទឹកប្រាក់ប្រហែល ១លានដុល្លារ តាមរយៈយន្តការមួយចំនួនរួមមាន៖ ១- ការផ្តល់ជូន តង់សំរាប់ធ្វើតេសរកវីរុសចំនួន ២០ និង បន្ទប់ចល័តសំរាប់ដាក់អ្នកជំងឺកូវីដ (Negative Pressure Carriers) ចំនួន៦០។ ២- ផ្តល់គ្រឿងឧបភោគបរិភោគ និងឪសថសង្គ្រោះបឋមចាំបាច់ដល់អ្នកងាយរងគ្រោះ នៅតំបន់គោលដៅចំនួន៦រួមមានរាជធានីភ្នំពេញ ខេត្តកំពង់ស្ពឺ ខេត្តក្រចេះ ខេត្តឧត្តរមានជ័យ ខេត្តបាត់ដំបង និងខេត្តសៀមរាប។ ៣- កិច្ចសហប្រតិបត្តិការជាមួយនឹងអង្កការអន្តោប្រវេសន៍អន្តរជាតិលើការពង្រឹងការឆ្លើយតបនឹងជំងឺកូវីដ-១៩ ដើម្បីបញ្ជូនជនអន្តោប្រវេសន៍នៅកម្ពុជា នៅចំណុចច្រកចូល និងមណ្ឌលចត្តាឡីស័ក្ត ផ្តោតលើខេត្តចំនួន ៥ (ខេត្តបាត់ដំបង ខេត្តបន្ទាយមានជ័យ ខេត្តឧត្តរមានជ័យ ខេត្តសៀមរាប និងខេត្តព្រៃវែង)៕រក្សាសិទ្ធិដោយ៖បញ្ញាស័ក្តិ	2021-05-06T12:58:49+07:00	cen.com.kh	https://cen.com.kh/archives/330809.html
521f44b3-ea9c-4c61-8078-b89e24cfdb13	ក្រសួងសុខាភិបាល ប្រាប់ឲ្យក្រុមហ៊ុនចង់ចុះបញ្ជិការឧបករណ៍តេស្តរហ័សរកជំងឺកូវីដ១៩ (Rapid Test) ត្រូវគោរពតាមបច្ចេកទេស និងច្បាប់គ្រប់គ្រងឱសថ	ភ្នំពេញ៖ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល នៅថ្ងៃទី៦ ខែឧសភា ឆ្នាំ២០២១នេះ បានចេញលិខិត ប្រាប់ដល់ ក្រុមហ៊ុនដែលចង់ចុះបញ្ជិការប្រតិករ ឧបករណ៍តេស្តរហ័សរកជំងឺកូវីដ១៩ (Rapid Test) ត្រូវគោរពតាមបច្ចេកទេស និងច្បាប់គ្រប់គ្រងឱសថនៃកម្ពុជា។ ក្រសួងសុខាភិបាល បានបញ្ជាក់ថា សូមប្រធានគ្រឹះស្ថានអាហរ័ណ និហរ័ណឱសថ និងតំណាងគ្រឹះស្ថានឱសថ ផលិតឱសថនៅក្រៅប្រទេស ដែលមានបំណងចូលបញ្ជិកាប្រតិករ COVID-19 Antigen Test ត្រូវរៀបចំឯកសារចុះបញ្ជិកា ឲ្យស្របតាមបែបបទបច្ចេកទេស និងអនុលោមទៅតាមច្បាប់ ស្តីពីការគ្រប់គ្រងឱសថ ដែលមានជាធរមាន នៅក្នុងព្រះរាជាណាចក្រកម្ពុជា ដើម្បីឲ្យការប្រើប្រាស់ឧបករណ៍តេស្តរហ័ស ក្នុងការស្រាវជ្រាវរកអ្នកជំងឺកូវីដ-១៩ ប្រព្រឹត្តទៅបានដោយរលូន និងទាន់ពេលវេលាទាំងវិស័យរដ្ឋ និងឯក ជន៕ រក្សាសិទ្ធិដោយ៖បញ្ញាស័ក្តិ	2021-05-06T11:57:21+07:00	cen.com.kh	https://cen.com.kh/archives/330764.html
89debce5-aada-4d71-9360-179c7f0a3634	ប្រហែសមិនបានទេ! មន្រ្ដីជាច្រើន បានឆ្លងកូវីដ-១៩ ពីពលរដ្ឋក្នុងអំឡុងពេលចុះចែកអំណោយ	លោក កើត ឆែ អភិបាលរងរាជធានីភ្នំពេញ បានអះអាងថា កងកម្លាំងប្រដាប់អាវុធ និងមន្ដ្រីមូលដ្ឋានមួយចំនួន បានឆ្លងជំងឺកូវីដ១៩ ពេលចុះចែកអំណោយជូនប្រជាពលរដ្ឋដែលរស់នៅតំបន់ក្រហម ពេលរាជធានីភ្នំពេញត្រូវបាន LockDown នាពេលកន្លងទៅ។ ក្នុងសន្និសីទសារព័ត៌មាន នៅព្រឹកថ្ងៃទី០៦ ខែឧសភា ឆ្នាំ២០២១នេះ អភិបាលរងរាជធានីភ្នំពេញ រូបនេះបានគូសបញ្ជាក់ថា ក្រៅពីមន្ដ្រីដែលចុះចែកអំណោយនៅតំបន់ក្រហមបានឆ្លងហើយនោះ ក៏មានមន្ដ្រីមួយចំនួនទៀត ដែលយាម ឬប្រចាំការនៅតាមមណ្ឌលព្យាបាលជំងឺកូវីដ ក៏បានឆ្លងដូចគ្នាផងដែរ។ ទន្ទឹមនឹងអ្វីដែលជាការរកឃើញអ្នកឆ្លងជំងឺកូវីដ១៩នោះ លោក កើត ឆែ បានឲ្យដឹងទៀតថា មន្ដ្រីមួយចំនួនទៀត ក៏កំពុងជាប់ចត្តាឡីស័កផងដែរ ក្រោយចុះទៅបំពេញការងារនៅតំបន់គ្រោះថ្នាក់។ លោកបានបន្ដថា តំបន់ខ្លះពេលកំពុងចុះចែកចាយ ស្រាប់តែរថយន្ដសាមុយរបស់មន្ទីរពេទ្យ ចុះមកអ្នកដែលមានវិជ្ជមានជំងឺកូវីដ១៩ ក្នុងចំណោមអ្នកដែលកំពុងរង់ចាំទទួលអំណោយថែមទៀតផង។ លោក កើត ឆែ បានថ្លែងយ៉ាងដូច្នេះថា ។ ប៉ុន្ដែចំពោះចំនួនជាក់លាក់ប៉ុន្មាននាក់នោះ អភិបាលរងរាជធានីភ្នំពេញ កើត ឆែ មិនទាន់អាចបញ្ជាក់ឲ្យដឹងបាននៅឡើយទេ គ្រាន់តែបញ្ជាក់ជារួមតែប៉ុណ្ណោះ៕	2021-05-06T11:25:53+07:00	kbnnews.com	https://kbn.news/archives/220584
31811701-e8e7-4227-a8fe-6b6918be7024	កូរ៉េផ្តល់ជំនួយទឹកប្រាក់ ៣០ម៉ឺនដុល្លារ ដល់កម្ពុជា ជួយប្រយុទ្ធប្រឆាំងនឹងជំងឺកូវីដ-១៩	ភ្នំពេញ៖ សាធារណរដ្ឋកូរ៉េ ប្រកាសផ្តល់ជំនួយជាទឹកប្រាក់ស្មើនឹង ៣០ម៉ឺនដុល្លារសហរដ្ឋអាមេរិក ដល់រាជរដ្ឋាភិបាលកម្ពុជា ដើម្បីជួយគាំទ្រកម្ពុជាក្នុងការប្រយុទ្ធប្រឆាំងនឹងជំងឺកូវីដ-១៩។ ក្នុងជំនួបជាមួយនឹងលោកជំទាវ សឿង រដ្ឋចាវី រដ្ឋលេខាធិការនៃក្រសួងការបរទេស និងសហប្រតិបត្តិការអន្តរជាតិ និងឯកអគ្គរដ្ឋទូតនៃសាធារណរដ្ឋកូរ៉េលោក ផាក ហ៊ឹងខ្យង់ (Park Heung-Kyeong) បានឲ្យដឹងថា រដ្ឋាភិបាល កូរ៉េបានសម្រេចជួយ កម្ពុជា ដើម្បីជួយគាំទ្រ ក្នុងការប្រយុទ្ធប្រឆាំងនឹងជំងឺកូវីដ-១៩ ដោយផ្តល់ជូននូវជំនួយុំនុស្សធម៍ ជាគ្រឿងបរិក្ខារពេទ្យ មានទឹកប្រាក់ស្មើនឹង ៣០ម៉ឺនដុល្លារសហរដ្ឋអាមេរិក។ លោកជំទាវរដ្ឋលេខាធិការ សឿង រដ្ឋចាវី បានវាយតម្លៃខ្ពស់ចំពោះការសម្រេចចិត្តរបស់ រដ្ឋាភិបាលកូរ៉េ ដោយ បាន ផ្តាំផ្ញើរថ្លែងអំណរគុណយ៉ាងក្រៃលែង ចំពោះសណ្តានចិត្ត និងការគិតគូរយកចិត្តទុកដាក់របស់រដ្ឋាភិបាល និងប្រជាជនកូរ៉េ ផ្តល់នូវជំនួយដល់កម្ពុជាក្នុងគ្រាកំពុងត្រូវការជំនួយជាចាំបាច់។ ក្នុងនាមជាដៃគូដ៏សំខាន់របស់កម្ពុជា សាធារណរដ្ឋកូរ៉េកន្លងមក បានជួយកម្ពុជា ក្នុងកិច្ចប្រឹងប្រែងដើម្បី យកឈ្នះលើការ រីករាលដាល នៃជំងឺកូវីដ-១៩។ ដោយយល់យ៉ាងច្បាស់ថា យើង មិនអាចមានសុវត្តិភាពបាន ទេនៅពេលមនុស្សជុំវិញខ្លួន យើងគ្មានសុវត្តិភាព យើងនឹងបន្តធ្វើការជាមួយគ្នាយ៉ាងជិតដិតជាមួយកម្ពុជា ជាសាមគ្គីភាព ដើម្បីលុបបំបាត់នូវវីរុសកូរ៉ូណា។ បន្ទាប់ពីការផ្ទុះឡើងនូវជំងឺកូវីដ-១៩ នៅដើមឆ្នាំមុននេះ រដ្ឋាភិបាលកូរ៉េបានបរិច្ចាគភ្លាមៗ នូវថវិកាចំនួន ២០ម៉ឺនដុល្លារអាមេរិក និងឧបករណ៍ធ្វើតេសរកមេរោគ ដែលមានតម្លៃស្មើនឹង ១០ម៉ឺនដុល្លារអាមេរិក ជូនដល់រាជរដ្ឋាភិបាលកម្ពុជា នៅខែឧសភាឆ្នាំ២០២០កន្លងទៅនេះ។ សាធារណរដ្ឋកូរ៉េ ក៏ធ្លាប់បានផ្តល់ឲ្យកម្ពុជាក្នុងការឆ្លើយតបប្រឆាំងនឹងវីរុសកូរ៉ូណាតាមរយៈកម្មវិធីជំនួយឆ្លើយតបនឹងកូវីដ-១៩ ប្រហែល ១លានដុល្លារអាមេរិក៖ ទី១) ការផ្តល់ជូន តង់សម្រាប់ធ្វើតេសរកវីរុសចំនួន ២០ និង បន្ទប់ចល័តសម្រាប់ដាក់អ្នកជំងឺកូវីដ (Negative Pressure Carriers) ចំនួន៦០។ ទី២) ផ្តល់គ្រឿងឧបភោគបរិភោគ និងឱសថ សង្គ្រោះ បឋមចាំបាច់ដល់អ្នកងាយរងគ្រោះ នៅតំបន់គោល ដៅចំនួន ៦រួមមានរាជធានី ភ្នំពេញ ខេត្តកំពង់ស្ពឺ ខេត្តក្រចេះ ខេត្តឧត្តរមានជ័យ ខេត្តបាត់ដំបង និងខេត្តសៀមរាប។ ទី៣) កិច្ចសហប្រតិបត្តិការជាមួយនឹងអង្កការអន្តោប្រវេសន៍ អន្តរជាតិលើការពង្រឹងការឆ្លើយតបនឹងជំងឺកូវីដ-១៩ ដើម្បីបញ្ជូនជនអន្តោប្រវេសន៍ នៅកម្ពុជា នៅចំនុចច្រកចូល និងមណ្ឌលចត្តាឡីស័ក្ត ផ្តោតលើខេត្តចំនួន ៥) ខេត្តបាត់ដំបង ខេត្តបន្ទាយមានជ័យ ខេត្តឧត្តរមានជ័យ ខេត្តសៀមរាប និងខេត្តព្រៃវែង៕ រក្សាសិទ្ធិដោយ ៖ CEN	2021-05-06T10:31:40+07:00	cen.com.kh	https://cen.com.kh/archives/330700.html
150d0ecd-7473-4820-9bb6-6670b59e26ef	ចេញមិញៗ ! ខេត្តកណ្តាល និងបន្ទាយមានជ័យ មានអ្នកឆ្លងជំងឺកូវីដច្រើន បន្ទាប់ពីភ្នំពេញ …	នៅមុននេះបន្តិចផេកផ្លូវការ អនុគណៈកម្មការស្រាវជ្រាវជំងឺកូវីដ-១៩ បានបង្ហោះថា « ខេត្តកណ្ដាល និងខេត្តបន្ទាយមានជ័យ នៅតែជាខេត្ត ដែលរកឃើញអ្នកឆ្លងកូវីដ១៩ ច្រើនជាងគេ បន្ទាប់ពីរាជធានីភ្នំពេញ ក្នុងរយៈពេល២៤ម៉ោង!»៕ សូមបញ្ជាក់ថា នៅព្រឹកថ្ងៃទី០៥ ខែឧសភា ឆ្នាំ២០២១ ម្សិលមិញ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មី រហូតដល់៦៧២នាក់ ខណៈអ្នកជំងឺ២២៨នាក់ជាសះស្បើយ ធ្វើឲ្យចំនួនសរុបអ្នកជាសះស្បើយកើតឡើង៦០១៩នាក់៕	2021-05-06T09:26:16+07:00	kbnnews.com	https://kbn.news/archives/220529
43ac8cfc-fa00-4ae1-8acd-a2e9ebdaf923	សមាគមធនាគារនៅកម្ពុជា និងសមាគម មីក្រូហិរញ្ញវត្ថុ កម្ពុជា ចូលរួមជាមួយរាជរដ្ឋាភិបាល ក្នុងការប្រយុទ្ធប្រឆាំង ទៅនឹងការឆ្លងរាលដាលនៃជំងឺកូវីដ១៩	ភ្នំពេញ ៖ សមាគមធនាគារនៅកម្ពុជា និងសមាគមមីក្រូហិរញ្ញវត្ថុកម្ពុជា បានប្រគល់ស្បៀងអាហារ និងសម្ភារៈការពារជំងឺកូវីដ-១៩ ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភដល់ពលរដ្ឋក្រីក្រ និងទប់ស្កាត់ការឆ្លងរីករាលដាលនៃជំងឺកូវីដ-១៩ ជាពិសេសក្នុងអំឡុងពេលបិទខ្ទប់ នៅក្នុងភូមិសាស្រ្តរាជធានីភ្នំពេញ និងទីក្រុងតាខ្មៅនៃខេត្តកណ្តាល។ សមាគមធនាគារនៅកម្ពុជា បានបរិច្ចាកថវិកាចំនួន ១០,០០០,០០០ រៀល រួមជាមួយអង្ករ ២៣ តោន, ត្រីខកំប៉ុង ១.១២៩កេស, ម៉ាស់ចំនួន ៥,៧០០កេស, ទឹកអាល់កុលលាងសម្អាតដៃ ២,៧០០ ដប និងអាល់ កុល ចំនួន ១.២០០ លីត្រ។ ពិធីប្រគល់និងទទួលនេះបានធ្វើឡើងនៅរសៀលថ្ងៃទី០៥ឧសភានេះ នៅសាលារាជធានីភ្នំពេញ ក្រោមវត្តមាន ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ។ ឯកឧត្តម ឃួង ស្រេង បានមានប្រសាសន៍ថា ក្នុងនាមក្រុមប្រឹក្សារាជធានី គណៈអភិបាលរាជធានី មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់នៅរាជធានីភ្នំពេញ រដ្ឋបាលរាជធានីភ្នំពេញ សូមថ្លែងអំណរគុណយ៉ាងជ្រាលជ្រៅចំពោះ សមាគមធនាគារនៅកម្ពុជា ដែលបានឧបត្ថម្ភ ថវិកា ស្បៀងអាហារនិងសម្ភារៈការពារជំងឺជំងឺកូវីដ-១៩ ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភនិងសម្រាលដល់ជីវភាពរបស់ប្រជាពលរដ្ឋដែលរងផលប៉ះពាល់ដោយវីរុសកូវីដ-១៩ និងចាត់វិធានការទប់ស្កាត់ការរីករាល ដាលនៃមេរោគកូវីដ-១៩នេះ។ លោកបន្តថា តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ជាមួយ រដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ក្នុងការចាត់វិធាន ការទប់ស្កាត់ការរីករាលដាលនៃវីរូសកូវីដ-១៩ នៅរាជធានីភ្នំពេញ ក៏ដូចជានៅទូទាំងព្រះរាជាណាចក្រកម្ពុជា បានទាន់ពេលវេលា។ ឯកឧត្តមបញ្ជាក់ថា៖«ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិតគូរ និងក្ដីអាណិតស្រលាញ់ចំពោះជនរួមជាតិ ដោយឈរលើ បុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុងជួបប្រទះនឹងគ្រោះភ័យនៃការរាតត្បាតពីមេរោគកូវីដ-១៩ (Covid-I9) ភ្នំពេញ និងប្រជាជនកម្ពុជាទាំងអស់។» លោក ហេង កូយ ប្រធានចាត់ការទូទៅ នៃសមាគមធនាគារនៅកម្ពុជាបានថ្លែងថា៖«ដូចដែលយើងទាំងអស់គ្នាបានឃើញហើយថា ប្រទេសកម្ពុជាបាននឹងកំពុងប្រយុទ្ធប្រឆាំងនឹងការរីករាលដាលនៃជំងឺកូវីដ -១៩ ដែលបានឆ្លងក្នុងសហគមន៍ចាប់តាំងពីថ្ងៃទី ២០ ខែកុម្ភៈដែលហៅថាព្រឹត្តិការណ៍សហគមន៍ ២០កុម្ភៈ។ ការឆ្លងរាលដាលនិងផលប៉ះពាល់នៃវីរុសកូវីដ-១៩ នៅមិនទាន់ថមថយនៅឡើយទេ ខណៈពេលដែលករណីវិជ្ជមានកូវីដ-១៩ និងចំនួនអ្នកស្លាប់ត្រូវបានគេរាយការណ៍កើនឡើងពីមួយថ្ងៃទៅមួយថ្ងៃដែលបង្កការព្រួយបារម្ភកាន់តែខ្លាំងទៅលើសុខភាពសាធារណៈ។ ដូច្នេះការចូលរួមចំណែកនេះ នឹងជួយដល់រដ្ឋបាលរាជធានីភ្នំពេញក្នុងការជួយនិងសម្រាល បន្ទុករបស់ប្រជាជនកម្ពុជាដែលកំពុងត្រូវការការគាំទ្រក្នុងកំឡុងពេលបិទខ្ទប់នៅភូមិសាស្ត្ររាជធានីភ្នំពេញ និងទីក្រុងតាខ្មៅនៃខេត្តកណ្តាល។»៕ រក្សាសិទ្ធិដោយ ៖ CEN	2021-05-06T07:45:22+07:00	cen.com.kh	https://cen.com.kh/archives/330675.html
1ff79c1c-f0c3-493e-abcc-f77f0718415e	រដ្ឋបាលរាជធានី ធ្វើសន្និសីទសារព័ត៌មាន ផ្សព្វផ្សាយវិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ-១៩ ដោយបែងចែកជា “តំបន់ក្រហម” “តំបន់លឿងទុំ” និង “តំបន់លឿង” សម្រាប់រយៈពេល៧ថ្ងៃ	ភ្នំពេញ ៖ រដ្ឋបាលរាជធានីភ្នំពេញ បានចេញសេចក្តីជូនដំណឹង ស្តីពីសន្និសីទសារព័ត៌មានផ្សព្វផ្សាយ សេចក្តីសម្រេចលេខ ១០០/២១ សសរ ចុះថ្ងៃទី០៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញវិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ-១៩ ដោយបែងចែកជា “តំបន់ក្រហម” “តំបន់លឿងទុំ” និង “តំបន់លឿង” សម្រាប់រយៈពេល៧ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១។ រដ្ឋបាលរាជធានីភ្នំពេញ មានកិត្តិយសសូមជម្រាបជូនអ្នកសារព័ត៌មានទាំងអស់ មេត្តាជ្រាបថា រដ្ឋបាលរាជធានីភ្នំពេញ នឹងរៀបចំសន្និសីទសារព័ត៌មានផ្សព្វផ្សាយសេចក្តីសម្រេចលេខ ១០០/២១ សសរ ចុះថ្ងៃទី០៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញវិធានការរដ្ឋបាលសម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ-១៩ ដោយបែងចែកជា “តំបន់ក្រហម” “តំបន់លឿងទុំ” និង “តំបន់លឿង” សម្រាប់រយៈពេល៧ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ ដែលនឹងប្រព្រឹត្តទៅនាថ្ងៃទី០៦ ខែឧសភា ឆ្នាំ២០២១ វេលាម៉ោង ០៩:០០នាទី នៅសាលារាជធានីភ្នំពេញ (សាលប្រជុំ ជាន់ទី២ អគារ “ខ”)។ សេចក្តីដូចបានជម្រាបជូនខាងលើ សូមអ្នកសារព័ត៌មានទាំងអស់មេត្តាជ្រាប និងចូលរួមតាមការគួរ។ វាគ្មិនចូលរួម៖ ១/. ឯកឧត្តម កើត ឆែ អភិបាលរង នៃគណៈអភិបាលរាជធានីភ្នំពេញ ២/. ឯកឧត្តម មាន ចាន់យ៉ាដា អភិបាលរង នៃគណៈអភិបាលរាជធានីភ្នំពេញ ៣/. ឯកឧត្តម នួន ផារ័ត្ន អភិបាលរង នៃគណៈអភិបាលរាជធានីភ្នំពេញ៕ រក្សាសិទ្ធិដោយ៖បញ្ញាស័ក្តិ	2021-05-06T07:01:23+07:00	cen.com.kh	https://cen.com.kh/archives/330645.html
f4ab395d-8557-42ff-ad8a-ee537be9b92d	បណ្ដាប្រទេស G-7 គាំទ្រឲ្យតៃវ៉ាន់ទទួលតំណែងជាអ្នកអង្កេតការណ៍នៅក្នុងសន្និបាតសុខភាពពិភពលោក	ប្រទេសដែលមានសេដ្ឋកិច្ចជឿនលឿនទាំង៧ ឬហៅកាត់ថា G7 ចេញមុខគាំទ្រតៃវ៉ាន់ ឲ្យបានទទួលតំណែងជាអ្នកសង្កេតការណ៍នៅក្នុងសន្និបាតសុខភាពពិភពលោក (WHA) ដែលជាស្ថាប័នធ្វើសេចក្តីសម្រេចលើកិច្ចការរបស់អង្គការសុខភាពពិភពលោក (WHO) ដែលឈានទៅរកការប្រជុំប្រចាំឆ្នាំ នៅថ្ងៃទី ២៤ ខែឧសភា ដល់ថ្ងៃទី ១ ខែមិថុនាខាងមុខនេះ។ នេះជាលើកទី ១ ហើយដែលបណ្ដាប្រទេស G-7 ទាំងអស់ គាំទ្រការបញ្ចូលតៃវ៉ាន់ទៅក្នុងសន្និបាតសុខភាពពិភពលោកនេះ។ បណ្ដាប្រទេស G-7 បានថ្លែងនៅក្នុងសេចក្ដីថ្លែងការណ៍រួមមួយ កាលពីថ្ងៃពុធម្សិលមិញ បន្ទាប់ពីជំនួបរវាងរដ្ឋមន្ត្រីការបរទេសនៅក្នុងទីក្រុងដុងឡ៍ ចក្រភពអង់គ្លេសក្នុងសប្ដាហ៍នេះថា៖ «យើងគាំទ្រការចូលរួមដ៏មានអត្ថន័យរបស់តៃវ៉ាន់នៅក្នុងវេទិកានានារបស់អង្គការសុខភាពពិភពលោក និងសន្និបាតសុខភាពពិភពលោក។ សហគមន៍អន្តរជាតិគួរតែទទួលបានអត្ថប្រយោជន៍ពីបទពិសោធន៍ដែលកើតចេញពីរាល់ដៃគូទាំងអស់ រួមបញ្ចូលទាំងការចូលរួមដ៏ជោគជ័យរបស់តៃវ៉ាន់ ក្នុងការទប់ស្កាត់ការឆ្លងរាលដាលនៃជំងឺកូវីដ១៩»។ តៃវ៉ាន់បានឲ្យដឹងថា ខ្លួនសូមថ្លែងអំណរគុណដល់ការគាំទ្រយ៉ាងខ្លាំងរបស់បណ្ដាប្រទេស G-7 ទាំងអស់។ សេចក្តីថ្លែងការណ៍នោះ កើតមានឡើង នៅពេលដែលចិនបង្កើនសកម្មភាពយោធា ដោយបានបញ្ជូនយន្តហោះចូលក្នុងដែនអាកាសរបស់កោះតៃវ៉ាន់។ លោក Bonnie Glaser នាយកកម្មវិធីសម្រាប់តំបន់អាស៊ីនៅឯមូលនិធិអាល្លឺម៉ង់ Marshall របស់សហរដ្ឋអាមេរិក បាននិយាយថា៖ «ការណ៍នេះមានសារៈសំខាន់បំផុតដែលប្រទេសប្រកាន់យកលទ្ធិប្រជាធិបតេយ្យ បាននិយាយក្នុងសំឡេងតែមួយ នៅក្នុងឱកាសដ៏សំខាន់ដូចជា G-7 ដើម្បីបញ្ជាក់ពីការគាំទ្រលើការចូលរួមរបស់កោះតៃវ៉ាន់នៅអង្គការសុខភាពពិភពលោកនេះ។ កាលពីថ្ងៃច័ន្ទ លោក Zhang Jun ឯកអគ្គរដ្ឋទូតចិនប្រចាំនៅអង្គការសហប្រជាជាតិ បានរំឮកឡើងវិញពីការជំទាស់ប្រឆាំងរបស់រដ្ឋាភិបាលក្រុងប៉េកាំងក្នុងការអញ្ជើញកោះតៃវ៉ាន់ ឲ្យចូលរួមសន្និបាតសុខភាពពិភពលោក (WHA) នៅចុងខែនេះ៕	2021-05-06T07:00:00+07:00	khmer.voanews.com	https://khmer.voanews.com/a/g-7-democracies-support-taiwan-observer-status-in-the-world-health-assembly/5880412.html
e071fc86-cc6f-4169-83b6-6434024c4cde	អ្នកវិទ្យាសាស្ត្របន្តការសិក្សាលើការចម្លងវីរុសពីសត្វទៅមនុស្សដើម្បីបង្កាជំងឺរាតត្បាតថ្មី	ការប្រែប្រួលស្ថានភាពបរិស្ថានបានបន្ថយគម្លាតគ្នារវាងសត្វប្រជៀវនឹងមនុស្ស និងទម្លាប់បរិភោគសត្វព្រៃ បានធ្វើឲ្យហានិភ័យនៃការឆ្លងវីរុសពីសត្វមកមនុស្សកើនឡើងកាន់តែខ្លាំង។ នេះបើតាមការលើកឡើងរបស់ការសិក្សាស្រាវជ្រាវនិងសកម្មជនសត្វព្រៃ។ ការណ៍នេះដោយសារតែកាលពីជិត ១១ ឆ្នាំមុន ក្រុមអ្នកស្រាវជ្រាវបានរកឃើញជាលើកដំបូងនូវវីរុសកូរ៉ូណាចំនួនពីរប្រភេទ ដែលមាននៅលើសត្វប្រជៀវក្នុងប្រទេសកម្ពុជា។ ក្នុងចំណោមនេះ គឺមានវីរុសកូរ៉ូណាមួយប្រភេទ គឺបេតាកូរ៉ូណាវីរុស ដែលអាចមានសក្តានុពលចម្លងទៅមនុស្សបាន។ ។ វីរុសកូរ៉ូណាក៏ត្រូវបានគេរកឃើញនៅក្នុងប្រទេសចិនថៃ ឡាវ ហុងកុង និងហ្វីលីពីន ហើយអត្រាភាគរយនៅបណ្តាប្រទេសទាំងនោះក៏ខ្ពស់ដែរ បើប្រៀបធៀបនឹងអត្រាវិជ្ជមាននៅកម្ពុជា ដែលមានតែចំនួន ៤,៨៥% ឡាវមាន ៦,៥% និង ២៩,៦% នៅហ្វីលីពីនជាដើម។ វីរុសកូរ៉ូណាប្រភេទបេតាកូរ៉ូណាវីរុស ដែលគេបានរកឃើញនៅប្រទេសកម្ពុជា ត្រូវបានអ្នកវិទ្យាសាស្ត្រអះអាងថា មិនមានអ្វីពាក់ព័ន្ធនឹងវីរុសកូរ៉ូណាប្រភេទ SARS-CoV-2 ឬកូវីដ១៩ ដែលកំពុងឆ្លងលើពិភពលោកក្នុងពេលបច្ចុប្បន្ននេះទេ។ ប៉ុន្តែទោះជាយ៉ាងនេះក្តី ក៏អ្នកវិទ្យាសាស្ត្រនៅតែបន្តសិក្សាស្រាវជ្រាវដើម្បីបង្កាវីរុសប្រភេទថ្មី ដែលអាចចម្លងពីសត្វទៅមនុស្សផងដែរ។ អ្នកស្រី ឡូរ៉ង់ បារ៉ែល នាយិកានៃវិទ្យាស្ថានប៉ាស្ទ័រកម្ពុជា បានបញ្ជាក់ប្រាប់វីអូអេខេមរភាសា តាមសារអេឡិកត្រូនិក កាលពីថ្ងៃអាទិត្យថា៖ «ការរកឃើញនេះគឺជាការគូសបង្ហាញពីសារៈសំខាន់នៃការស្រាវជ្រាវអំពីសុខភាព ដែលត្រូវបន្តជានិច្ច និងក៏ជាការបង្ហាញថា យន្តការនៃការសាយភាយនិងកើនឡើងនៃជំងឺដែលឆ្លងពីសត្វ គឺមានលក្ខណៈស្មុគស្មាញក្នុងការដោះស្រាយ»។ ទិន្នន័យដែលវិទ្យាស្ថានប៉ាស្ទ័រកម្ពុជាដកស្រង់បានបង្ហាញថា ជាង ៧០ ភាគរយ នៃជំងឺក្នុងប្រវត្តិសាស្ត្រ គឺឆ្លងពីសត្វទៅមនុស្ស។ ក្នុងពេលបច្ចុប្បន្ន ក្រុមការងាររបស់វិទ្យាស្ថានប៉ាស្ទ័រកម្ពុជាក៏កំពុងតែសិក្សាស្រាវជ្រាវលើការប្រឈមរវាងការលក់ដូរសត្វព្រៃ និងការបរិភោគសាច់សត្វ ក្នុងចំណោមពលរដ្ឋកម្ពុជាដោយផ្តោតលើខេត្តពីរ គឺខេត្តមណ្ឌលគីរី និងស្ទឹងត្រែង។ គម្រោងនេះបានចាប់ផ្តើមតាំងពីខែមេសា ឆ្នាំ ២០២០ ហើយនឹងមានរយៈពេលបឋមចំនួន ១៨ ខែ។ គោលបំណងដ៏សំខាន់នៃការសិក្សាស្រាវជ្រាវនេះ គឺដើម្បីផ្តល់ទិន្នន័យថ្មីនិងចំណេះដឹងលើការជួញដូរសត្វព្រៃនៅប្រទេសកម្ពុជា និងដើម្បីរួមចំណែកដល់ការពង្រឹងប្រព័ន្ធឃ្លាំមើលសុខភាពសត្វព្រៃ និងកំណត់ឲ្យបានជាមុននូវការចម្លងដែលអាចកើតមានឡើងពីសត្វទៅមនុស្ស ដែលអាចគំរាមកំហែងដល់សុខភាពសាធារណៈ។ នៅក្នុងសុន្ទរកថាមួយ កាលពីដើមខែមេសា ស្តីពីការឆ្លើយតបរបស់សហរដ្ឋអាមេរិកចំពោះការរាតត្បាតជំងឺកូវីដ១៩ ក្នុងពិភពលោក លោករដ្ឋមន្ត្រីការបរទេស Anthony J. Blinken បានលើកឡើងអំពីសារៈសំខាន់នៃការត្រៀមខ្លួនរបស់ពិភពលោកទាំងមូល ដើម្បីឆ្លើយតបចំពោះការរាតត្បាតជំងឺថ្មី ទៅថ្ងៃអនាគត ដែលរួមមានការពង្រឹងស្ថាប័ននិងប្រព័ន្ធផ្សេងៗ ដែលការពារសន្តិសុខផ្នែកខាងសុខភាពរបស់ពិភពលោក តាមរយៈការចំណាយថវិកាចាយវាយ និងការទទួលខុសត្រូវរបស់ប្រទេសទាំងអស់ ក្នុងការចែករំលែកព័ត៌មានដោយមានតម្លាភាពនិងទាន់ពេលវេលា។ បច្ចុប្បន្ននេះជំងឺកូវីដ១៩ បានឆ្លងដល់ពលរដ្ឋជាង ១៥៣ លាននាក់ និងស្លាប់ជាង ៣,២ លាននាក់ នៅទូទាំងពិភពលោក ហើយក្រុមអ្នកជំនាញរបស់អង្គការសុខភាពពិភពលោក (WHO) ដែលបានធ្វើដំណើរទៅប្រទេសចិនកាលពីដើមឆ្នាំនេះ ដើម្បីស៊ើបអង្កេតរកប្រភពវីរុសនៅមិនទាន់កំណត់បានពីប្រភពដើមពិតប្រាកដនៅឡើយ ដោយគ្រាន់តែសន្និដ្ឋានជំហានបឋមថា វាអាចឆ្លងពីសត្វប្រជៀវទៅថនិកសត្វណាមួយមុនចម្លងទៅមនុស្ស។ លោកវេជ្ជបណ្ឌិត សៀង សេង ដែលជាវេជ្ជបណ្ឌិតខ្មែរអាមេរិកាំងចូលនិវត្តន៍ នៅរដ្ឋកាលីហ្វញ៉ា ដែលបានតាមដានកិច្ចការនេះ ក៏មើលឃើញពីភាពស្មុគស្មាញនៃការស្វែងរកប្រភពវីរុសនេះដែរ។ លោកវេជ្ជបណ្ឌិត សៀង សេង បានបញ្ជាក់បន្ថែមប្រាប់វីអូអេថា៖ «បើតាមសេចក្តីរាយការណ៍របស់មជ្ឈមណ្ឌលគ្រប់គ្រងនិងបង្កាជំងឺរបស់សហរដ្ឋអាមេរិក (CDC) ក៏នៅតែមិនទាន់ដឹងពិតប្រាកដថាវីរុសនោះ វាចេញមកពីណាពិតប្រាកដនៅឡើយទេ។ គេមានជំនឿថា វាចេញមកពីសត្វ ហើយប្រហែលជាចេញមកពីប្រជៀវ ប៉ុន្តែមិនមានភស្តុតាងឬទិន្នន័យណាបញ្ជាក់ថា សត្វនេះដែលចម្លងវីរុសមកយើង វាមានតួនាទីអ្វីសំខាន់ក្នុងការឆ្លងរាលដាលវីរុសនេះទេ បានន័យថា ហានិភ័យនៃការឆ្លងពីសត្វទៅមនុស្ស គឺមានស្តួចស្តើងណាស់»។ ពលរដ្ឋនៅតំបន់អាស៊ីអាគ្នេយ៍និយមទទួលទានសាច់សត្វព្រៃជាអាហារ និងនៅកម្ពុជា លាមកសត្វប្រជៀវត្រូវបានប្រើប្រាស់ជាជីដាក់ដំណាំកសិកម្មផងដែរ។ ប៉ុន្តែលោកវេជ្ជបណ្ឌិត សៀង សេង យល់ថា ការបរិភោគសត្វប្រជៀវគឺហាក់មិនមានសញ្ញាណាដែលបានចូលរួមចំណែកដល់ការឆ្លងជំងឺកូវីដ១៩ ដែលកំពុងរាលដាលនាពេលនេះទេ។ អ្នកស្រី លី អៃឡែន តំណាងប្រចាំប្រទេសកម្ពុជានៃអង្គការសុខភាពពិភពលោក ក៏បានបញ្ជាក់ក្នុងសន្និសីទសារព័ត៌មានកាលពីចុងខែកុម្ភៈ ដោយសង្កត់ធ្ងន់លើការសិក្សាស្រាវជ្រាវបន្ត និងថាមានការសិក្សាជាច្រើនកំពុងតែធ្វើឡើងនៅក្នុងពិភពលោក និងក្នុងតំបន់អាស៊ីពាក់ព័ន្ធនឹងវីរុសកូរ៉ូណានេះ។ អ្នកស្រីបន្ថែមថា៖ «ការស្រាវជ្រាវគឺជាធាតុសំខាន់ណាស់នៃការងារសុខាភិបាលសាធារណៈ»។ យ៉ាងណាក៏ដោយ ពេលវេលានិងការធានាឲ្យមានមូលនិធិជាប់ជាប្រចាំ គឺជាបញ្ហាប្រឈមសម្រាប់ក្រុមអ្នកស្រាវជ្រាវផងដែរ។ នេះបើតាមការបញ្ជាក់របស់វិទ្យាស្ថានប៉ាស្ទ័រកម្ពុជា។ អ្នកស្រី ឡូរ៉ង់ បារ៉ែល នាយិកាវិទ្យាស្ថានប៉ាស្ទ័រកម្ពុជា បានបញ្ជាក់បន្ថែមប្រាប់វីអូអេថា៖ «តុល្យភាពការងារ គឺជាបញ្ហាប្រឈមរវាងការចូលរួមប្រចាំថ្ងៃ ដើម្បីចូលរួមចំណែកជាមួយកិច្ចខិតខំប្រឹងប្រែងផ្នែកសុខាភិបាលក្នុងការប្រយុទ្ធនឹងជំងឺកូវីដ១៩ ក្រោមការសម្របសម្រួលនៃក្រសួងសុខាភិបាល និងធ្វើការស្រាវជ្រាវចាំបាច់ដើម្បីយល់ដឹងឲ្យបានច្បាស់នូវការសាយភាយ និងយន្តការចម្លងនៃវីរុសថ្មីនិងហានិភ័យពីការផ្ទុះឆ្លងក្នុងពេលអនាគត»។ នៅកម្ពុជាជំងឺកូវីដ១៩ បានឆ្លងដល់ពលរដ្ឋជិត ១៧.០០០ នាក់ត្រឹមថ្ងៃពុធ និងស្លាប់ចំនួន ១១០ នាក់៕	2021-05-06T07:00:00+07:00	khmer.voanews.com	https://khmer.voanews.com/a/scientists-continue-to-study-zoonotic-viruses-to-prevent-next-pandemic/5879371.html
cb368d19-975c-44ce-9d26-a61d981266ca	អាជ្ញាធរបន្តបិទខ្ទប់តំបន់ឆ្លងខ្លាំងនៃជំងឺកូវីដ១៩មួយសប្តាហ៍ទៀត ដោយប្រតិកម្មនឹងការរិះគន់	អាជ្ញាធររាជធានីភ្នំពេញនៅថ្ងៃព្រហស្បតិ៍នេះបានបន្តបិទខ្ទប់តំបន់ក្រហម និងតំបន់លឿងទុំ ដែលមានការឆ្លងជំងឺកូវីដ១៩ ធ្ងន់ធ្ងរនិងមធ្យម រហូតដល់ថ្ងៃទី ១២ ខែឧសភា និងបានរិះគន់ខ្លាំងៗដល់អ្នកដែលមានទស្សនៈផ្ទុយនឹងរដ្ឋាភិបាលពាក់ព័ន្ធនឹងវិធានការបិទខ្ទប់នេះ។ អាជ្ញាធរអះអាងថា ការបន្តវិធានការបិទខ្ទប់ក្នុងតំបន់គ្រោះថ្នាក់ទាំងពីរនេះ គឺជាការខិតខំបន្ថែមក្នុងការផ្តាច់ចរន្តចម្លងនៃជំងឺកូវីដ១៩ ដែលករណីឆ្លងប្រចាំថ្ងៃភាគច្រើនរកឃើញនៅទីនោះ។ អាជ្ញាធរអះអាងថា អ្នករស់នៅក្នុងតំបន់លឿងដែលត្រូវកំណត់ថាមានកម្រិតឆ្លងស្រាល ក៏ត្រូវគោរពតាមវិធានការសុខាភិបាល និងរដ្ឋបាលដែលមានស្រាប់ ដូចជាបម្រាមគោចរ ការបន្តលក់អាហារវេចខ្ចប់ ការមិនប្រមូលផ្តុំគ្នា និងការមិនទទួលទានគ្រឿងស្រវឹងរួមគ្នា និងបន្តប្រកាន់ខ្ជាប់វិធានការ«បីកុំ បីការពារ»ជាដើម។ ក្នុងសន្និសីទសារព័ត៌មានរៀបចំនៅសាលក្រុងភ្នំពេញនាព្រឹកថ្ងៃព្រហស្បតិ៍នេះ អភិបាលរងរាជធានីភ្នំពេញលោក កើត ឆែ បានទទូចឲ្យពលរដ្ឋបន្តអនុវត្តឲ្យបានជាប់លាប់វិធានការសុខាភិបាល និងរដ្ឋបាលដែលកំណត់ដោយអាជ្ញាធរ ដើម្បីឈានទៅបិទបញ្ចប់ព្រឹត្តិការណ៍ឆ្លងសហគមន៍ ២០ កុម្ភៈ ឲ្យបានឆាប់ ហើយបានស្នើឲ្យពលរដ្ឋរស់ក្នុងតំបន់ក្រហមនិងតំបន់លឿងទុំ អត់ធ្មត់ក្នុងពេលបន្តការបិទខ្ទប់មួយសប្តាហ៍ទៀត។ លោកថ្លែងថា៖ «យើងដឹងថា បងប្អូនពិបាកនៅតំបន់ក្រហមហ្នឹង និងតំបន់លឿងទុំពិបាក ព្រោះនៅបន្តទៀត តែយើងគ្មានជម្រើសអ្វីក្រៅពីការបិទខ្ទប់នេះទេ ដើម្បីការពារអាយុជីវិតអ្នកដទៃ ដូចខ្ញុំនិយាយខាងដើម។ បើគាត់ចេញទៅយើងកំណត់មុខសញ្ញាអត់បានទេ...អីចឹងសុំឲ្យគាត់បន្តអត់ធ្មត់ឲ្យបានមែនទែនលើករណីនេះ»។ អភិបាលរងក្រុងរូបនេះបន្ថែមថា ពលរដ្ឋក្នុងតំបន់ក្រហមនិងតំបន់លឿងទុំ នឹងមិនប្រឈមការដាច់ស្បៀងអាហារទេ ដោយលើកហេតុផលថា អាជ្ញាធរបានត្រៀមរួចរាល់នូវជំនួយជាអាហារហូបចុកក្នុងពេលដែលតំបន់ទាំងពីរបន្តស្ថិតក្នុងស្ថានភាពរាំងខ្ទប់តឹងរ៉ឹង។ ឆ្លើយទៅនឹងសំណួររបស់អ្នកយកព័ត៌មានពាក់ព័ន្ធនឹងមតិរិះគន់របស់ក្រុមដែលមិនគាំទ្រវិធានការបិទខ្ទប់រាជធានីនិងក្រុងតាខ្មៅរយៈពេលយូររហូតដល់ ៣ សប្តាហ៍ អភិបាលរងលោក កើត ឆែ តបថាក្រុមអ្នកប្រឆាំងបានតែស្រែករិះគន់ ពោលគឺមិនបានរួមចំណែកចូលរួមជាមួយរដ្ឋាភិបាល ដើម្បីសង្គ្រោះពលរដ្ឋពីកង្វះខាត ជាពិសេសក្នុងតំបន់ក្រហម។ លោកបន្ថែមថា៖ «កាលណានិយាយក្រុមហ្នឹង គឺយើងមិនបាច់និយាយទេ ព្រោះគាត់អត់ដែលចេញអីទេមកដល់ម៉ោងនេះ មិនដែលអីចូលរួមជាមួយយើងទេ បាទ មិនដែលទេ ដឹងតែខុសរហូត។ ប៉ុន្តែសួរធ្វើអីបានទេ? មិនដែលធ្វើអីទេបាទ»។ លោក កើត ឆែ ក៏បានចំអកក្រុមអ្នករិះគន់ថា មិនមានសេចក្តីក្លាហានគ្រប់គ្រាន់ហ៊ានចូលទៅចែកអំណោយ ដើម្បីសង្គ្រោះពលរដ្ឋ ប្រឈមការខ្វះខាតស្បៀងក្នុងតំបន់ក្រហមនោះទេ ព្រោះជាតំបន់មានការឆ្លងខ្ពស់។ ក្នុងតំបន់ក្រហមដដែលនេះ អភិបាលរងក្រុងដដែលក៏បានព្រមានអ្នកសារព័ត៌មានមិនឲ្យចូលទៅធ្វើសេចក្តីរាយការណ៍ ឬផ្សាយបន្តផ្ទាល់ក្នុងតំបន់ដែលមានកម្រិតឆ្លងនៃជំងឺកូវីដ១៩ ធ្ងន់ធ្ងរនោះទេ។ លោកនិយាយថា អ្នកកាសែតរូបណាដែលនៅបន្តបំពានការហាមឃាត់របស់អាជ្ញាធរមិនឲ្យចូលទៅក្នុងតំបន់ក្រហមនោះអាចនឹងប្រឈមវិធានការច្បាប់ ដោយអាជ្ញាធរឈប់ប្រើវិធានការអប់រំដែលបានធ្វើកន្លងមកនោះ។ លោក កើត ឆែ លើកឡើងថា៖ «ពីព្រោះកាលណាបងប្អូនយើងចូលទៅតំបន់ក្រហម បងប្អូនយើងធ្វើការ live ប្រជាពលរដ្ឋមកស្តាប់ live ហ្នឹងគឺវាណែនណែន អត់មានគម្លាតសុវត្ថិភាពសង្គមទេ បង្កហានិភ័យថែមទៀតត្រូវឆ្លង ដែលយើងមិនអាចសម្រេចគោលដៅរួមរបស់យើងបាននោះ គឺការកាត់ផ្តាច់ព្រឹត្តការណ៍ថ្ងៃ ២០ កុម្ភៈ»។ អង្គការការពារសិទ្ធិមនុស្ស (Human Rights Watch) កាលពីពេលថ្មីៗនេះ បានរិះគន់អាជ្ញាធរកម្ពុជាដែលបានរាំងខ្ទប់មិនឲ្យទីភ្នាក់ងារអង្គការសហប្រជាជាតិ និងក្រុមផ្តល់ជំនួយផ្សេងទៀតចូលទៅជួយពលរដ្ឋក្នុងតំបន់ក្រហម។ សេចក្តីថ្លែងការណ៍របស់អង្គការ Human Rights Watch ដែលចេញផ្សាយកាលពីថ្ងៃទី ៥ ខែឧសភា ឲ្យដឹងថា ប្រជាពលរដ្ឋប្រមាណ ៣០ ម៉ឺននាក់ បានរងផលប៉ះពាល់នៅក្នុងតំបន់ក្រហម។ សេចក្តីថ្លែងការណ៍លើកឡើងថា៖ «អ្នករស់នៅក្នុងតំបន់ទាំងនេះប្រឈមនឹងវិធានការបិទខ្ទប់តឹងរ៉ឹងបំផុត ក្នុងនោះគឺមានបម្រាមចាកចេញពីផ្ទះ លើកលែងតែហេតុផលសុខភាពជាក់លាក់។ មនុស្សជាច្រើននាក់មិនមានលទ្ធភាពទទួលបានអាហារ ថ្នាំពេទ្យ និងតម្រូវការចាំបាច់ផ្សេងៗទៀតជាច្រើនសប្តាហ៍។ ក្រុមជួយសង្គ្រោះក្នុងស្រុកនិងអន្តរជាតិបានប្រកាសពីការត្រៀមរួចរាល់ក្នុងការផ្តល់ជំនួយដល់អ្នករងផលប៉ះពាល់ទាំងអស់នោះ ប៉ុន្តែអាជ្ញាធរបានបដិសេធមិនឲ្យក្រុមទាំងនោះចូលក្នុងតំបន់ក្រហមឡើយ»។ ប្រធានសម្ព័ន្ធសហគមន៍កសិករកម្ពុជាហៅកាត់ថា CCFC លោក ថេង សាវឿន ប្រាប់វីអូអេនៅថ្ងៃព្រហស្បតិ៍នេះថា អាជ្ញាធររាជធានីភ្នំពេញគួរឆ្លើយតបទៅនឹងមតិរិះគន់កន្លងមក ដោយបង្កើននូវអភិបាលកិច្ចថ្នាក់មូលដ្ឋានឲ្យបានប្រសើរជាងមុន ក្នុងការចាត់ចែងជំនួយឧបត្ថម្ភដល់ពលរដ្ឋខ្វះខាតស្មើៗគ្នា មិនថាពលរដ្ឋនោះមាននិន្នាការនយោបាយយ៉ាងណាទេ។ លោកបន្ថែមថា ក្នុងកាលៈទេសៈនៃការបិទខ្ទប់បន្តទៀតក្នុងតំបន់លឿងទុំនិងក្រហម កម្មករក្នុងឧស្សាហកម្មកាត់ដេរនិងវិស័យផ្សេងទៀត ត្រូវស្ថិតក្នុងក្រុមអាទិភាពនៃការជួយសង្គ្រោះ ព្រោះពួកគេមិនមានការងារផង និងត្រូវចំណាយលើការជួលផ្ទះនិងថ្លៃទឹកភ្លើងជាដើម។ «រឿងដែលគាត់ព្រួយបារម្ភ គឺទាក់ទងនឹងតម្លៃសេវាគ្មានថវិកាក្នុងការបង់ថ្លៃផ្ទះជួល បង់ថ្លៃទឹក និងបង់ថ្លៃភ្លើង។ អ៊ីចឹងចំណុចទាំងនេះ បើសិនជាបន្តបិទទៀតរដ្ឋបាលរាជធានីភ្នំពេញ ក៏ដូចជារដ្ឋាភិបាលគួរតែត្រូវបានពិចារណាផ្តល់នូវការគាំទ្រពិសេសណាមួយដល់ពួកគាត់» ។ ទាក់ទិនការចូលទៅក្នុងតំបន់ក្រហមរបស់អ្នកសារព័ត៌មាន លោក ណុប វី នាយកប្រតិបត្តិនៃសម្ព័ន្ធអ្នកសារព័ត៌មានកម្ពុជា (ខេមបូចា) យល់ថា អាជ្ញាធរគួរមានការសម្របសម្រួលឲ្យអ្នកសារព័ត៌មានបានចូលក្នុងតំបន់នោះ ដោយមានវិធានការគាំពារសុខាភិបាលត្រឹមត្រូវ។ លោកថា អវត្តមានអ្នកកាសែតក្នុងតំបន់ក្រហមអាចនឹងធ្វើឲ្យរដ្ឋាភិបាលបាត់បង់ដំណឹង ពាក់ព័ន្ធនឹងសេចក្តីត្រូវការផ្សេងៗ ឬបញ្ហាប្រឈមនានាដែលកើតមានក្នុងតំបន់ឆ្លងខ្ពស់៕	2021-05-06T07:00:00+07:00	khmer.voanews.com	https://khmer.voanews.com/a/phnom-penh-authorities-continue-to-place-several-places-under-lockdown-amid-criticism/5880439.html
80bf2c57-787c-488e-ab9d-93e997ae229e	លោក Biden យល់ព្រមលើកលែងប្រកាសនីយប័ត្រតក្កកម្មវ៉ាក់សាំងកូវីដ១៩ ប៉ុន្តែភាពស្មុគស្មាញនៅតែមាន	រដ្ឋបាលរបស់លោកប្រធានាធិបតី Joe Biden យល់ព្រមគាំទ្រការលើកលែងការរឹតត្បិតប្រកាសនីយប័ត្រតក្កកម្មសិទ្ធិបញ្ញា (IP) វ៉ាក់សំាងកូវីដ១៩ នៅឯអង្គការពាណិជ្ជកម្មពិភពលោក (WTO) ដែលជាការបំបែកភាពទាល់ច្រកមួយក្នុងការប្រយុទ្ធប្រឆាំងការរាតត្បាតជាសកល ដែលអាចផ្ដល់អំណាចឲ្យរដ្ឋាភិបាលប្រទេសនានាដោះស្រាយបញ្ហាកង្វះវ៉ាក់សាំង និងបញ្ហាវិសមភាពនៃវ៉ាក់សាំង។ អ្នកស្រី Katherine Tai អ្នកជំនាញខាងវិស័យពាណិជ្ជកម្មតំណាងឲ្យសហរដ្ឋអាមេរិក បានប្រកាសពីជំហររបស់រដ្ឋបាលលោក Biden នៅក្នុងសេចក្ដីថ្លែងការណ៍មួយ កាលពីរសៀលថ្ងៃពុធម្សិលមិញ។ អ្នកស្រីបាននិយាយថា៖ «នេះគឺជាវិបត្តិសុខភាពជាសកល ហើយស្ថានភាពធ្ងន់ធ្ងរនៃការរាតត្បាតជំងឺកូវីដ១៩ ទាមទារឲ្យមានវិធានការទប់ទល់ដែលសមស្រប។ រដ្ឋបាលលោកប្រធានាធិបតី Biden មានជំនឿយ៉ាងមុតមាំទៅលើការការពារកម្មសិទ្ធិបញ្ញា ប៉ុន្តែដើម្បីបញ្ឈប់ការឆ្លងរាលដាលនៃការរាតត្បាត យើងគាំទ្រការមិនដាក់វ៉ាក់សំាងជំងឺកូវីដ១៩ ចូលក្នុងការរឹតត្បិតលើកម្មសិទ្ធិបញ្ញា»។ ដោយសារនេះជាការសន្យាមួយក្នុងយុទ្ធនាការរបស់លោកប្រធានាធិបតី Biden លោកបានរងសម្ពាធយ៉ាងខ្លាំង ទាក់ទងនឹងការមិនយកប្រកាសនីយប័ត្រតក្កកម្មវ៉ាក់សំាងកូវីដ១៩។ ក្រុមសកម្មជនបានតវ៉ានៅរដ្ឋធានីវ៉ាស៊ីនតោនកាលពីថ្ងៃពុធ ដោយមានការចូលរួមពីមេដឹកនាំប្រទេសនានា សមាជិកសភាមកគណបក្សប្រជាធិបតេយ្យ អង្គការមនុស្សធម៌ អ្នកជំនាញផ្នែកសុខាភិបាលសាធារណៈ និងជ័យលាភីណូបែល បានគាំទ្រសំណើមិនយកប្រកាសនីយប័ត្រតក្កកម្មវ៉ាក់សំាងកូវីដ១៩ ដើម្បីអនុញ្ញាតឲ្យប្រទេសដទៃៗទៀតអាចផលិតវ៉ាក់បង្កាជំងឺកូវីដ១៩ ដោយមិនបាច់បារម្ភពីការប្ដឹងផ្ដល់ដោយក្រុមហ៊ុនផលិតឱសថនិងស្ថាប័ន ដែលជាម្ចាស់កម្មសិទ្ធិបញ្ញា។ ប៉ុន្តែប៉ុន្មានម៉ោងមុនការប្រកាសនេះ អ្នកនាំពាក្យប្រចាំសេតវិមានអ្នកស្រី Jen Psaki បាននិយាយថា ស្របពេលដែលលោកប្រធានាធិបតី Biden គាំទ្រការមិនយកប្រកាសនីយប័ត្រតក្កកម្ម[វ៉ាក់សំាងកូវីដ១៩] ក្នុងអំឡុងពេលធ្វើយុទ្ធនាការ លោកក៏ជឿជាក់ផងដែរនូវដំណើរការពិភាក្សាគោលនយោបាយផ្ទៃក្នុងរបស់រដ្ឋបាលដែលដឹកនាំដោយអ្នកស្រី Tai៕	2021-05-06T07:00:00+07:00	khmer.voanews.com	https://khmer.voanews.com/a/biden-agrees-to-waive-covid19-vaccine-patents-but-it-is-still-complicated/5880388.html
d63bbdd9-2227-4f77-b21f-7671400a392e	អ្នកស្លាប់ដោយសារកូវីដ១៩ កើនដល់ ១១០នាក់ និងឆ្លងថ្មីជិត ៧រយនាក់បន្ថែមទៀត	អ្នកស្លាប់ដោយសារជំងឺកូវីដ១៩ បានកើនឡើងដល់ ១១០នាក់ហើយ បន្ទាប់ពីអ្នកជំងឺ ៣នាក់ទៀត បានស្លាប់។ ចំណែកតួលេខឆ្លងថ្មីវិញ ក្រសួងរកឃើញ ៦៧២នាក់ថែមទៀត នៅថ្ងៃទី៥ ឧសភា ដោយក្នុងនោះភាគច្រើនជាករណីឆ្លងក្នុងសហគមន៍។ រីឯអ្នកជាសះស្បើយវិញ មាន ២២៨នាក់ នៅថ្ងៃដដែលនេះ។ ទោះជាយ៉ាងណាក្ដី ក្រសួងសុខាភិបាលបានផ្លាស់ប្ដូរទម្រង់នៃសេចក្ដីប្រកាសព័ត៌មានរឿងកូវីដ-១៩ នេះហើយ។ ក្រសួងផ្តល់ត្រឹមតែតួលេខសរុប រួមមាន ករណីឆ្លងថ្មី ករណីជាសះស្បើយ ករណីស្លាប់ ករណីនាំចូលពីក្រៅប្រទេស និងចំនួនឆ្លងសរុបតែប៉ុណ្ណោះ។ ទម្រង់ថ្មីនេះ ធ្វើឱ្យបាត់ព័ត៌មានជាច្រើន ដូចជា តំបន់ឆ្លងថ្មី តួលេខឆ្លងសរុបក្នុងសហគមន៍ ព័ត៌មានស្ដីពីអ្នកស្លាប់ កន្លែងសម្រាកព្យាបាលរបស់អ្នកជំងឺ និងតួលេខអ្នកជំងឺដែលកំពុងសម្រាកព្យាបាល ជាដើម។ អ្នកប្រើបណ្ដាញសង្គមហ្វេសប៊ុក (Facebook) ជាច្រើននាក់ បាននាំគ្នាចូលទៅបញ្ចេញមតិនៅក្នុងទំព័រហ្វេសប៊ុករបស់ក្រសួងសុខាភិបាល ដោយទាមទារឱ្យក្រសួងផ្តល់ព័ត៌មានលម្អិតជាងនេះ ដូចអ្វីដែលក្រសួងធ្លាប់បានធ្វើនាពេលកន្លងទៅ។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសាកសួររឿងនេះបានទេ នៅថ្ងៃទី៥ ឧសភា ដោយទូរស័ព្ទចូល ពុំមានអ្នកទទួល។ គិតត្រឹមព្រឹកថ្ងៃទី៥ ឧសភា កម្ពុជាមានអ្នកកើតជំងឺកូវីដ-១៩ ចំនួន ១៦.៩៧១នាក់។ ក្នុងនោះ អ្នកជាសះស្បើយមាន ៦.០១៩នាក់ និងអ្នកកំពុងសម្រាកព្យាបាលជាង ១ម៉ឺននាក់៕	2021-05-06T06:42:00+07:00	rfa.org	https://www.rfa.org/khmer/news/health/cambodian-health-ministry-reports-3-died-672-tested-positive-for-covid-19-on-may-05-05052021194215.html
1f0040c3-556b-4d61-aced-14feaab34654	មួយថ្ងៃគួរហាត់ប្រាណយ៉ាងតិចប៉ុន្មាននាទី ល្អចំពោះសុខភាព?	គ្នាយើងដឹងហើយថាការហាត់ប្រាណបានផ្ដល់ប្រយោជន៍ច្រើនយ៉ាងដល់សុខភាព ដូចជាការពារជំងឺផ្សេង កាត់បន្ថយស្រ្តេស ជួយសម្រកទម្ងន់ ឬរក្សាទម្ងន់ឲ្យនៅថេរល្អ ជាដើម។ ចុះគ្នាយើងដែលដឹងអត់ ដើម្បីឲ្យសុខភាពយើងល្អ តើគួរហាត់ប្រាណយ៉ាងតិចប៉ុន្មាននាទីក្នុងមួយថ្ងៃ? ជាការណែនាំមនុស្សពេញវ័យគួរហាត់ប្រាណកម្រិតមធ្យមលើប្រភេទលំហាត់ប្រាណអេរ៉ូបិក១៥០នាទីក្នុងមួយសប្ដាហ៍ ឬបើយើងហាត់ប្រាណបែប អេរ៉ូបិកកម្រិតខ្លាំងអាចត្រឹម៧៥នាទីក្នុងមួយសប្ដាហ៍។ ការហាត់ប្រាណបានកាន់តែច្រើន ក៏ផ្ដល់គុណប្រយោជន៍កាន់តែច្រើនដល់សុខភាពដូចគ្នាដែរ។ ចំណែកសកម្មភាពរាងកាយធម្មតាៗមួយចំនួន ក៏មានប្រយោជន៍ដល់រាងកាយផងដែរ។ ដូចនេះហើយ បានជាមានការលើកឡើងថា ថ្វីបើមនុស្សយើងមិនសូវបានហាត់ប្រាណមែន តែបើយើងជាមនុស្សបញ្ចេញសកម្មភាពរាងកាយច្រើន ក៏មានប្រយោជន៍ដល់សុខភាពដូចគ្នា។ ដូចបានលើកឡើងខាងលើអ៊ីចឹង ហាត់ប្រាណដើម្បីសុខភាព យើងអាចអនុវត្តប្រភេទលំហាត់ប្រាណខាងលើនោះបាន។ លំហាត់ប្រាណបែបអេរ៉ូបិកកម្រិតមធ្យមមានដូចជាដើរហាត់ប្រាណ ហែលទឹក ឬសកម្មភាពរុញម៉ាស៊ីនកាត់ស្មៅចុះឡើង ជាដើម។ ចំណែកលំហាត់ប្រាណអេរ៉ូបិកកម្រិតខ្លាំងមានដូចជារត់ និងរាំ ប្រភេទអេរ៉ូបិក។ ជាទូទៅការហាត់ប្រាណដើម្បីសុខភាព គឺយើងប្រើពេលហាត់ប្រាណកម្រិតមធ្យមប្រហែល៣០នាទីក្នុងមួយថ្ងៃ។ ប្រសិនបើគ្នាយើងមានបំណងចង់សម្រកទម្ងន់ ឬបានរាងស្អាត យើងត្រូវហាត់ប្រាណឲ្យបានយូរជាងនេះ ដោយអាចចំណាយពេលហាត់រហូតដល់៣០០នាទីក្នុងមួយសប្ដាហ៍ ឬច្រើនជាងនេះ។ មួយវិញទៀត ការកាត់បន្ថយទម្លាប់អង្គុយធ្វើការយូរម៉ោងក៏មានសារសំខាន់ដែរ។ ការអង្គុយកាន់តែច្រើនម៉ោងរៀងរាល់ថ្ងៃ ក៏បង្កើតឱកាសកាន់តែច្រើនឲ្យយើងមានបញ្ហាមេតាប៉ូលិស។ ការអង្គុយយូរម៉ោងក្នុងមួយថ្ងៃៗ អស់រយៈពេលយូរ នឹងផ្ដល់ផលអវិជ្ជមានដល់សុខភាព ទោះបីជាយើងបានហាត់ប្រាណត្រឹមត្រូវតាមការណែនាំក៏ដោយ។ បើសិនជាគ្នាយើងមិនអាចមានពេលដើររយៈពេល៣០នាទីអំឡុងពេលថ្ងៃទេ យើងគួរឆ្លៀតដើរម្ដងប្រាំនាទីនៅពេលណាមួយដែលអាចធ្វើបាន។ រាល់សកម្មភាពរាងកាយយើងបានធ្វើ គឺពិតជាល្អប្រសើរជាងមិនបានធ្វើអ្វីសោះ។ អ្វីដែលសំខាន់ គឺយើងត្រូវបញ្ចេញសកម្មភាពរាងកាយជាប្រចាំថ្ងៃ ដើម្បីសុខភាពយើងល្អប្រសើរ៕ ចុចអាន៖ ចុចអាន៖	2021-05-06T06:15:00+07:00	kampucheathmey.com	https://www.kampucheathmey.com/health/115199
ea3e52fd-e3df-4546-9d15-8344e03dda04	ក្រសួងការពារជាតិ នឹងបើកយុទ្ធនាការចាក់វ៉ាក់សាំងការពារជំងឺកូវីដ ជូន ពលរដ្ឋនៅតំបន់ក្រហម ក្នុងខណ្ឌឫស្សីកែវ នៅថ្ងៃទី៧ ខែឧសភា	នាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះនៃកងយោធពលខេមរភូមិន្ទ និងជាប្រធានប្រតិបត្តិការយុទ្ធនាការចាក់វ៉ាក់សាំង នៅយប់ថ្ងៃទី៥ ខែឧសភា ឆ្នាំ២០២១នេះ បានបញ្ជាក់ថា ក្រុមគ្រូពេទ្យរបស់កងពលតូចអន្តរាគមន៍លេខ១ បានចុះត្រួតពិនិត្យ និងរៀបចំទីតាំងសម្រាប់ត្រៀមការចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋនៅតំបន់ក្រហម ក្នុងសង្កាត់ទួលសង្កែទី១ ខណ្ឌឫស្សីកែវ នៅថ្ងៃទី០៧ ខែឧសភា ឆ្នាំ២០២១ខាងនេះ។ នាយឧត្តមសេនីយ៍ ឥត សារ៉ាត់ ក៏បានបង្ហាញការប្តេជ្ញាចិត្តរបស់កងទ័ពថា នឹងប្រឹងប្រែងពន្លឿនការចាក់នេះ ធ្វើយ៉ាងណាឱ្យសម្រេចបានតាមផែនការ ដែលបានគ្រោងទុកក្រោមការយកចិត្តទុកដាក់ពីសំណាក់សម្តេចពិជ័យសេនា ទៀ បាញ់។ នាយឧត្តមសេនីយ៍ ឥត សារ៉ាត់ បានបញ្ជាក់យ៉ាងដូច្នេះថា៖ ។ ។ នេះបេីតាមការបញ្ជាក់របស់ នាយឧត្តមសេនីយ៍ ឥត សារ៉ាត់។ ជាមួយនឹងរៀបចំទីតាំងដើម្បីចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋនៅក្នុងតំបន់ក្រហម ក្នុងសង្កាត់ទួសង្កែនេះ នាយឧត្តមសេនីយ៍ ឥត សារ៉ាត់ បានអំពាវនាវយ៉ាងទទូចដល់ប្រជាពលរដ្ឋទាំងអស់ ដែលរស់នៅក្នុងតំបន់ក្រហមនេះបានយល់ដឹង និងសហការជាមួយនឹងអាជ្ញាធរមូលដ្ឋាន ដើម្បីមកទទួលការចាក់វ៉ាក់សាំងការពារជំងឺកូវីដ១៩ ឱ្យបានគ្រប់ៗគ្នា។ រាជរដ្ឋាភិបាលកម្ពុជា នៅថ្ងៃទី០១ ខែឧសភា បានចាប់ផ្តើមយុទ្ធនាការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ក្នុងសង្កាត់ចំនួន៣៣ នៃខណ្ឌមានជ័យ ខណ្ឌដង្កោក ខណ្ឌកំពូល និងខណ្ឌពោធិ៍សែនជ័យ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី៥ ខែឧសភានេះ បានចេញមកបញ្ជាក់ថា ប្រតិបត្តិការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម ដែលជាតំបន់ប្រឈមការរីករាលដាលជំងឺកូវីដ១៩នោះ គឺចាក់រហូតអស់ប្រជាពលរដ្ឋ។ សម្តេចតេជោនាយករដ្ឋមន្ត្រី បានសង្កត់ធ្ងន់ថា បើចាក់មិនអស់ គឺមិនដកថយជាដាច់ខាត។ របាយការណ៍ក្រសួងការពារជាតិកម្ពុជាចេញផ្សាយថ្ងៃទី០៥ ខែឧសភា ឆ្នាំ២០២១នេះ បានឱ្យដឹងថា ការចាក់វ៉ាក់សាំងការពារជំងឺកូវីដ១៩ លើកទី១ ជូនកងទ័ព, គ្រួសារកងទ័ព និងប្រជាពលរដ្ឋ បានចំនួនសរុប ៤៩២,៣៦០នាក់ ក្នុងនោះចាក់នៅតំបន់ក្រហមបានចំនួន ១៩៦,០៦៦នាក់ ខណៈចាក់លើកទី២ បានចំនួន ២៧២,២៧៤នាក់។ ដោយឡែកបើគិតត្រឹមយប់ថ្ងៃទី០៥ ខែឧសភា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១,៥៦៥,២៩២នាក់៕	2021-05-06T05:40:00+07:00	freshnewsasia.com	https://m.freshnewsasia.com/index.php/en/localnews/196672-2021-05-05-15-40-02.html
147f9213-33c6-4423-88f8-c308f53ddc58	អ្នកឃ្លាំមើលជំរុញឲ្យក្រសួងសុខាភិបាលកែលម្អការព្យាបាល និងកុំយកអ្នកជំងឺទៅទុកចោល	ប្រជាពលរដ្ឋមន្រ្តីអង្គការសង្គមស៊ីវិលនិងអ្នកវេជ្ជសាស្ត្រនាំគ្នាអាណិតអាសូរអ្នកជំងឺកូវីដ-១៩ដែលគេទុកចោលឲ្យសម្រាន្តលើស្មៅក្នុងស្អាតអូឡាំពិកហាលទឹកសន្សើមហាលខ្យល់ដោយសារអាជ្ញាធរមានសមត្ថកិច្ចមិនអនុញ្ញាតឲ្យពួកគាត់ចូលទៅសម្រាកក្នុងកន្លែងព្យាបាលកាលពីយប់ថ្ងៃទី៣ ខែឧសភា។ ពលរដ្ឋម្នាក់រស់នៅភូមិត្រពាំងថ្លឹង ខណ្ឌពោធិ៍សែនជ័យលោក យឿងធាយុទ្ធ ដែលតំបន់របស់លោករងការបិទខ្ទប់ ថាលោកនៅក្នុងផ្ទះចំនួន ១ ខែ មកហើយ ហើយលោកខ្លាចរអាក្នុងការទៅព្យាបាលជំងឺកូវីដ-១៩ ក្រោយដឹងថា មានអ្នកជំងឺជាច្រើន ត្រូវគេដឹកយកទៅទុកចោលក្នុងស្តាតអូឡាំពិក និងគេមិនអនុញ្ញាតឲ្យចូលទៅសម្រាកព្យាបាលត្រឹមត្រូវបែបនេះ។ លោកស្នើសុំឲ្យក្រសួងសុខាភិបាល រៀបចំកែលម្អស្ថានភាពនេះឡើងវិញ។ បើមិនដូច្នេះទេ លោកស្នើឲ្យទុកពលរដ្ឋ ឲ្យពួកគាត់នៅសម្រាកព្យាបាលក្នុងផ្ទះ គឺល្អជាងដឹកពលរដ្ឋយកទៅទុកចោលឲ្យសម្រាន្តលើស្មៅ ហាលសន្សើម និងហាលខ្យល់បែបនេះ៖ « »។ កាលពីយប់ថ្ងៃទី៣ ខែឧសភា បុគ្គលិកសុខាភិបាលផ្នែកដឹកអ្នកជំងឺកូវីដ-១៩ បានថតវីដេអូផ្សាយផ្ទាល់ តាមបណ្ដាញសង្គមហ្វេសប៊ុក ឃើញអ្នកជំងឺ ២០ នាក់ ដែលមិនបានចូលសម្រាកព្យាបាល និងត្រូវនាំគ្នាសម្រាន្តហាលសន្សើម នៅលើស្មៅ ក្នុងបរិវេណស្ដាត ពេញមួយយប់ និងអត់បាយក្រហាយទឹក ព្រោះគ្មានអ្នកយកចិត្តទុកដាក់ពួកគាត់។ បុគ្គលិកពេទ្យរូបនោះ ថាខ្លួនជាមន្រ្តីតូចតាច ស្មើនឹងអំបាតរបស់គេទេ គ្មានអ្វីអាចជួយអ្នកជំងឺបានក្រៅពីជួយផ្សាយផ្ទាល់បែបនេះ ដើម្បីឲ្យអ្នកថ្នាក់លើឃើញ និងដឹងតែប៉ុណ្ណោះ៖ « ជាមួយគ្នានេះអ្នកជំងឺថ្មីៗបន្ថែមជិត ១០ ឡានទៀតក៏គេមិនអនុញ្ញាតឲ្យចូលក្នុងកន្លែងព្យាបាលភ្លាមៗដែរ។អ្នកជំងឺថ្មីទាំងនោះមានទាំងមនុស្សចាស់ កូនក្មេង ស្ត្រីមានផ្ទៃពោះផង។ពួកគាត់ត្រូវអង្គុយក្នុងឡានរង់ចាំច្រើនម៉ោងទើបមានការអនុញ្ញាតឲ្យចូលទៅខាងក្នុងទីតាំងព្យាបាល។ អាស៊ីសេរី មិនអាចសុំការបំភ្លឺរឿងនេះពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីនអគ្គនាយកបច្ចេកទេសលោក ហុក គឹមចេង ប្រធានមន្ទីរសុខាភិបាលរាជធានីភ្នំពេញលោក ងី មានហេង និងអ្នកនាំពាក្យសាលារាជធានីភ្នំពេញលោក ម៉េត មាសភក្ដី បានទេ នៅថ្ងៃទី៤ ខែឧសភា។ ប៉ុន្តែក្រោយបុគ្គលិកសុខាភិបាលបញ្ចេញវីដេអូអំពីស្ថានភាពរបស់អ្នកជំងឺកូវីដ-១៩ដែលគេយកទៅទុកចោលនេះក្រសួងព័ត៌មាននៅថ្ងៃទី៤ ខែឧសភាណែនាំឲ្យបញ្ឈប់បន្ទាន់សកម្មភាពផ្សាយព័ត៌មាននិងយកព័ត៌មាននៅក្នុងតំបន់ក្រហមជាពិសេសសកម្មភាពដេញតាមថតរថយន្តសង្គ្រោះបន្ទាន់និងផ្សាយផ្ទាល់។ក្រសួងថាការធ្វើដូច្នេះធ្វើឲ្យសាធារណជនមានការយល់ច្រឡំនិងបង្កភាពជ្រួលច្របល់ក្នុងសង្គម។ ជុំវិញការមិនយកចិត្តទុកដាក់លើអ្នកជំងឺកូវីដ-១៩ នេះ អ្នកវេជ្ជសាស្ត្រសោកស្ដាយ ដែលរឿងបែបនេះនៅតែកើតមានឡើង។ ប្រធានសមាគមគ្រូពេទ្យគុណធម៌កម្ពុជា (CVMA) វេជ្ជបណ្ឌិត អ៊ូច វុឌ្ឍី សង្ស័យថា បុគ្គលមួយចំនួន ឆ្លៀតឱកាសប្រព្រឹត្តិអំពើពុករលួយនិងជំរុញឲ្យក្រសួងសុខាភិបាល ស្រាវជ្រាវករណីនេះ។ លោក លើកទឹកចិត្តឲ្យរដ្ឋាភិបាលដកមន្ត្រីអសមត្ថភាពទាំងនោះចេញនិងត្រូវយកអ្នកមានសមត្ថភាពគ្រប់វិស័យមកចូលរួមជួយ ទើបអាចទប់ស្កាត់ការឆ្លងជំងឺកូវីដ១៩បាន៖ « ចំណែកសង្គមស៊ីវិលវិញ ជំរុញឲ្យរដ្ឋាភិបាលគិតគូរពីការយកចិត្តទុកដាក់ព្យាបាល និងបន្ថែមទីតាំងព្យាបាលអ្នកជំងឺបន្ថែមទៀត។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព (PDP) លោក យង់ គឹមអេង យល់ថា ក្រសួងសុខាភិបាលគួរតែសហការ ឬជួលទីតាំងមន្ទីរពេទ្យឯកជននិងត្រូវរៀបចំទីតាំងធំៗ ដែលស្ថិតក្នុងតំបន់ក្រហម ឬតំបន់ប្រឈមឲ្យបានច្រើន ក្នុងការព្យាបាលអ្នកជំងឺកូវីដ១៩៖ « ដោយសារអ្នកឆ្លងជំងឺកូវីដ-១៩ កើនឡើងខ្លាំង ដែលដូចជាថ្ងៃទី៤ ខែឧសភានេះ មានអ្នកជំងឺថ្មីរហូតដល់ជិតមួយពាន់ (៩៤១) នាក់ក្នុងមួយថ្ងៃ មន្ទីរពេទ្យរដ្ឋអស់លទ្ធភាពក្នុងការទទួលអ្នកជំងឺថ្មី និងបានយកអគាររោងការ រោងចក្រ សណ្ឋាគារ និងពហុកីឡាដ្ឋានជាតិ ធ្វើជាកន្លែងសម្រាកព្យាបាលអ្នកជំងឺ។ ថ្មីៗនេះ ក្រសួងបានអនុញ្ញាតឲ្យមន្ទីរពេទ្យឯកជន និងសម្ភភនៅទីក្រុងភ្នំពេញទាំងអស់ អាចទទួលអ្នកជំងឺកូវីដ-១៩ បាន។ ប៉ុន្តែ អ្នកជំងឺដែលទៅសម្រាកព្យាបាលនៅមន្ទីរពេទ្យឯកជន ត្រូវចេញថ្លៃព្យាបាលដោយខ្លួនឯង។ មន្រ្តីសង្គមស៊ីវិលអ្នកវេជ្ជសាស្រ្តនិងអ្នកឃ្លាំមើលសង្គមថាបើរដ្ឋាភិបាលមិនព្រមជួយសម្រួលចេញថ្លៃព្យាបាលជំងឺនេះនៅតាមមន្ទីរពេទ្យឯកជននោះទេអ្នកជំងឺនឹងបន្តរត់ទៅមន្ទីរពេទ្យរដ្ឋដែលធ្វើឲ្យបន្ទុកនេះកាន់តែលំបាកនិងការប្រយុទ្ធប្រឆាំងជំងឺកូវីដ-១៩នឹងមិនសូវមានប្រសិទ្ធភាពនោះឡើយ៕	2021-05-06T05:15:00+07:00	rfa.org	https://www.rfa.org/khmer/news/health/observers-urge-government-to-take-care-for-all-covid-19-patients-05052021180948.html
b81c9b6c-1425-4ef0-b854-bad7c73d47b1	រដ្ឋបាលខេត្តសៀមរាប បន្តរកឃើញអ្នកវិជ្ជមានជំងឺកូវីដថ្មី ៦នាក់ នាយប់ថ្ងៃទី៥ ឧសភា	រដ្ឋបាលខេត្តសៀមរាប បន្តរកឃើញអ្នកវិជ្ជមានជំងឺកូវីដ១៩ចំនួន៦នាក់បន្ថែមទៀត នាយប់នេះ ដែលធ្វើឱ្យចំនួនអ្នកឆ្លងសរុបមានចំនួន៧នាក់ ក្នុងថ្ងៃទី៥ ខែឧសភានេះ។ យោងតាមសេចក្ដីប្រកាសព័ត៌មាន ដែលបណ្ដាញសារព័ត៌មាន Fresh News ទទួលបាន អ្នកជំងឺថ្មីដែលឆ្លងក្នុងព្រឹត្តិការណ៍សហគមន៍ ២០ កុម្ភៈ រួមមាន៖ ១. ឈ្មោះ អង ហ៊ាន ភេទស្រី អាយុ៦៧ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ២. ឈ្មោះ កាន់ សុភី ភេទស្រី អាយុ៥៩ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ៣. ឈ្មោះ សយ សុធា ភេទស្រី អាយុ៤៤ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ៤. ឈ្មោះ ហៃ ណាឌី ភេទស្រី អាយុ៣២ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ៥. ឈ្មោះ មុំ ម៉ាលី ភេទស្រី អាយុ ១៧ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ៦. ឈ្មោះ ម៉ម ចាន់នី ភេទស្រី អាយុ៤ឆ្នាំ មានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ តាមការបញ្ជាក់ពីរដ្ឋបាលខេត្ត អ្នកទាំង៦នាក់ ខាងលើ គឺជាអ្នកពាក់ព័ន្ធជាមួយឈ្មោះ ម៉ន ប៉ូលីន ឈ្មោះ ស្រី ពៅ និងឈ្មោះ ម៉ម សុខេន ដែលវិជ្ជមានជំងឺកូវីដ-១៩ កាលពីថ្ងៃទី៤ ខែឧសភា។ ជាមួយគ្នានេះ រដ្ឋបាលខេត្តសៀមរាប បានអំពាវនាវឱ្យប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ សូមរំលឹកថា មកទល់ពេលនេះ ខេត្តសៀមរាបមានអ្នកវិជ្ជមានជំងឺកូវីដ-១៩ ចំនួន៦១នាក់ហើយ បានព្យាបាលជាសះស្បើយចំនួន១៧នាក់ ស្លាប់១នាក់ និង៤៣នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប៕	2021-05-06T04:56:00+07:00	freshnewsasia.com	https://m.freshnewsasia.com/index.php/en/localnews/196670-2021-05-05-14-56-55.html
3d319209-407d-4ffa-99fd-86f1a09eddcb	លោក ហេង សួរ ថ្លែងសារពាក់ព័ន្ធវិធានការសំខាន់ៗមួយចំនួន ដើម្បីជៀសវាងការបង្កហានិភ័យនៃការឆ្លងជំងឺកូវីដ១៩ នៅមុនពេលចាប់ផ្តើមដំណើរការរោងចក្រ (Video inside)	លោក ហេង សួរ រដ្ឋលេខាធិការ និងជាអ្នកនាំពាក្យក្រសួងការងារ និងបណ្ដុះបណ្ដាលវិជ្ជាជីវៈ នាយប់ថ្ងៃទី០៥ ខែឧសភា ឆ្នាំ២០២១នេះ បានថ្លែងសារសំឡេងពាក់ព័ន្ធនឹងវិធានការសំខាន់ៗមួយចំនួន ដើម្បីជៀសវាងការបង្កហានិភ័យនៃការឆ្លងជំងឺកូវីដ១៩ នៅមុនពេលចាប់ផ្តើមដំណើរការរោងចក្រ សហគ្រាសក្នុងវិស័យកាត់ដេរ។ សារសំឡេងនេះគឺផ្ដោតលើការណែនាំឱ្យរោងចក្រ សហគ្រាសក្នុងវិស័យកាត់ដេរទាំងឡាយ ត្រូវពិនិត្យលើលទ្ធភាពមុនឱ្យបានត្រឹមត្រូវ ក្នុងការកំណត់ឈ្មោះ និងចំនួនកម្មករនិយោជិត ៥០% ដើម្បីប្រើប្រាស់នៅពេលបើកដំណើរការផលិតកម្មក្នុងរោងចក្រ សហគ្រាសរបស់ខ្លួន។ រីឯការអនុវត្តនៅក្នុងពេលបើកដំណើរការរោងចក្រឡើងវិញយ៉ាងណានោះ គឺត្រូវយោងតាមសេចក្ដីថ្លែងការណ៍របស់គណៈកម្មការប្រឹក្សាការងារ។ វិធានការរដ្ឋបាលនៅពេលមានករណីវិជ្ជមានកូវីដ១៩ នៅតាមរោងចក្រ សហគ្រាស។ កិច្ចព្រមព្រៀងអំពីការបើកដំណើរការសកម្មភាពអាជីវកម្មឡើងវិញរបស់រោងចក្រ សហគ្រាស ក្រោយបញ្ចប់ការបិទខ្ទប់ដោយវិធានការរដ្ឋបាល ដែលបានកំណត់នូវវិធានការលម្អិត ១២ ចំណុចបន្ថែមទៀត។ ការចាក់វ៉ាក់សាំងជូនកម្មករនិយោជិត។	2021-05-06T04:55:00+07:00	freshnewsasia.com	https://m.freshnewsasia.com/index.php/en/localnews/196669-2021-05-05-14-55-06.html
90efea35-45c9-4a55-bb17-6b47a99551d3	អាជ្ញាធរខេត្តសៀមរាប បន្តរកឃើញអ្នកឆ្លងជំងឺកូវីដ-១៩ ថ្មី ៦នាក់ នៅភូមិដកពោធិ៍	ភ្នំពេញ៖ រដ្ឋបាលខេត្តសៀមរាប នៅយប់ថ្ងៃទី៥ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីការ រកឃើញអ្នកវិជ្ជមានជំងឺកូវីដ-១៩ ថ្មី បន្ថែម ៦នាក់ សរុប៧នាក់ ជាករណីពាក់ព័ន្ធនឹង ៣នាក់ វិជ្ជមាន នៅភូមិដកពោធិ៍។	2021-05-06T04:50:00+07:00	dap-news.com	https://dap-news.com/national/2021/05/05/143519/
27c4a483-3f95-4fec-84b0-ceff9f37bb18	ក្រសួងការងារ ដាស់តឿន ម្ចាស់រោងចក្រទាំងអស់ កុំធ្វើឱ្យមានការឆ្លង រាលដាលជំងឺកូវីដ-១៩ ជាថ្មី	ភ្នំពេញ៖ លោក ហេង សួរ រដ្ឋលេខាធិការនិងជាអ្នកនាំពាក្យក្រសួងការងារ និងបណ្ដុះបណ្ដាលវីជ្ជាជីវៈ បានដាស់តឿន ទៅដល់ម្ចាស់រោងចក្រទាំងអស់ កុំធ្វើឱ្យការផ្តើមសកម្មភាព អាជីវកម្មឡើងវិញនេះ ទៅជាឱកាស ធ្វើឱ្យមានការឆ្លងរាលដាលជំងឺកូវីដ-១៩នៅក្នុងរោងចក្ររបស់ខ្លួន ហើយដែលនឹងនាំឱ្យ មានការបិទរោងចក្រនោះឡើង វិញដោយ រដ្ឋបាលរាជធានី ឬខេត្ត។ ការដាស់តឿននេះធ្វើឡើងក្រោយ រដ្ឋបាលសាលារាជធានីភ្នំពេញ និងខេត្តកណ្ដាលរោងចក្រវិស័យកាត់ដេរ ដែលស្ថិតនៅតំបន់លឿង គឺអាចផ្តើមសកម្មភាព ផលិតកម្មឡើងវិញ ដោយត្រូវប្រើប្រាស់កម្លាំង កម្មករនិយោជិតត្រឹម ៥០% នៃចំនួនកម្មករនិយោជីតសរុប។ លោកហេង សួរ បានរំឮកថាគ្រប់ម្ចាស់ម៉ាក និងអ្នកបញ្ជាទិញ ព្រមទាំងគម្រោងរោងចក្រ កាន់តែប្រសើរនៅកម្ពុជា បានគាំទ្រការផ្តើមសង្វាក់ ផលិតកម្ម នៃរោងចក្រ ក្នុងវិស័យកាត់ដេរ ជាជំហានៗ ដោយផ្តើមចេញពី ៥០% នៃកម្លាំងកម្មករនិយោជិតសរុប និងឆ្លាស់វេនគ្នា រៀងរាល់ពេល ២សប្តាហ៍។ លោកបន្តថា អ្នកគ្រប់គ្រងរោងចក្រ សហគ្រាសគួរពិនិត្យ លើសេចក្តីថ្លែងការ របស់គណៈកម្មការក្រុមប្រឹក្សាការងារនាថ្ងទី៤ ខែឧសភា ឆ្នាំ២០២១កន្លងទៅ។ សូមរំលឹកថា យោងសេចក្តីសម្រេចលេខ ១០០/២១ របស់រដ្ឋបាលរាជធានីភ្នំពេញ និងយោងសេចក្តីសម្រេចលេខ ០៨៥ របស់រដ្ឋបាលខេត្តកណ្តាល នោះរោងចក្រវិស័យកាត់ដេរ ដែលស្ថិតនៅតំបន់លឿង គឺអាចផ្តើមសកម្មភាពផលិតកម្មឡើងវិញ ដោយត្រូវប្រើប្រាស់កម្លាំងកម្មករនិយោជិតត្រឹម ៥០% នៃចំនួនកម្មករនិយោជីតសរុប។ អ្នកគ្រប់គ្រងរោងចក្រ ត្រូវយកថ្ងៃទី១ នៃការផ្តើមដំណើរការរបស់ខ្លួនឡើងវិញនេះ (ថ្ងៃទី០៦ ខែឧសភា) ដើម្បីប្រជុំកំណត់ឈ្មោះ និងចំនួនកម្មករ ៥០% ដែលត្រូវធ្វើការវេនដំបូង ដែលមានរយៈពេល ២សប្តាហ៍ និង៥០%ទៀត ដែលត្រូវធ្វើក្នុងវេនបន្ទាប់ ដែលមានរយៈពេល២សប្តាហ៍ដូចគ្នា។ ទន្ទឹមនឹងនេះត្រូវពិនិត្យលើ៖ ១. ស្ថានភាពអនាម័យ និងសុវត្ថិភាពនៃគ្រឿងម៉ាស៊ីនបម្រើឱ្យសង្វាក់ផលិតកម្មរបស់ខ្លួន និងប្រព័ន្ធបញ្ចេញបញ្ចូលចរន្តខ្យល់ក្នុងអាគារផលិតកម្ម ២. វិធានអនាម័យ និងសុវត្ថិភាពការងារ ដូចជាផ្តល់ម៉ាសឱ្យកម្មករនិយោជិតយ៉ាងតិច១ ក្នុង១ថ្ងៃ ,ការបាញ់អាល់កុលពេលចូលនិងចេញពីការងារ, ការបន្ថែមម៉ាស៊ីនបាញ់អាល់កុលនៅក្នុងអាគារផលិតកម្ម, ការវាស់កម្ដៅ, សាប៊ូលាងដៃនៅក្នុងបន្ទប់ទឹក និងកន្លែងហូបបាយ ៣. ការបែងចែកវេនអាហារថ្ងៃត្រង់ និងលើកទឹកចិត្តឱ្យកម្មករនិយោជិតយកម្ហូបមកពីផ្ទះ ៤. ត្រៀមរំឮកម្មករនិយោជីតឱ្យពាក់ម៉ាសជានិច្ចពេលជិះរថយន្ត និងពេលធ្វើការ ព្រមទាំងរក្សាឱ្យបាននូវ គោលការណ៍ ៣កុំ ៣ការពារ៕	2021-05-06T04:43:00+07:00	dap-news.com	https://dap-news.com/national/2021/05/05/143516/
05f2d5fd-9c2d-4b2f-abec-07ba0531689f	លោក គឹម សន្តិភាព៖ ២២ថ្ងៃ នៃការបិទខ្ទប់រាជធានីភ្នំពេញ និងទីក្រុងតាខ្មៅ បានកាត់ផ្តាច់ការឆ្លងរាលដាលជំងឺកូវីដ ក្នុងកម្រិតធ្ងន់ទៅតាមបណ្តាខេត្តនានា (Video inside)	លោក គឹម សន្តិភាព រដ្ឋលេខាធិការ និងជាអ្នកនាំពាក្យក្រសួងយុត្តិធម៌ នៅថ្ងៃទី៥ ខែឧសភា ឆ្នាំ២០២១នេះ បានបញ្ជាក់ថា រយៈពេល២២ថ្ងៃ ការអនុវត្តវិធានការបិទខ្ទប់ភូមិសាស្ត្ររាជធានីភ្នំពេញ និងទីក្រុងតាខ្មៅ នៃខេត្តកណ្តាល គឺបានកាត់ផ្តាច់នូវការឆ្លងរាលដាលជំងឺកូវីដ១៩ ក្នុងកម្រិតធ្ងន់ធ្ងរទៅតាមបណ្តាខេត្តនានា ក្នុងល្បឿនយ៉ាងលឿន ដែលនឹកស្មានមិនដល់។ អ្នកនាំពាក្យក្រសួងយុត្តិធម៌រូបនេះ បានបញ្ជាក់យ៉ាងដូច្នេះថា៖ ។ លោក គឹម សន្តិភាព បានគូសបញ្ជាក់ថា ។ លោក គឹម សន្តិភាព បានបញ្ជាក់បន្ថែមថា ដូច្នេះ ប្រសិនបើមិនមានវិធានការបិទខ្ទប់ភូមិសាស្ត្ររាជធានីភ្នំពេញ និងទីក្រុងតាខ្មៅ ទាន់ពេលវេលាទេ គឺចរន្តមនុស្សជាពិសេស ក្នុងឱកាសបុណ្យចូលឆ្នាំថ្មី ប្រពៃណីជាតិខ្មែរ កន្លងមកនេះនឹងធ្វើឱ្យមានគ្រោះមហន្តរាយដោយសារជំងឺកូវីដ១៩ សម្រាប់កម្ពុជា ដូច្នេះ ចំណុចនេះ គឺជាកត្តាមួយដែលបានផ្តល់ផលក្នុងការអនុវត្តវិធានការបិទខ្ទប់របស់រាជរដ្ឋាភិបាលកន្លងមកនេះ។ លោក គឹម សន្តិភាព បានឱ្យដឹងថា ការបិទខ្ទប់ភូមិសាស្ត្ររាជធានីភ្នំពេញ និងទីក្រុងតាខ្មៅ គឺបានកាត់ផ្តាច់បាននូវការសាយភាយ ជំងឺកូវីដ១៩ ទៅកាន់តំបន់ដទៃទៀត ហើយធ្វើឱ្យយើងអាចឈានទៅគ្រប់គ្រងនូវការបែកចែកជាតំបន់ហានិភ័យកម្រិតខ្ពស់ តំបន់ហានិភ័យកម្រិតមធ្យម និងតំបន់ហានិភ័យកម្រិតទាប នៅក្នុងតំបន់ដែលមានការរីករាលដាលជំងឺកូវីដ១៩ នៅរាជធានីភ្នំពេញ និងទីក្រុងតាខ្មៅ នៃខេត្តកណ្តាល ដូច្នេះនេះជាលទ្ធផលដេលយើងបានធ្វើរួមគ្នា និងការចូលរួមពីសំណាក់ប្រជាពលរដ្ឋដែលរស់នៅក្នុងតំបន់បិទខ្ទប់ទាំងមូល។ សូមបញ្ជាក់ថា រាជរដ្ឋាភិបាលកម្ពុជា សម្រេចជ្រើសយកវិធានការបន្ដបិទខ្ទប់រាជធានីភ្នំពេញ និងក្រុងតាខ្មៅ ខេត្តកណ្ដាល ដើម្បីទប់ស្កាត់ការឆ្លងរីករាលដាលជំងឺកូវីដ១៩ ហើយការកំណត់បិទខ្ទប់នេះ ត្រឹមថ្ងៃទី០៥ ខែឧសភា ឆ្នាំ២០២១នេះ។ បើគិតដល់ថ្ងៃទី០៥ ខែឧសភា ការបិទខ្ទប់នេះមានរយៈពេល៣សប្ដាហ៍៕	2021-05-06T04:22:00+07:00	freshnewsasia.com	https://m.freshnewsasia.com/index.php/en/localnews/196665-2021-05-05-14-22-09.html
e65fa6b7-5274-4f63-a125-5e0c5e18522e	ខេត្តត្បូងឃ្មុំ រកឃើញមនុស្ស២នាក់បន្ថែមទៀត ឆ្លងជំងឺកូវីដ១៩ នៅស្រុកក្រូចឆ្មារ និងស្រុកតំបែរ	អាជ្ញាធរខេត្តត្បូងឃ្មុំ បានប្រកាសពីការរកឃើញមនុស្សចំនួន២នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកក្រូចឆ្មារ និងស្រុកតំបែរ។ នេះបើតាមសេចក្ដីប្រកាសព័ត៌មានរបស់រដ្ឋបាលខេត្តត្បូងឃ្មុំ ដែលបណ្ដាញព័ត៌មាន Fresh News ទទួលបាននៅយប់ថ្ងៃទី០៥ ខែឧសភា ឆ្នាំ២០២១។ រដ្ឋបាលខេត្តត្បូងឃ្មុំ ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-06T04:19:00+07:00	freshnewsasia.com	https://m.freshnewsasia.com/index.php/en/localnews/196664-2021-05-05-14-19-28.html
6231b020-e2b4-4166-9e7d-6bdaa476f1b7	BREAKING: រដ្ឋបាលរាជធានីភ្នំពេញ ជូនដំណឹងពីការស្នើសុំលិខិតអនុញ្ញាតធ្វើដំណើរ ឬធ្វើចរាចរណ៍ឆ្លងកាត់ «តំបន់លឿងទុំ» និង «តំបន់ក្រហម» អំលុងពេលនៃការអនុវត្តវិធានការបង្ការការឆ្លងរាលដាលនៃជំងឺកូវីដ-១៩	រដ្ឋបាលរាជធានីភ្នំពេញ នាថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីជូនដំណឹងស្ដីពីការស្នើសុំលិខិតអនុញ្ញាតធ្វើដំណើរ ឬធ្វើចរាចរណ៍ឆ្លងកាត់ «តំបន់លឿងទុំ» និង «តំបន់ក្រហម» អំលុងពេលនៃការអនុវត្តវិធានការបង្ការការឆ្លងរាលដាលនៃជំងឺកូវីដ-១៩ នៅក្នុងភូមិសាស្ត្ររាជធានីភ្នំពេញ។	2021-05-06T04:17:00+07:00	freshnewsasia.com	https://m.freshnewsasia.com/index.php/en/localnews/196663-2021-05-05-14-17-56.html
849ff735-3563-46b3-82e1-abecfed19e27	រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៥៩៤នាក់ ដែលឆ្លងថ្មី	No Content	2021-05-06T04:04:00+07:00	dap-news.com	https://dap-news.com/national/2021/05/05/143469/
c5624ef5-b100-436f-ac1e-fa1c7a31093d	រដ្ឋបាលខេត្តសៀមរាប បិទផ្ទះសំណាក់ចំនួនពីរ ក្នុងក្រុងសៀមរាប ក្រោយជាប់ពាក់ព័ន្ធអ្នកជំងឺកូវីដ១៩ នៅប៉ៃលិន	រដ្ឋបាលខេត្តសៀមរាប បានសម្រេចបិទផ្ទះសំណាក់ចំនួនពីរក្នុងសៀមរាប បន្ទាប់ពីមានជាប់ពាក់ព័ន្ធអ្នកជំងឺកូវីដ១៩ ដែលបានរកឃើញនៅក្នុងខេត្តប៉ៃលិន។ ផ្ទះសំណាក់ដែលរដ្ឋបាលខេត្ត សម្រេចបិទការចេញ-ចូលនេះ រួមមាន៖ ផ្ទះសំណាក់ «ប៊ុនថា II» ស្ថិតនៅភូមិធ្លកអណ្ដូង និងផ្ទះសំណាក់ «វ៉ិច សាវ៉ៃ» ស្ថិតនៅភូមិមណ្ឌល៣ សង្កាត់ស្លក្រាម ក្រុងសៀមរាប។ រដ្ឋបាលខេត្ត បានគូសបញ្ជាក់ថា ការបិទនេះ បន្ទាប់ពីអ្នកវិជ្ជមានជំងឺកូវីដ១៩ ថ្មីម្នាក់ ឈ្មោះ ហ៉ិន មេត្តា ភេទប្រុស ដែលរកឃើញពេលធ្វើដំណើរចូលទៅខេត្តប៉ៃលិន បានចូលស្នាក់នៅក្នុងផ្ទះសំណាក់ទាំងពីរនេះ។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលធ្លាប់បានចេញ-ចូលផ្ទះសំណាក់ «ប៊ុនថា II» ចាប់ពីថ្ងៃទី២៩ ខែមេសា ឆ្នាំ២០២១ និងស្នាក់នៅផ្ទះសំណាក់ «វ៉ិច សាវ៉ៃ» ចាប់ពីថ្ងៃទី០១ ខែឧសភា ឆ្នាំ២០២១ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-05-06T03:43:00+07:00	freshnewsasia.com	https://m.freshnewsasia.com/index.php/en/localnews/196661-2021-05-05-13-43-03.html

Subsets and Splits

No community queries yet

The top public SQL queries from the community will appear here once available.